ত্রাণ বিতরণে বাধার প্রমাণ দিলে শাস্তি দেব,\nত্রাণ বিতরণে বাধার প্রমাণ দিলে শাস্তি দেব, ফখরুলকে কাদের\nআপডেট: ১৫১৫ ঘণ্টা, এপ্রিল ২১, ২০২০\nঢাকা: ত্রাণ দেওয়ায় বাধা দেওয়া হয়েছে, এর তথ্য-প্রমাণ দিতে পারলে ব্যবস্থা নেওয়া হবে বলে জানিয়েছেন ক্ষমতাসীন আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের।\nতিনি বলেছেন, কে বাঁধা দিয়েছে? কোথায় বাঁধা দিয়েছে? তথ্য-প্রমাণ দিন। এ অমানবিক কাজ যারা করছে বা যারা করে, আমরা তাদের বিরুদ্ধে ব্যবস্থা নেব।\nএটা নিঃসন্দেহে শাস্তিযোগ্য অপরাধ।\nবিএনপির ত্রাণ বিতরণে বাঁধা দেওয়া হচ্ছে বলে দলটির মহাসচিব মির্জা ফখরুল ইসলাম আলমগীরে অভিযোগ প্রসঙ্গে ওবায়দুল কাদের এ কথা বলেছেন। মঙ্গলবার (২১ এপ্রিল) নিজ বাসভবনে সংবাদ সম্মেলনে এ কথা বলেন তিনি।\nওবায়দুল কাদের বলেন, বিএনপিকে নিশ্চিহ্ন করার জন্য সরকারের প্রয়োজন নেই। বিএনপিকে নিশ্চিহ্ন করার জন্য সরকার নয়, তারা নিজেরাই নিজেদের ধ্বংসের জন্য যথেষ্ট। তাদের নেতিবাচক রাজনীতি তাদের ধ্বংস করার জন্য যথেষ্ট।\nত্রাণ কার্যক্রমে অনিয়ম প্রসঙ্গে ওবায়দুল কাদের বলেন, শেখ হাসিনার সরকার কঠোর অবস্থানে। চাল চোরদের ক্ষমা নেই। প্রধানমন্ত্রী শেখ হাসিনা করোনা ভাইরাস জনিত সংকট মোকাবিলায় সংক্রমণ রোধ এবং নিয়ন্ত্রণে প্রতিটি মুহূর্ত নিরলসভাবে মনিটর করছেন এবং নির্দেশনা দিচ্ছেন। আমাদের সক্ষমতাও পর্যায়ক্রমে বাড়ছে। করোনা টেস্টের জন্য নির্ধারিত কেন্দ্র সংখ্যা বাড়ানো হয়েছে। টেস্টিং ক্যাপাসিটি প্রতিদিনই বাড়ছে। যদিও এ সমস্যা আজকে সারা দুনিয়াব্যাপী। সারাবিশ্বেই টেস্টিং ক্যাপাসিটি ও পিপিই সংকট রয়েছে। তারপরেও বাংলাদেশ সীমাবদ্ধতার মধ্যেও প্রতিদিনই টেস্টিং ক্যাপাসিটি বাড়াচ্ছে। আমাদের ফ্রন্টলাইন ওয়ার্কাররা, যেমন চিকিৎসকরা, স্বাস্থ্যকর্মীরা নিরলসভাবে দিবারাত্রি কাজ করে যাচ্ছেন। জেলা প্রশাসন, সেনাবাহিনী, পুলিশ, র‌্যাব শেখ হাসিনার নির্দেশে কাজ করে যাচ্ছে।\nআওয়ামী লীগ সধারণ সম্পাদক বলেন, আওয়ামী লীগের সভাপতি প্রধানমন্ত্রী শেখ হাসিনা তৃণমূল পর্যায়ে ত্রাণ কার্যক্রম সমন্বয়ের নির্দেশ দিয়েছেন। দলীয় প্রধানের নির্দেশনা অনুযায়ী তৃণমূল পর্যায়ে ইউনিয় এবং ওয়ার্ড ভিত্তিক ত্রাণ কমিটি হবে। ত্রাণ সুবিধা পাওয়ার উপযোগীদের তালিকা দ্রুততার সঙ্গে প্রণয়ন করে প্রশাসনের সঙ্গে সমন্বয় রেখে ত্রাণ কাজ পরিচালনার জন্য নেতাকর্মীদের আহ্বান জানাচ্ছি। তালিকা প্রণয়নে কোনো প্রকার বৈষম্য করা চলবে না। দলমত নির্বিশেষে যার যা প্রাপ্য ঠিক সে অনুযায়ী তালিকা প্রস্তুত করতে হবে। দ্রুত তালিকা করতে হবে।\nবাংলাদেশ সময়: ১৫১৪ ঘণ্টা, এপ্রিল ২১, ২০২০


কোকাকোলার জন্ম: এক হাতুড়ে ডাক্তারের আলাদিনের প্রদীপ – Amader Zone Entertainment\nকোকাকোলার জন্ম: এক হাতুড়ে ডাক্তারের আলাদিনের প্রদীপ\nJanuary 13, 2018 News Reporter\t1 Comment\nনায়াগ্রা জলপ্রপাত সম্পর্কে আমাদের সকলেরই কম বেশি পড়াশোনা রয়েছে। এই নায়াগ্রা জলপ্রপাত দিয়ে যে যতটা পানি ২০ ঘণ্টায় নিচের দিকে গড়িয়ে পড়ে, সেই পরিমাণ কোকাকোলা আজ পর্যন্ত বিশ্ববাসী পান করেছেন। বুঝতেই পারছেন, পানীয়টির জনপ্রিয়তা কতখানি। পানীয়টির আবিষ্কার থেকে শুরু করে আবিষ্কারক-রহস্য ও রোমাঞ্চে মোড়া এর প্রতিটা অধ্যায় হার মানাবে জেমস বন্ডের সিনেমাকেও।\nআবিষ্কারকের পুরানো সেই দিনের কথা: শুরুতেই আসা যাক জনপ্রিয় এই পানীয়টির আবিষ্কারকের কথায়। জন স্মিথ পেমবার্টন কোকাকোলার আবিষ্কারক। তিনি ছিলেন একজন হাতুড়ে ডাক্তার বা ছোটখাটো রসায়নবিদ।\nকোকাকোলা আবিষ্কারের গল্প\nদিনটি ছিল ১৮৮৬ সালের ৮ মে। প্রথম চেষ্টায় পেমবার্টন এক ধরনের ওষুধ বা সিরাপ তৈরি করেন, যেটি কিনা প্রতি গ্লাস ৫ সেন্ট করে বিক্রি করা হতো। মাথাব্যাথা ও ক্লান্তি থেকে মুক্তি পেতে আমেরিকার মানুষ এই সিরাপ খেত৷ পরে নতুন আরও অনেক রাসায়নিক যুক্ত হয়ে তৈরি হয়েছে আজকের কোকাকোলা। দ্বিতীয় ধাপে এসে পেমবার্টন সেই সিরাপ এর সঙ্গে কোকো গাছের পাতার নির্যাস মিশিয়ে নতুন এক ধরনের পানীয় তৈরি করেন। যার নাম দেন ‘ভিন মারিয়ানি’। এটি ওষুধের দোকানে নার্ভ সতেজ রাখার টনিক হিসেবে বিক্রি করা হতো। কিন্তু পেমবার্টন চেয়েছিলেন এমন কোনও পানীয় তৈরি করতে যেটি পান করলে একই সঙ্গে তৃষ্ণা নিবারণ ও শরীর-মনে চনমনে ভাব চলে আসবে।\nপেমবার্টন আগে থেকেই জানতেন যে, আফ্রিকার মানুষ তৃষ্ণা নিবারণ ও শরীর চনমনে রাখতে কোলাগাছের বাদাম চিবিয়ে খায়। তাই তিনি এবার তার সেই যুগান্তকারী পানীয় আবিষ্কারের জন্য সেই কোলাগাছের বাদামের দিকে মনোযোগ দেন। পেমবার্টন তার ল্যাবরেটরিতে কোলা গাছের বাদাম পরীক্ষা করে দেখেন তাতে রয়েছে ক্যাফিন ও থিওব্রোমিন। এই দুটির মিশ্রণে তৈরি পানীয়টি স্টিমুল্যান্ট বা উত্তেজক ওষুধের মতো কাজ করে। পেমবার্টন তার আগে তৈরি সিরাপের সঙ্গে কোলা গাছের বাদামের গুড়া, চিনি এবং কিছু সুগন্ধি দ্রব্য মেশান। তারপর সেই মিশ্রণ থেকে বুদবুদ উঠতে থাকে এবং এক ধরনের গাঢ় পানীয় তৈরি হয়। উচ্ছ্বসিত পেমবার্টন একদিন তার আবিষ্কৃত নতুন পানীয়টি একটি তিন চাকাযুক্ত একটি বড় পিতলের পাত্রে করে ঠেলে নিয়ে যান পার্টনার ফ্র্যাংক রবিনসনের কাছে। পেমবার্টন এর আবিষ্কৃত নতুন পানীয় পান করেই রবিনসন উল্লসিত হয়ে সেই মুহূর্তেই পানীয়টির নাম দেন ‘কোকাকোলা’। উল্লেখ্য, প্রথমদিকে কোকাকোলার সাথে কোকেন মেশানোর বিষয়টি কিন্তু যথেষ্ট প্রচলিত ছিল।\nপ্রথম দিকে প্রতিদিন ৯ গ্লাস কোকাকোলা বিক্রি হত। প্রথম বছরে তিনি ৫০ ডলার আয় করেন কিন্তু ব্যয় হয় ৭০ ডলার। ব্যবসা সম্পর্কে পেমবার্টন খুব বেশি কৌশলী ছিলেন না। তাই তিনি তার ব্যবসায়ের সমস্ত শেয়ার একে একে বিভিন্ন জনের কাছে বিক্রি করে দিতে থাকেন। ১৮৮৯ সালে এ.জি ক্যান্ডলার নামে এক ব্যবসায়ীর কাছে তার আবিষ্কৃত পানীয়টির তৈরির ফর্মুলা-সহ সমস্ত শেয়ার বিক্রি করে দেন।\nপেমবার্টন এর গল্পের ইতি\nক্যান্ডলারের কাছে ফর্মূলা ও শেয়ার বিক্রি করার পর ‘কোকাকোলা’র সঙ্গে পেমবার্টনের আর কোনো সম্পর্ক নেই। পেমবার্টন এর কাছ থেকে শেয়ার কেনার তিন বছর পর ক্যান্ডেলার পেমবার্টন এর অভিজ্ঞ পার্টনার রবিনসন ও আরও দুজন ব্যক্তিকে ‘কোকাকোলা কোম্পানি’ প্রতিষ্ঠা করেন। সে সময় তাদের মূলধন ছিল ১ লাখ ডলার। ক্যান্ডেলার পেমবার্টন এর আবিষ্কৃত পানীয়তে কিছুটা পরিবর্তন আনেন। তিনি এর সাথে কার্বনেটেড ওয়াটার বা কার্বন ডাই অক্সাইড মিশ্রিত পানি মিশিয়ে এক রসনাতৃপ্তিদায়ক পানীয় উপহার দিলেন। ক্যাণ্ডলারই প্রথম ব্যক্তি যিনি কোকাকোলাকে এতটা জনপ্রিয় করে তোলেন। ফলে নতুন স্বাদের এই ‘কোক’ বাজারে হু হু করে বিকোতে লাগল। প্রথমে গ্লাসে গ্লাসে শরবত হিসাবে বিক্রি হলেও বোতলভর্তি কোকাকোলা বিক্রি শুরু হয় ১৮৯৪ সালে। কিন্তু তার আগে তাদেরকে নতুন এই পানীয়টিতে মানুষকে অভ্যস্ত করতে বহু চড়াই-উৎরাই পেরোতে হয়েছে।\nপ্রথমে ফ্রি-তে খাওয়ানো হতো ‘কোক’\nযারা এই পানীয়টি সম্পর্কে জানতেন না, তাদেরকে জানানোর জন্য ক্যান্ডেলার ১৮৯১ সালে ক্যালেন্ডারে, পেপারে এবং নোটবুকে বিজ্ঞাপন দিয়ে আকৃষ্ট করার চেষ্টা করেন। এতেও যখন খুব বেশি লাভ না হয় তখন ক্যান্ডেলার বিপণন কর্মী নিয়োগ করেন। যাদের কাজ ছিল সাধারণ মানুষের কাছে ফ্রি কুপন বিলি করা। এই ফ্রি কুপন দিয়ে দোকান থেকে বিনামূল্যে কোক পাওয়া যেত। এটি ছিল ক্যান্ডেলারের ব্যবসায়িক কৌশল। যারা প্রথমবার ফ্রি-তে এই কোকাকোলা পান করেন, তারা পরবর্তীতে টাকা দিয়ে কিনে কোকাকোলা পান করতে বাধ্য হয়েছেন। এভাবেই আস্তে আস্তে আমেরিকাবাসীদের কাছে কোকাকোলা জনপ্রিয় একটি পানীয়তে পরিণত হয়।\nশুরুর দিকে গরমের সময়ে এই সফট ড্রিংকটি ভালো বিক্রি হলেও শীতের সময়ে তা একেবারেই কমে যায়। বেশ কয়েকবছর এভাবেই চলতে থাকে। ক্যান্ডেলারের মাথায় তখন ভর করে নতুন এক কৌশল। ১৯২২-এর ডিসেম্বরে সংবাদপত্রের পুরো পাতা জুড়ে বিজ্ঞাপন দিলেন ‘থার্স্ট নোওজ নো সিজন’! চারটি শব্দের ওই বিজ্ঞাপন কয়েকবার ছাপানোর পর ম্যাজিকের মতো কাজ হল। শীতেও বিক্রি এত বাড়তে শুরু করল যে, প্রস্তুতকারকরা হিমশিম খেয়ে গেলেন।\nনামকরণ ও লোগো\n‘কোকাকোলা’ নামকরণটি করেন পেমবার্টন-এর রবিনসন। cocain এবং cola nut থেকে তৈরি বলে এর নাম দেওয়া হয় কোকাকোলা। সে সময় তিনি একটু হেলানো, বাঁকা অক্ষরে একটি লোগোও তৈরি করে দেন। শুরু থেকে এখন পর্যন্ত কোকাকোলার অনেক কিছু পরিবর্তন হলেও নামের কোনো পরিবর্তন করা হয় নি।\nসারা বিশ্বে ছড়িয়ে পড়ল যে দিন\nআমেরিকায় জনপ্রিয় হওয়ার পর কোকাকোলা কর্তৃপক্ষ বুঝতে পারে তাদের এখন ইউরোপের বাজারে প্রবেশ করা উচিৎ। দ্বিতীয় বিশ্বযুদ্ধ সেই সুযোগ এনেও দেয়। আমেরিকান সৈন্যদের হাত ধরে কোকাকোলা পৌঁছে যায় ইউরোপ এবং এশিয়ায়। তারা বিভিন্ন দেশের স্থানীয় বিজ্ঞাপনী সংস্থাকে ব্যাবহার শুরু করে। বিশ্বে মায়ানমার ও সিরিয়া বাদে বাকি সব দেশেই কোকাকোলা পাওয়া যায়। পাকিস্তান, কম্বোডিয়া, জিম্বাবোয়ের মতো অর্থনৈতিক সংকটপূর্ণ দেশেও কোকাকোলার দারুন বিক্রি। তাদের রয়েছে পৃথিবীর শ্রেষ্ঠ ডিস্ট্রিবিউশন চ্যানেল। যার ফলে আপনি যেখানেই থাকুন না কেন পায়ে হাঁটা দূরত্বের মধ্যই কোকাকোলা পেয়ে যাবেন। জানলে অবাক হবেন যে এই পানীয়ের ব্র্যান্ডভ্যালু এতই দৃঢ় যে ইংরেজি শব্দ ‘Kola’ পরিবর্তন হয়ে ‘Cola’ হয়ে গিয়েছে।\nপৃথিবীর সবচেয়ে গোপন রেসিপি\nপৃথিবীতে গোপন যত বিষয় আছে তার মধ্যে অন্যতম হলো কোকাকোলার রেসিপি। কোকাকোলার রেসিপিটি তৈরি করেন পেমবার্টন। ক্যান্ডেলার, পেমবার্টন এর কাছ থেকে রেসিপি-সহ সম্পূর্ণ স্বত্ব কিনে নেন। যুগ যুগ ধরে অতি বিশ্বস্ত লোক ছাড়া কোকাকোলার এই রেসিপিটি সম্পর্কে কেউ জানতো না। ২০১১ সালের ডিসেম্বরে ৬.৬ ফুট মোটা ধাতব একটি ভল্ট বানানো হয় যেখানে কোকাকোলার রেসিপি নিয়ে কাজ করা হয়। এখানে রেসিপি সংশ্লিষ্ট বিশ্বস্ত লোক ছাড়া অন্য কেউ প্রবেশ করতে পারে না। আমেরিকার ট্রাস্ট কোম্পানি অফ জর্জিয়া নামের ব্যাঙ্কের সেফ ডিপোজিট ভল্টে ‘7x’ চিহ্নিত কোকের ‘রিয়েল থিং’টি সযত্নে রাখা হয়েছে। যে দশ জন অফিসারের হাতে ফর্মুলার চাবিকাঠি রয়েছে, তাদের একসঙ্গে বসবাস এবং চলাফেরা নিষিদ্ধ।\nআদালত পর্যন্ত গড়িয়েছে কোকাকোলার গোপন রেসিপি\nসারা বিশ্ব জুড়ে হইচই ফেলে দেওয়া একটি পানীয়র গোপন রেসিপি সম্পর্কে টনক নড়ে আমেরিকার ফেডেরাল সরকারের। ১৯০৯ সালে আমেরিকার ফেডেরাল সরকার কোকাকোলার গোপন রেসিপি জানার জন্য আদালতের শরণাপন্ন হন। এই মামলাটি ৯ বছর ধরে চলে। অবশেষে আদালতের রায় কোকাকোলা কোম্পানির পক্ষেই যায়।\nমানবদেহের ক্ষতিকর উপাদান\nবিশ্বব্যাপী জনপ্রিয় এই পানীয় কোম্পানিটিকে আদালতের কাঠগড়ায়ও দাঁড়াতে হয়েছিল। ভারতের ‘সেন্টার ফর সায়েন্স অ্যাণ্ড এনভায়রনমেন্ট’ (CSE) কোকাকোলার ১২টি পণ্যের নমুনা পরীক্ষা করে মানবদেহ ও উদ্ভিদ দেহের জন্য ক্ষতিকর কীটনাশক, পোকামাকড় ধ্বংসকারী রসায়নিক দ্রব্যাদির মিশ্রণ এমন মাত্রায় রয়েছে যার কারণে পাকস্থলির বিভিন্ন অসুখ, দেহে খনিজ পদার্থের ঘনত্ব কমানো, স্নায়ুতন্ত্রে সমস্যা, জন্মকালীন বিভিন্ন সমস্যা হতে পারে। কোক-বটলিং প্ল্যান্টের বর্জ্যেও পাওয়া পাওয়া গেছে বিষাক্ত ক্যাডমিয়াম ও সিসা। ক্যাডমিয়াম বিকল করতে পারে কিডনি। সিসার প্রভাবে শিশুদের মধ্যে দেখা দিতে পারে মানসিক জড়তা ও ভয়াবহ রক্তাল্পতা!\n• এখন পর্যন্ত উৎপাদিত কোকাকোলার সবকটি বোতল যদি পাশাপাশি এক প্রান্তের সাথে আর এক প্রান্তে শেকলের মতো করে রাখা হয় তাহলে অন্তত ১০০০ বার চাঁদে আসা-যাওয়ার সমান লম্বা হবে। একই ভাবে আজ পর্যন্ত উৎপাদিত হওয়া সব কোকাকোলার বোতলের চেন বানালে পুরো পৃথিবী ৪০০০ বারের বেশি ঘুরে আসা যাবে।\n• এখন পর্যন্ত উৎপাদিত কোকাকোলার সব বোতল যদি মানুষের মধ্যে বিলি করা হয় তাহলে প্রত্যেকে ১০০০ টির বেশি বোতল পাবে।\n• বিশ্বে প্রতি সেকেন্ডে প্রায় ৮০০০ গ্লাসেরও বেশি কোকাকোলা খাওয়া হয়ে থাকে।\n• কোকাকোলা ব্র্যান্ড কোক ছাড়াও আরো প্রায় ৩৫০০ রকমের বেভারেজ তৈরি করে। প্রতিদিন অন্তত ৩টা করে বেভারেজ খেলেও সবকটির স্বাদ নিতে আপনার ৩ বছরেরও বেশি সময় লাগবে।\n• পৃথিবীর ৯০% মানুষই কোকাকোলার লাল লোগোটি চেনেন।\n• আটলান্টা, লাস ভেগাসে শুধু কোকাকোলার জন্যই একটি করে বরাদ্দ মিউজিয়াম রয়েছে।\n• মহাকাশে স্পেস স্টেশনেও মেলে কোকের ভেন্ডিং মেশিন। সৌজন্যে নাসা!\n← সকালের যে ২টি খাবার বাড়াবে আপনার যৌনশক্তি!\nআজকের দিনটি কেমন যাবে ( রবিবার, ১৪ জানুয়ারী ২০১৮ ) →\nমধু খাঁটি কিনা বুঝবেন যে ৪টি উপায়ে\nJanuary 24, 2018 News Reporter 1\nMarch 13, 2018 News Reporter 1


বিভাগ: মানুষ ও সমাজ(218) - Mimir বিশ্বকোষ\nপুরাণে হাজির এমন এক দেবতা। আগুন (মিহো হুরি) এবং সমুদ্রের দেবতা Toyodahime (টয়োটোমাহিম) সন্তানের কথিত আছে যে এটি জন্মস্থানের (উবুয়া) নাম ছিল যা জন্মের আগেই ডানা দিয়ে পিষে ছিল। সম্ভবত উম্বাই অর্...\nশিগা প্রদেশের ওতু সিটিতে রিনজাই সম্প্রদায় দাইতোকুজি একটি মন্দির। একে কাইমেনজান মঙ্গেতসুজি বলা হয়। বিভা লেকে একটি ধন-আকারের বৌদ্ধ মন্দির নির্মিত হয়েছে, এটি সাধারণত "কাতাটা উকিমিডো" নামে প...\nইউক্রেনীয় অর্থোডক্স চার্চ মস্কোর পৃষ্ঠপোষকতার অধীনে একটি স্বায়ত্তশাসিত গির্জা গঠন করুন। ইউক্রেন, যা রাশিয়ার খ্রিস্টান সংস্কৃতির কেন্দ্র ছিল, মঙ্গোলিয়ান সেনাবাহিনীর আক্রমণে বিধ্বস্ত হয়েছিল, এবং ক...\nউছা হাছিমাঙ্গু শ্রাইন কেস\n769 (জিংগু কেগেইন 3) বুজন দেশ, দাজাইফুর এখতিয়ারে ইউএসএ হাচিমন গড রাস্তার আয়না যা যাজক সম্রাট টোকুতোকুকে সম্রাট তাইহেইয়ের সাথে ওরাকল দেওয়া হয়েছিল। উসা হাচিমনগু মন্দিরের উৎপত্তি অজানা, তবে মাসাফ...\nপ্রথম জন্মের পরে ভ্রমন দর্শন দ্বারা শ্বর এর Ujiko হতে। উচিকোতে প্রবেশের অর্থ শিশুটি গ্রামের সদস্য হিসাবে স্বীকৃত ছিল। Year বছর বয়সী উদযাপনের প্রাসাদে গিয়ে আবারও ক্লাবে প্রবেশের রীতি ছিল।7বছ...\nতাঁর বা তার পরিবারের পার্থিব শান্তি এবং মৃত ব্যক্তির অনুগ্রহের জন্য প্রার্থনা করার জন্য বংশের শ্রেষ্ঠ ও প্রধান দ্বারা নির্মিত একটি মন্দির। শ্বর যেহেতু অভিভাবক দেবতা এবং পূর্বপুরুষ godশ্বর বংশের শ্র...\nআরবি অর্থ 1/10। বহুবচন রূপ উশুর। ইসলামী আইনে, (১) মুসলিম (মুসলিম) জাকাত জমির মধ্যে, (2) মুসলিম Jinmy এর অর্থ নগরের বণিকের উপর বাণিজ্যিক কর আদায় করা এবং (3) হার্বির বণিকের উপর শুল্ক আরোপ করা। হার...\nবৌদ্ধ মন্দিরের পিছনে প্রবেশ পথ। এই প্রবেশপথটির একটি ধর্মীয় অর্থ রয়েছে কারণ এটি মূল মাজারের পিছনে রয়েছে এবং মূল মন্দিরের অভিভাবক দেবতা এবং আরও মৌলিক শিন্তো বুদ্ধ পিছনের দরজার সামনে সজ্জিত। উদাহরণস্...\nউসুকি স্টোন বুদ্ধস\nওটা প্রদেশের উসুকি সিটিতে মাগাকি বুদ্ধ গ্রুপ। এটি একটি বিশেষ historicতিহাসিক সাইট এবং গুরুত্বপূর্ণ সাংস্কৃতিক সম্পত্তি হিসাবে মনোনীত হয়েছে। এটি আসো লাভা মালভূমির পাদদেশে উন্মুক্ত টফ স্তরে খোদাই করা...\nসংস্কৃত উচুওমা লিপ্যন্তর, মূলত ভারতে আগুনের দেবতা অগ্নি তীক্ষ্ন. এটি "কিয়োকু সাতসুমা" নামেও রচিত, এটি ইমামাকুলেট কঙ্গো, ফায়ারহেড কঙ্গো, সাসাং (迹) কঙ্গো, নংইয়াং কঙ্গো এবং স্পর্শ কঙ্গো ন...\nইসলামী তৃতীয় গোঁড়া খলিফা। রাজত্ব 644-656। একজন প্রবীণ verমানদার যিনি হযরত মুহাম্মদ সাঃ এর চেয়ে কিছুটা ছোট। Kleish উমাইয়া পরিবার থেকে। দ্বিতীয় খলিফার উমর আমি রাজত্বের প্রথমার্ধে ছয়জন প্রবীণ...\n'উথ্মান দান ফিডিও\nউনিশ শতকের গোড়ার দিকে পশ্চিম সুদান অঞ্চলে একজন ইসলামী সংস্কার নেতা। সুফী একজন ইসলামী শিক্ষক / বুদ্ধিজীবী হিসাবে তিনি ইসলামিক বিশ্বাসকে পরিমার্জন করেছেন, উত্তর-পশ্চিম নাইজেরিয়ার ফুলা কিংডম প্রতিষ্...\nপাইরিহুলা পরিবর্তন করুন\nদাজাইফু তেনমাঙ্গুতে January জানুয়ারি একটি অনুষ্ঠান অনুষ্ঠিত হয়। কথিত আছে যে রাতে লাইট বন্ধ করা হয়, তখন অংশগ্রহণকারীরা মন্দিরগুলি থেকে সোনার ক্যাসকেট সহ কাঠের ঝুড়ি বিনিময় করেন। তিনি মন্দিরের সাথে...\nএটি একটি লোক শৈলীতে বাঘে শ্লোক সহ গাওয়া হয়েছিল, এবং "মানবিক নৈতিক শব্দভাণ্ডার" অনুসারে (১ 16৯০) চিত্রটি দেখানো হয়েছে, তবে এটিই গাওয়া বুদ্ধ। চিকুহোর ইভেন্টে আপনি কিয়োশি নিপ্পোরীর নাম, ব...\nএকজন প্রাথমিক শ্রেণির ধর্মীয় শিল্পী। মধ্যযুগীয় ধর্মাবলম্বী কুমোনোর একটি ছবি, যিনি ইগা হিকারি এবং কানজিন হায়োকার ছবিটি হারিয়েছেন। বিনজাসারা এবং অন্যান্য সঙ্গীদের সাথে একটি ছোট গান চূড়ান্তভাবে দেও...\n980 কাছাকাছি ভারতীয় দার্শনিক। অজানা জন্ম তারিখ। শিক্ষক ভার্চুয়া স্পাতিমিসের সন্ধানের পরে তিনি বৌদ্ধ যুক্তি বিদ্যালয়ের যেমন দিগনাগা, ধর্মকীর্তি ও জুনজানা শ্রী মিত্র এবং কুমারিলার মতো মেমেনসার স্কুল...\nহিয়ান আমলের শেষ থেকে বৌদ্ধ বর্ণনার সংকলন। তাইশো যুগের শেষের দিকে, এটি শিগা প্রদেশের কঙ্গোরিনজি মন্দিরে আবিষ্কার এবং প্রবর্তিত হয়েছিল। খণ্ড ১. কভার পৃষ্ঠায় <সানমন শু শিমোজো> রয়েছে এবং প্রথম...\nমেইজি আমলের সোটো সাম্প্রদায়িক জেন পুরোহিত এবং নৈরাজ্যবাদী। তরুণ নাম কেইকিচি। জন্ম নিজিটা প্রদেশের ওজিয়ায়। 1897 সালে, হোমগোজি, আইকো-গান, কানাগাওয়াতে অর্জন করে এবং টেনমুরো কোডো নামকরণ করেন। ১৯০৪ সা...\nএমন একটি আবাস যেখানে মানুষ পৃথিবী ব্যতীত আকাশের দেহকে কেন্দ্র করে। অ্যাপোলো প্রকল্পের সম্প্রসারণের ফলস্বরূপ, যেদিন চাঁদে স্থায়ী অন্বেষণের কেন্দ্রের জন্ম হবে তা খুব শীঘ্রই প্রত্যাশিত, তবে যদি এই ধরনে...\nবহির্মুখী বুদ্ধিমান জীবন গঠনের জন্য একটি সাধারণ শব্দ। কিছু পণ্ডিত যুক্তি দিয়েছিলেন যে তারা নাসকা সমভূমির মতো ছিন্নমূল ধ্বংসাবশেষের ভিত্তিতে প্রাচীন পৃথিবী পরিদর্শন করেছে এবং কেউ কেউ যুক্তি দিয়েছিল...


এবার ৬০ বছরের বৃদ্ধের সাথে ১২ বছরের মেয়ের বিয়ে! – News Tangail\nএবার ৬০ বছরের বৃদ্ধের সাথে ১২ বছরের মেয়ের বিয়ে!\nPosted by: Forman Sheikh নভেম্বর ১৪, ২০২০ 120 Views\nঅনলাইন ডেস্ক, টাঙ্গাইল: ফরিদপুরের সদরপুরে ১২ বছরের মেয়ের সাথে ৬০ বছর বয়সী মোহাম্মাদ ফকিরের বিয়ের ঘটনা ঘটেছে। ১২ বছরের শিশুটি একটি প্রাথমিক বিদ্যালয়ের পঞ্চম শ্রেণির ছাত্রী। ২০ অক্টোবর গোপনে নোটারি পাবলিক এর মাধ্যমে শিশুটিকে বিয়ে করে ওই বৃদ্ধ।\nবিয়ের ঘটনার সত্যতা নিশ্চিত করেন মেয়ের মা ফাতেমা বেগম। বাল্য বিয়ের ব্যাপারে মেয়ের বাবা মো. হাবিব পেয়াদা বাধা দিলে তার স্ত্রী গোপনে বিয়ের পিঁড়িতে বসান নাবালিকা কন্যাকে। এ ঘটনায় মেয়ের বাড়িতে নতুন জামাই হিসেবে মোহাম্মদ গেলে মেয়ের আত্মীয়- স্বজন ও প্রতিবেশীরা তাকে আটক করে।\nমোহাম্মদ ফকির সদরপুর উপজেলার কৃষ্ণপুর ইউনিয়নের শৌলডুবী গ্রামের মৃত কালু ফকিরের ছেলে। বিয়ের ঘটনা ঘটে সদরপুর উপজেলার সতেররশি গ্রামে। খবর পেয়ে গতকাল শুক্রবার সন্ধ্যা সাতটার দিকে সদরপুর উপজেলার ইউএনও পূরবী গোলদার মেয়ের বাড়িতে ছুঁটে যান। পরে ইউএনও‘র নেতৃত্বে ভ্রাম্যমাণ আদালত বর মোহাম্মদ ফকির, মেয়ের মা ফাতেমা বেগম, বিয়ের সাথে জড়িত মেয়ের নানা ও নানীকে আটক করেন।\nপরে বাল্যবিয়ের দায়ে বর মোহাম্মদকে এক বছরের বিনাশ্রম কারাদন্ড ও ৫০ হাজার টাকা জরিমানা করেন।জরিমানা অনাদায়ে আরও তিন মাসের কারাদন্ড ভোগ করতে হবে। অপরদিকে আদালত মেয়ের মা ফাতেমা বেগম কে ছয় মাসের বিনাশ্রম কারাদন্ড এবং মেয়ের নানা-নানীকে এক মাস করে বিনাশ্রম কারাদণ্ড দেন। নির্বাহী ম্যাজিস্ট্রেট ও ইউএনও পূরবী গোলদার সাংবাদিকদের জানান, ২০১৭ সালের বাল্যবিবাহ নিরোধ আইনের বিভিন্ন ধারায় এ শাস্তি দেওয়া হয়েছে।\nPrevious: টাঙ্গাইলে গণপ্রকৌশল দিবস ও আইডিইবি’র প্রতিষ্ঠাবার্ষিকী পালিত\nNext: ঘাটাইল প্রেসক্লাবের দ্বি-বার্ষিক সম্মেলন অনুষ্ঠিত


রোহিঙ্গারা দলে দলে ভাসানচরে আসবে : স্বরাষ্ট্রমন্ত্রী - CoxsbazarNEWS.Com - CBNCoxsbazarNEWS.Com – CBN\nরোহিঙ্গারা দলে দলে ভাসানচরে আসবে : স্বরাষ্ট্রমন্ত্রী\nপ্রকাশ: ১৯ জানুয়ারী, ২০২১ ০৬:৪৯\nবাংলানিউজ : রোহিঙ্গারা এতদিন ভুল বুঝেছিল যে, ভাসানচরে তাদের নানা ধরনের অসুবিধা হবে। কিন্তু ভাসানচরের সুযোগ-সুবিধা ও নিরাপত্তা দেখে ভবিষ্যতে রোহিঙ্গারা দলে দলে এখানে আসবে।\nভাসানচর থানা উদ্বোধনের পর এমনটাই বলেছেন স্বরাষ্ট্রমন্ত্রী আসাদুজ্জামান খান কামাল এমপি।\nমঙ্গলাবার (১৯ জানুয়ারি) দুপুর ২টায় স্বরাষ্ট্রমন্ত্রী আসাদুজ্জামান খান কামাল প্রধান অতিথি হিসেবে উপস্থিত থেকে নোয়াখালী জেলার দ্বীপ উপজেলা হাতিয়ার আওতাধীন নবগঠিত ভাসানচর থানা উদ্বোধন করেছেন। এটি জেলার দশম থানা। হাতিয়া উপজেলার চরঈশ্বর ইউনিয়নের ৬টি মৌজা নিয়ে এই নতুন থানা গঠিত হয়।\nথানা উদ্বোধন শেষে স্বরাষ্ট্রমন্ত্রী বলেন, ‘রোহিঙ্গারা তাদের দেশে ফেরৎ যাবে। ভাসানচর ও আশপাশের এলাকার শান্তি-শৃঙ্খলার জন্য এ থানা উদ্বোধন করা হয়েছে। রোহিঙ্গারা এতদিন ভুল বুঝেছিল যে, এখানে তাদের নানা ধরনের অসুবিধা হবে। ভাসানচরের সুযোগ সুবিধা ও নিরাপত্তা দেখে ভবিষ্যতে রোহিঙ্গারা দলে দলে এখানে আসবে। ‘\nভাসানচর আশ্রয়ণ প্রকল্প-৩ এ বসবাসকারী মিয়ানমার হতে বলপূর্বক বাস্তুচ্যুত রোহিঙ্গাসহ অন্যান্যদের নিরাপত্তা ও আইন-শৃঙ্খলা নিশ্চিতের জন্য একজন পুলিশ পরিদর্শক (অফিসার ইনচার্জ), দুইজন উপ-পরিদর্শক (এসআই), চার জন সহকারী উপ-পরিদর্শক (এএসআই), ১৭ জন কনস্ট্রেবল সহ মোট ২৪টি পদ নিয়ে মঙ্গলবার ১৯ জানুয়ারি থেকে ভাসানচর থানার কার্যক্রম শুরু হল।\nপুলিশ সুপার (এসপি) মো. আলমগীর হোসেনের সভাপতিত্বে উদ্বোধনী অনুষ্ঠানে প্রধান অতিথি ছিলেন, স্বরাষ্ট্রমন্ত্রী আসাদুজ্জামান খান কামাল এমপি। বিশেষ অতিথি ছিলেন, নোয়াখালী-৬ (হাতিয়া) আয়েশা ফেরদৌস, স্বরাষ্ট্র মন্ত্রণালয়ের জননিরাপত্তা বিভাগের সিনিয়র সচিব মো. মোস্তফা কামাল উদ্দিন, আইজিপি ড. বেনজীর আহমেদ বিপিএম (বার), স্বরাষ্ট্র মন্ত্রণালয়ের সুরক্ষা সেবা বিভাগের সচিব মো. শহিদুজ্জামান, বিজিবি’র মহা-পরিচালক মেজর জেনারেল মো. শফিকুল ইসলাম বিজিবিএম (বার), এনডিসি, পিএসসি এবং ডিআইজি, চট্টগ্রাম রেঞ্জ মো. আনোয়ার হোসেন বিপিএম (বার), পিপিএম (বার). জেলা প্রশাসক মো. খোরশেদ আলম খান, ভাসানচর আশ্রয়ন প্রকল্প-৩ এর প্রকল্প পরিচালক কমোডোর আবদুল্লাহ আল মামুন চৌধুরী ও সরকারের উধ্বর্তন কর্মকর্তাবৃন্দ উপস্থিত ছিলেন।\nপ্রসঙ্গত, ভাসানচরে এক লাখ রোহিঙ্গা স্থানান্তরের পরিকল্পনায় তাদের নিরাপত্তা বিধানের লক্ষ্যে ২০১৭ সালে এ নবগঠিত থানা অনুমোদনের জন্য স্বরাষ্ট্র মন্ত্রণালয়ে প্রস্তাব পাঠানো হয়। ২০১৯ সালে ২১ অক্টোবর প্রশাসনিক পূনর্বিন্যাস সংক্রান্ত জাতীয় বাস্তবায়ন কমিটি (নিকার) এর ১১৬তম সভায় এ থানা স্থাপনের প্রস্তাব অনুমোদিত হয়। ২০১৯ সালের ৯ ডিসেম্বর জনপ্রশাসন মন্ত্রণালয় ভাসানচর থানার জন্য ২৪টি পদ অনুমোদন করে। ২০২০ সালের ২০ সেপ্টেম্বর স্বরাষ্ট্র মন্ত্রণালয় এ পদগুলির মঞ্জুরী প্রদান করে।


Guruchandali -- ছদ্ম নিরপেক্ষতা - হরিদাস পাল\nRe: ছদ্ম নিরপেক্ষতা\nComment from pi on 14 April 2018 13:02:14 IST 167.40.226.249 (*) #\nComment from pinaki on 14 April 2018 15:55:18 IST 90.254.154.67 (*) #\nComment from Prativa Sarker on 14 April 2018 21:37:13 IST 213.163.239.83 (*) #\nএর পরেও আর একটু আছে। আসিফাকে কবর দেবার জন্য একটু জায়গা দেওয়া নিয়েও যে বদমাইশি হয়েছে সেটা মাথায় রাখলে এই প্যাটার্নটা ভালো বোঝা যায়।\nComment from Prativa Sarker on 14 April 2018 21:55:34 IST 213.163.239.83 (*) #\nজেনেভা কনভেনশন বলে শত্রুর মৃতদেহেরও বিকৃতি চলবে না। তার ধর্মবিশ্বাস অনুযায়ী শেষ কৃত্য করতে হবে। সমাধি বিকৃত করা চলবে না।\nশত্রুরও। আর এ তো আমার দেশের শিশু।\nএই রেপ ও হত্যা সর্বার্থেই ট্রেন্ডসেটার।\nComment from ... on 14 April 2018 22:51:06 IST 129.56.99.209 (*) #\n"আ জাস্টিস সার্ভড উইদাউট ডিসপ্যাশন ইস নো জাস্টিস অ্যাট অল" (এক্স্যাক্ট কোট মনে নেই, এরকমই খানিকটা)।\nএটাকে কী রবীন্দ্রনাথের "দন্ডিতের সাথে দন্ডদাতা কাঁদে যবে সমান আঘাতে, সর্বশ্রেষ্ঠ সে বিচার" এর এক্সটেন্ডেড ভার্সন বলা যেতে পারে?\nComment from dd on 15 April 2018 08:50:03 IST 193.82.17.173 (*) #\nযুক্তি সংগত লেখা। ভালো লাগলো।\nComment from aka on 15 April 2018 09:02:58 IST 79.73.9.37 (*) #\nএকদম মনের কথা লিখেছেন। খুউব ভালো।\nComment from প্রশ্ন on 15 April 2018 09:05:46 IST 116.208.86.56 (*) #\nনিরপেক্ষতা বলে কি আদৌ কিছু হয়? সেটা ঠিক কি জিনিস যদি নিরপেক্ষতায় বিশ্বাসীরা বলেন। আমি\nব্যক্তির নিরপেক্ষতায় বিশ্বাসী নই।\nComment from dc on 15 April 2018 09:35:51 IST 181.61.239.204 (*) #\nনিরপেক্ষতা মানে খুব সোজা। যে যা ইচ্ছে করছে করুক, আমি ভালো থাকলেই হলো।\nComment from প্রশ্ন on 15 April 2018 10:20:51 IST 116.208.86.56 (*) #\nমানে নিজের স্বার্থ সুরক্ষিত রাখার নীতিই নিরপেক্ষতা। সদুত্তরের জন্য ধন্যবাদ।\nComment from Tim on 15 April 2018 10:36:06 IST 108.228.61.183 (*) #\nComment from আবু তোরাব মোল্লা on 15 April 2018 14:09:21 IST 57.11.166.115 (*) #\nশাস্তি ও প্রতিহিংসা হয়ে শুধু হিংসার জার্নিটা একেবারে আমাদের মাথায় থাকেনা। এই ধারণা দেবার জন্য অসংখ্য ধন্যবাদ।\nআসিফার বিষয়টা যে রাজনৈতিক তা নিয়ে কারোই মতপার্থক্য থাকা উচিৎ নয়। তবে যে উকিল বা মন্ত্রীরা কিংবা যে রাজনৈতিক মতবাদ মানুষের মননে এই ধর্ষণের পক্ষে দাঁড় করাচ্ছে, তাদেরও আইনের ঘেরাটোপে আনা দরকার।\nরাজনৈতিক মোকাবেলা করে একেবারে শিকড় সহ উৎখাত করতে হবে।\nএই জন্য প্রকৃত মূল্যবোধের শিক্ষার সমাজে বিস্তার ঘটাতে হবে। নাহলে সামনে ভয়ানক দিন আসছে, কিংবা এসেই পড়েছে।\nরাম নবমীর র‍্যালিতে অস্ত্র হাতে মিছিলে জাতীয় পতাকা আর গানের কথায় বলা হচ্ছে দেশটা রামের। মনে হয় বলা হচ্ছে "তোমরা মুসলমান, ভারত তোমাদের দেশ নয়। চুপ করে ভয়ে লুকিয়ে থাকো।"\nসেই ভয় মনে ঢোকাবার জন্যই হয়তো মিরাট থেকে ধর্ষন করতে লোক কাশ্মীর যাচ্ছে। পুলিশ শেষ বার ধর্ষণ করছে। কোর্টে "জয় শ্রী রাম" বলছে উকিলেরা। হাতে তাদের তেরঙ্গা পতাকা।\nমানবধর্মের মূল্যবোধের শিক্ষাই পারে এই অবক্ষয় রোধ করতে।\nComment from Blank on 15 April 2018 14:29:40 IST 116.203.178.8 (*) #\nএকদম ঠিক পয়েন্ট\nComment from জি on 18 April 2018 10:33:30 IST 59.248.240.254 (*) #


মাস না পড়তেই নগদে বেতন কেন্দ্রীয় সরকারি কর্মচারীদের! - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\n.: এখনও অনেক এটিএম-এ পর্যাপ্ত টাকা নেই৷ মাসের শুরুতে মাইনে পাওয়া নিয়ে চিন্তার ভাঁজ মধ্যবিত্তের কপালে৷ এরই মধ্যে স্বস্তিতে কেন্দ্রীয় সরকারি কর্মচারীরা৷ জানা যাচ্ছে, নগদে আগাম ১০,০০০ টাকা করে পাচ্ছেন তাঁরা৷


পানচাষিদের মাথায় হাত! - banglanews24.com\nআপডেট: ১৫২৮ ঘণ্টা, নভেম্বর ১৮, ২০১৯\nঝড়ে মাটিতে মিশে গেছে অসংখ্য বরজ। ছবি: বাংলানিউজ\nশুধু কুমোদিনীই নন, বরিশালের গৌরনদী, আগৈলঝাড়া, উজিরপুর ও বাবুগঞ্জ উপজেলার বিভিন্ন এলাকায় এমন ক্ষতিগ্রস্ত পানচাষি রয়েছে আরও। আবার শুধু পানের বরজই নয়, বড় ঋণ নিয়ে কেউ করেছেন আইসমিল, মুরগির খামার, কেউ ফসলি জমি; যার অধিকাংশই ঘূর্ণিঝড় বুলবুল, অতিবৃষ্টি ও জোয়ারের প্লাবনে ক্ষতিগ্রস্ত হয়েছে।\nএছাড়া, ঝড়ে দক্ষিণাঞ্চলের বিভিন্ন স্কুল, ঘরবাড়ি, ফসলি জমি, পানের বরজ, গাছপালা, গবাদিপশুর খামার সবখানেই চিহ্ন রেখে গেছে তাণ্ডবের। হতাহতের ঘটনা তেমন না ঘটলেও বড় ধরনের আর্থিক ক্ষতিতে পড়তে হয়েছে এসব এলাকার দুর্গত মানুষদের। তার ওপর রয়েছে ঋণের বোঝা। এতে রীতিমতো দিশেহারা তারা।\nতবে, গ্রামীণ জনপদের খেটে খাওয়া এই মানুষগুলো বিশ্বাস করে, সরকারের সহয়তা পেলে জীবিকার তাগিতে আবারও ঘুরে দাঁড়াবেন সবাই। স্থানীয় প্রশাসনও আশ্বাস দিয়েছে, দুর্গতদের সহয়তায় সর্বাত্মক চেষ্টা করবে তারা।\nউপজেলা নির্বাহী কর্মকর্তা বিপুল চন্দ্র দাস বাংলানিউজকে জানান, আগৈলঝাড়াসহ আশপাশের অঞ্চলের মানুষ মূলত পান চাষের ওপর নির্ভরশীল। এবছর ২৫০ হেক্টর জমিতে পান চাষ হয়েছে। এর মধ্যে ক্ষতিগ্রস্ত হয়েছে অনেক বরজ।\nকৃষি সম্প্রসারণ অধিদপ্তরের উপ-পরিচালক হরিদাস শিকারী বাংলানিউজকে জানান, বরিশাল জেলায় পান চাষ হয়েছিল ২ হাজার ৬৮২ হেক্টর জমিতে, আক্রান্ত হয়েছে ২০ ভাগ জমি। প্রাথমিক তথ্যে জানা গেছে, বরিশাল জেলার আগৈলঝাড়া, গৌরনদী, উজিরপুর উপজেলায় পান বরজের বেশি ক্ষতি হয়েছে।\nএছাড়া, বরিশাল বিভাগে পান চাষ হয়েছিল ৪ হাজার ১৩৮ হেক্টর জমিতে, এর মধ্যে দুর্যোগ আক্রান্ত হয়েছে ৬১৬ হেক্টর।\nবরিশাল কৃষি সম্প্রসারণ অধিদপ্তরের অতিরিক্ত পরিচালক মো. আফতাব উদ্দিন বাংলানিউজকে বলেন, কৃষকদের প্রণোদনা কার্যক্রম চলছে। চাষিদের মাঠে ধরে রাখতে ও চাষাবাদে উৎসাহিত করতে সরকার কাজ করে যাচ্ছে। প্রণোদনা কার্যক্রমের মধ্যে এবার যারা ঘূর্ণিঝড় বুলবুলে ক্ষতিগ্রস্ত হয়েছে তাদের অগ্রাধিকার দেওয়া হবে।\nবাংলাদেশ সময়: ১০২৫ ঘণ্টা, নভেম্বর ১৮, ২০১৯


মনে হয়, সরকারের কাছে মানুষের জীবন গুরুত্বপূর্ণ নয়: দিল্লি হাইকোর্ট | প্রথম আলো\nমনে হয়, সরকারের কাছে মানুষের জীবন গুরুত্বপূর্ণ নয়: দিল্লি হাইকোর্ট\nপ্রকাশ: ২২ এপ্রিল ২০২১, ১৪: ৫৮\nচলমান করোনা মহামারিতে ভারতের রাজধানী নয়াদিল্লিতে অক্সিজেনের তীব্র সংকট সামাল দেওয়া নিয়ে কেন্দ্রীয় সরকারের ভূমিকার কঠোর সমালোচনা করেছেন দেশটির উচ্চ আদালত। এ-সংক্রান্ত এক শুনানিতে গতকাল বুধবার দিল্লি হাইকোর্ট ভারতের কেন্দ্রীয় সরকারকে প্রশ্নবাণে জর্জরিত করেছেন। এনডিটিভি অনলাইনের প্রতিবেদনে এই তথ্য জানানো হয়।\nঅক্সিজেন সংকটে থাকা ম্যাক্স গ্রুপ নামের হাসপাতাল কর্তৃপক্ষের একটি আবেদন শুনানিকালে আদালত ভারতের কেন্দ্রীয় সরকারের ভূমিকার তীব্র সমালোচনা করেন।\nশুনানিকালে কেন্দ্রীয় সরকারের দিকে একের পর এক কঠিন প্রশ্ন ছুড়ে দেন আদালত। অক্সিজেন সংকট প্রসঙ্গে আদালত প্রশ্ন করেন, কেন্দ্রীয় সরকারের ঘুম ভাঙছে না কেন? কেন্দ্রীয় সরকার মাঠপর্যায়ের বাস্তবতা সম্পর্কে কীভাবে এতটা অজ্ঞ হয়?\nকেন্দ্রীয় সরকারকে উদ্দেশ করে আদালত বলেন, অক্সিজেনের অভাবে মানুষ মরতে পারে না।\nআদালতের আগের আদেশ সত্ত্বেও শিল্প খাতে অক্সিজেনের সরবরাহ অব্যাহত রাখায় কেন্দ্রীয় সরকারকে ভর্ৎসনা করেন দিল্লি হাইকোর্ট। আদালত বলেন, এটা সত্যিই পরিহাসের বিষয়। যখন মানুষ মারা যাচ্ছে, তখন কেন্দ্রীয় সরকার শিল্প নিয়ে উদ্বিগ্ন। তার মানে হলো—সরকারের কাছে মানুষের জীবন গুরুত্বপূর্ণ নয়।\nগতকালের আগের দিন মঙ্গলবার একই আদালত শুনানিতে কেন্দ্রীয় সরকারকে পরিস্থিতির প্রতি সংবেদনশীল হতে বলেছিলেন। শিল্প থেকে অক্সিজেনের সরবরাহ সরিয়ে তা চিকিৎসার কাজে ব্যবহার করতে বলেছিলেন আদালত। এদিন আদালত বলেছিলেন, ‘অর্থনৈতিক স্বার্থ মানুষের জীবনকে পদদলিত করতে পারে না। আমরা একটি দুর্যোগের দিকে এগিয়ে যাচ্ছি।’\nমঙ্গলবারের পর দিল্লির করোনা পরিস্থিতির আরও অবনতি হয়। আবেদনকারী পক্ষের হাসপাতালে অক্সিজেনের সংকট আরও বাড়ে।\nহাসপাতাল কর্তৃপক্ষের আবেদনে কেন্দ্রীয় সরকার বিস্মিত বলে উল্লেখ করেছে। এমন কথার পরিপ্রেক্ষিতে কেন্দ্রীয় সরকারকে আবেদনের পরিপ্রেক্ষিতে অমন আচরণ না করতে বলেছেন আদালত। গতকালের শুনানিতে আদালত বলেন, কেন্দ্রীয় সরকারের পরিস্থিতি জানা উচিত। মঙ্গলবার সরকারকে আদালত শিল্পকারখানার অক্সিজেন ব্যবহার করতে বলেছিলেন। সে ব্যাপারে সরকার কী করেছে, সেই প্রশ্ন রাখেন আদালত।\nএ ব্যাপারে কেন্দ্রীয় স্বাস্থ্যমন্ত্রী বলেছেন, ফাইল চলাচল শুরু হয়েছে। সে প্রসঙ্গে আদালত বলেন, ফলাফল কী? আদালত এসব ফাইলের বিষয়ে মাথা ঘামান না।\nআদালত বলেন, সরকারের রাষ্ট্রীয় মালিকানাধীন পেট্রোলিয়াম কোম্পানি আছে। বিমানবাহিনী আছে। মঙ্গলবার আদালত একাধিক আদেশ দিয়েছেন। কিন্তু তারপর সারা দিন সরকার কী করেছে, সে প্রশ্ন রাখেন আদালত।\nআদালত বলেন, কেন্দ্রীয় সরকারের দায়িত্ব হলো, হাসপাতালগুলোতে পর্যাপ্ত অক্সিজেন সরবরাহ নিশ্চিত করা। আদালত যেকোনো মূল্যে মানুষের বাঁচার মৌলিক অধিকার রক্ষায় কেন্দ্রীয় সরকারকে নির্দেশনা দিয়েছেন। যদি প্রয়োজন হয়, তাহলে কেন্দ্রীয় সরকার শিল্প থেকে সব অক্সিজেন নিয়ে চিকিৎসার কাজে যুক্ত করবে।\nশুনানির একপর্যায়ে আদালত বলেন, তাঁদের উদ্বেগ শুধু দিল্লিকে নিয়ে নয়। কেন্দ্রীয় সরকার সমগ্র ভারতে অক্সিজেন সরবরাহের ক্ষেত্রে কী করছে, তা তাঁরা জানতে চান।\nআদালত বলেন, অক্সিজেন সরবরাহ করা সরকারের দায়িত্ব। সে জন্য ভিক্ষা করবে, ধার করবে, নাকি চুরি করবে, সেটা সরকারের ব্যাপার।\nভারতে দৈনিক করোনার সংক্রমণ ও মৃত্যুতে অতীতের সব রেকর্ড ভেঙে গেছে। দেশটিতে গত ২৪ ঘণ্টায় ৩ লাখ ১৪ হাজার ৮৩৫ জনের করোনা শনাক্ত হয়েছে। ভারতে এক দিনে এত করোনা রোগী আগে কখনো শনাক্ত হয়নি। শুধু তা-ই নয়, বিশ্বের কোনো দেশে এখন পর্যন্ত এক দিনে এত রোগী আগে কখনো শনাক্ত হয়নি। গত ২৪ ঘণ্টায় ভারতে করোনায় মৃত্যুর ক্ষেত্রেও রেকর্ড হয়েছে। দেশটিতে এক দিনে রেকর্ডসংখ্যক ২ হাজার ১০৪ জন করোনায় মারা গেছেন।\nভারত সরকারের সবশেষ তথ্য অনুযায়ী, দেশটিতে এখন পর্যন্ত ১ কোটি ৫৯ লাখ ৩০ হাজার ৯৬৫ জনের করোনা শনাক্ত হয়েছে। এ পর্যন্ত ভারতে করোনায় মারা গেছেন ১ লাখ ৮৪ হাজার ৬৫৭ জন।\nকরোনার সংক্রমণ মারাত্মক আকার ধারণ করায় ভারত তার সাম্প্রতিক ইতিহাসে সবচেয়ে বড় স্বাস্থ্যগত চ্যালেঞ্জের মুখে পড়েছে। অক্সিজেন, ওষুধ, হাসপাতালে শয্যার সংকটসহ নানা সমস্যায় দেশটির স্বাস্থ্যব্যবস্থা ভেঙে পড়ার উপক্রম হয়েছে।


চাকরির খবর – "প্রবাসী বাংলা নিউজ"\nএসএসসি পাশেই সৈনিক পদে সেনাবাহিনীতে চাকরির সুযোগ\nFebruary 16, 2019\tচাকরির খবর 0\nবাংলাদেশ সেনাবাহিনীর মিনিস্ট্রি অব ডিফেন্স কন্সটেবলারিতে (এমওডিসি) ‘সৈনিক’ পদে জনবল নিয়োগ দেওয়া হবে। আগ্রহীরা উল্লেখিত স্থানে উপস্থিত হয়ে পরীক্ষায় অংশগ্রহণ করতে পারবেন। প্রতিষ্ঠানের নাম: বাংলাদেশ সেনাবাহিনীবিভাগের নাম: মিনিস্ট্রি অব ডিফেন্স কন্সটেবলারি (এমওডিসি)পদের নাম: সৈনিক বিস্তারিত: বিজ্ঞপ্তির মাধ্যমে জানতে পারবেন- army-in ভর্তির তারিখ: ২৫-২৭ ফেব্রুয়ারি ২০১৯\nএক লাখ গাড়ি চালক নেবে সৌদি আরব\nDecember 29, 2017\tচাকরির খবর 0\nজনশক্তি রপ্তানির লক্ষ্যে আগামী সপ্তাহ থেকে গাড়ি চালকদের প্রশিক্ষণ দেবে প্রবাসী কল্যাণ ও বৈদেশিক কর্মসংস্থান মন্ত্রণালয়। সৌদি আরব থেকে এক লাখ গাড়ি চালকের চাহিদা পাওয়ার পর এ উদ্যোগ নিলো মন্ত্রণালয়। তবে এতো চালক বিদেশে গেলে দেশের পরিবহন খাত সংকটে পড়তে পারে বলে মনে করছেন বিশেষজ্ঞরা। বাংলাদেশি জনশক্তির সবচেয়ে বড় বাজার …\nসৌদি, রিয়াদে থাকা প্রবাসীদের জন্য সুখবর !!\nDecember 10, 2017\tচাকরির খবর 0\nজরুরি ভিত্তিতে আদ দাম্মাম এলাকার জন্য কিছু সংখ্যক লোক নিয়োগ দেওয়া হবেঃ পদের নাম: লেবার/শ্রমিক/হেল্পার। পদের সংখ্যা : ২০ জন। বেতন: ২০০০/= রিয়াল’স। থাকা-খাওয়া: ফ্রি কাজের স্থান: আদ দাম্মাম এলাকা। ডিউটি: ১০ঘন্টা। দক্ষতা: আগ্রহীদেরকে অবশ্যই বিভিন্ন কাজের উপর বাস্তব অভিজ্ঞতা থাকতে হবে। যোগাযোগ – মোঃ মাসুদ …\nসৌদি “আল হিলালি” কোম্পানিতে জরুরি ভিত্তিতে লোক নিচ্ছে !! আগ্রহীরা যেভাবে যোগাযোগ করবেন …\nDecember 3, 2017\tচাকরির খবর 0\nজরুরি ভিত্তিতে “আল হিলালি” কোম্পানিতে কিছু সংখ্যক লোক নিয়োগ দেয়া হবে। *পদের নাম এবং সংখ্যা নিম্নরূপ :- ★মাজরার মেশিন মেকানিক= ০১ জন। ★ইলেক্ট্রিশিয়ান= ০১ জন। *বেতন : অভিজ্ঞতাভিত্তিক আলোচনা সাপেক্ষ। *কাজের স্থান : আল জৌফ রিয়াদ। *কাজের ধরণ: মাজরা। *দক্ষতা :মাজরার মেশিনারিজ রক্ষণাবেক্ষণ কাজে দক্ষতাসম্পন্নদেরকে অগ্রাধিকার দেওয়া হবে। …\nসৌদি আরবের প্রবাসী লেবার-হেল্পার ভাইদের জন্য সুখবর\nNovember 28, 2017\tচাকরির খবর 0\nসৌদি আরবের প্রবাসী লেবার-হেল্পার ভাইদের জন্য সুখবর… জরুরি ভিত্তিতে ২০ জন লেবার নিয়োগ দেয়া হবে । *কাজের স্থান : আল হাসা, দাম্মাম *পদ : লেবার-হেল্পার *বেতন : ২০০০ হাজার সৌদি রিয়াল *১০ ঘণ্টা ডিউটি প্রতিদিন *২ঘন্টা ওভারটাইম যুক্ত হবে । *থাকা খাওয়া কোম্পানি । রিয়াদ থেকে কাল সকাল …\nসৌদি আরবে ওয়েল্ডিং ইন্সপেক্টরদের জন্য চাকরির খবর\nNovember 19, 2017\tচাকরির খবর 0\nইরভিং গ্রুপ ৩০ জন ওয়েল্ডিং ইন্সপেক্টরের জন্য নিয়োগ বিজ্ঞপ্তি প্রকাশ করেছে। পদের নাম: ওয়েল্ডিং ইন্সপেক্টর খালি পদের সংখ্যা: ৩০ চাকরির বিবরণ/দায়িত্বসমূহ: ওয়েল্ডিং প্রক্রিয়া পুনঃনিরীক্ষণ এবং অনুমোদন দেয়া। ওয়েল্ডার এবং ওয়েল্ডিং প্রক্রিয়ার যোগ্যতা যাচাই করা। চাকরির ধরন: ফুল টাইম শিক্ষাগত যোগ্যতা: ডিপ্লোমা ইঞ্জিনিয়ার/অভিজ্ঞতা থাকলে শিক্ষাগত যোগ্যতা শিথিল যোগ্য। অভিজ্ঞতা: …


October 30, 2018 – Daily Bahadur\nবৃহত্তর ময়মনসিংহ সাংস্কৃতিক ফোরামের মাসব্যাপি সাহিত্য ও সাংস্কৃতিক প্রতিযোগিতার পুরস্কার বিতরণ\nনিজস্ব প্রতিবেদক : বৃহত্তর ময়মনসিংহ সাংস্কৃতিক ফোরাম ময়মনসিংহের গৌরীপুর শাখার উদ্যোগে মঙ্গলবার (৩০ অক্টোবর/১৮) মাসব্যাপি সাহিত্য ও সাংস্কৃতিক প্রতিযোগিতার পুরস্কার বিতরণ গৌরীপুর মহিলা ডিগ্রী কলেজ মিলনায়তনে অনুষ্ঠিত হয়। প্রধান অতিথি সড়ক পরিবহন ও সেতু মন্ত্রণালয় সম্পর্কিত স্থায়ী কমিটির সদস্য মুক্তিযোদ্ধা নাজিম উদ্দিন আহমেদ বিজয়ীদের মাঝে পুরস্কার বিতরণ করেন। সংগঠনের আহবায়ক সাবেক পৌর মেয়র মো. শফিকুল ইসলাম হবি’র সভাপতিত্বে অনুষ্ঠান সঞ্চালনা করেন সদস্য সচিব মো. হারুন অর রশিদ। বিশেষ অতিথির বক্তব্য রাখেন বাংলাদেশ টেলিভিশন ও চলচ্চিত্রের বিশিষ্ট অভিনেতা মাহমুদ সাজ্জাদ, ময়মনসিংহ মেডিকেল কলেজের সাবেক অধ্যক্ষ ডা. মো. মতিউর রহমান, উপজেলা নির্বাহী অফিসার ফারহানা করিম, অফিসার ইনচার্জ মো. আব্দুল্লাহ আল মামুন, গৌরীপুর মহিলা ডিগ্রী কলেজের অধ্যক্ষ মো. রুহুল...\nগৌরীপুরে উন্নয়ন মেলা ও সাংস্কৃতিক উৎসব\nপ্রধান প্রতিবেদক সংস্কৃতি বিষয়ক মন্ত্রণালয়ের ব্যবস্থাপনায় ময়মনসিংহের গৌরীপুরে উপজেলা প্রশাসনের উদ্যোগে মঙ্গলবার (৩০ অক্টোবর/১৮) উন্নয়ন মেলা, র‌্যালি ও সাংস্কৃতিক উৎসব উপজেলা পরিষদ চত্বরে অনুষ্ঠিত হয়। র‌্যালি শেষে উপজেলা নির্বাহী অফিসার ফারহানা করিমের সভাপতিত্বে অনুষ্ঠান সঞ্চালনা করেন উপজেলা প্রকল্প বাস্তবায়ন অফিসার মো. আলমগীর হোসেন। অনুষ্ঠানে প্রধান অতিথির বক্তব্য রাখেন সড়ক পরিবহন ও সেতু মন্ত্রণালয় সম্পর্কিত স্থায়ী কমিটির সদস্য মুক্তিযোদ্ধা নাজিম উদ্দিন আহমেদ। আলোচনায় অংশ নেন বাংলাদেশ টেলিভিশন ও চলচ্চিত্রের বিশিষ্ট অভিনেতা মাহমুদ সাজ্জাদ, উপজেলা পরিষদের ভাইস চেয়ারম্যান সানাউল হক, সহকারী কমিশনার (ভূমি) আবুল মুনসুর, অফিসার ইনচার্জ মো. আব্দুল্লাহ আল মামুন, উপজেলা আওয়ামী লীগের ভারপ্রাপ্ত সভাপতি ডা. হেলাল উদ্দিন আহাম্মেদ, যুগ্ম সম্পাদক ইকবাল...\nগৌরীপুরে আনসার-ভিডিপি সমাবেশে সেরাদের সংবর্ধনা\nবাহাদুর ডেস্ক ময়মনসিংহের গৌরীপুরে আনসার-ভিডিপি দপ্তরের উদ্যোগে মঙ্গলবার (৩০ অক্টোবর/১৮) উপজেলা পাবলিক হলে আনসার-ভিডিপি সমাবেশ অনুষ্ঠিত হয়। সমাবেশে একাদশ জাতীয় সংসদ নির্বাচনে আনসার-ভিডিপি সদস্যদের করণীয় তুলে ধরেন প্রধান অতিথি জেলা কমান্ড্যান্ট মো. জাহিদ হোসেন। উপজেলা নির্বাহী অফিসার ফারহানা করিমের সভাপতিত্বে অনুষ্ঠান সঞ্চালনা করেন উপজেলা আনসার ভিডিপির প্রশিক্ষক তানিয়া লিপি। বক্তব্য রাখেন সিনিয়র উপজেলা মৎস্য অফিসার জান্নাত এ হুর, উপজেলা আনসার-ভিডিপি অফিসার মো. রাকিবুল হাসান, গৌরীপুর পৌরসভার কাউন্সিলার মো. আব্দুল কাদির প্রমুখ। আনসার-ভিডিপি সমাবেশে শ্রেষ্ঠ ইউনিয়ন দলনেতা জুলফিকার আলী, দলনেত্রী নুর জাহান, দলনেতা সৈয়দ মোস্তাফিজুর রহমান, দলনেতা নাজিম উদ্দিনকে বাইসাইকেলসহ নানা উপঢৌকন দিয়ে সংবর্ধিত করেন প্রধান অতিথি জেলা কমান্ড্যান্ট মো. জাহিদ...\nবাহাদুর ডেস্ক একাদশ জাতীয় সংসদ নির্বাচন সামনে রেখে জামালপুর-৩ আসনে সব দলের সম্ভাব্য প্রার্থীদের সভাসমাবেশ গণসংযোগ, পোস্টার, ব্যানার, ফেস্টুনসহ নানান কৌশলে নির্বাচনী প্রচারণা এখন তুঙ্গে। নির্বাচনী হিসাব-নিকাশ মেলাতে শুভেচ্ছা বিনিময়, সামাজিক, ধর্মীয় অনুষ্ঠানসহ বিভিন্ন অনুষ্ঠানের মাধ্যমে জনগণের দৃষ্টি আকর্ষণ করতে কোনো কমতি নেই তাদের। আর এই নির্বাচনকে ঘিরে মানুষের মধ্যে চলছে নানা জল্পনা-কল্পনা। জেলার মেলান্দহ ও মাদারগঞ্জ উপজেলা নিয়ে জামালপুর-৩ আসনে একক প্রার্থী নিয়ে সুবিধাজনক অবস্থানে রয়েছে ক্ষমতাসীন দল আওয়ামী লীগ। ভোটের রাজনীতিতে আওয়ামী লীগের ঘাঁটি হিসেবে পরিচিত এ আসন। নির্বাচনী লড়াইয়ে বিগত দিনে একবারও টিকতে পারেনি সাংগঠনিকভাবে দুর্বল বিএনপি। এ আসনে মূলত আওয়ামী লীগের সঙ্গে প্রতিদ্বন্দ্বিতা হবে বিএনপির। তবে দলীয় কোন্দলে জর্জরিত বিএনপির...\nগৌরীপুর রেলওয়ে জংশনে মাদকবিরোধী সমাবেশ\nপ্রধান প্রতিবেদক : ময়মনসিংহের গৌরীপুর রেলওয়ে জংশনে যুগান্তর স্বজন সমাবেশের উদ্যোগে মঙ্গলবার (৩০ অক্টোবর/১৮) গৌরীপুর রেলওয়ে জংশন চত্বরে ‘হঠাও মাদক, বাঁচাও দেশ’ এই শ্লোগানকে সামনে রেখে মাদকবিরোধী প্রচারাভিযান ও সমাবেশ অনুষ্ঠিত হয়। সংগঠনের সভাপতি উপাধ্যক্ষ মো. এমদাদুল হকের সভাপতিত্বে ও সাধারণ সম্পাদক সেলিম আল রাজ অনুষ্ঠানে সঞ্চালনা করেন। বাংলাদেশ মানবাধিকার কমিশন গৌরীপুর শাখার সাধারণ সম্পাদক সাংবাদিক মো. রইছ উদ্দিন প্রচারাভিযানে মাদককের ভয়াবহতা তুলে ধরে মূল প্রবন্ধ উপস্থাপন করেন। মাদক বিরোধী প্রচারাভিযানে বক্তব্য রাখেন মুক্তিযোদ্ধা আব্দুর রহমান, গৌরীপুর রেলওয়ে জংশনের স্টেশন মাস্টার আব্দুর রাশিদ, রেলওয়ে ফাঁড়ির ইনচার্জ মো. ওবায়দুর রহমান, গৌরীপুর পৌরসভার কাউন্সিলার মাসুদ মিয়া রতন, গৌরীপুর বড় মসজিদ কমিটির সাধারণ সম্পাদক মো. সিরাজুল ইসলাম, প্রধান...\nচাপে নয়, গণতন্ত্রের স্বার্থে সংলাপ : কাদের\nবাহাদুর ডেস্ক কোনো চাপের কাছে নতি স্বীকার করে নয় বরং গণতন্ত্রের ধারা অব্যাহত রাখতেই জাতীয় ঐক্যফ্রন্টের সঙ্গে বৃহস্পতিবার সংলাপ হবে বলে মন্তব্য করেছেন ওবায়দুল কাদের। আওয়ামী লীগের সাধারণ সম্পাদক বলেন, সংলাপের পথ উন্মুক্ত রাখতেই প্রধানমন্ত্রী জাতীয় ঐক্যফ্রন্টের নেতাদের গণভবনে আমন্ত্রণ জানিয়েছেন। আজ মঙ্গলাবর সচিবালয়ে সাংবাদিকদের সঙ্গে আলাপকালে তিনি এসব কথা বলেন। ওবায়দুল কাদের বলেন, আওয়ামী লীগ পলিসি শিফট করেনি। আমরা আমাদের অবস্থানেই আছি। কারো চাপে কিংবা আন্দোলনে নতি স্বীকার করে সংলাপে বসছি—বিষয়টি এমন ভাবা ঠিক হবে না। সড়ক পরিবহন ও সেতুমন্ত্রী বলেন, বিষয়টা হচ্ছে ড. কামাল হোসেন সাহেব ঐক্যফ্রন্টের পক্ষ থেকে প্রধানমন্ত্রীকে চিঠি দিয়েছেন। দলের গুরুত্বপূর্ণ নেতাদের সঙ্গে অনানুষ্ঠানিক বৈঠকে নেত্রী বলেছেন—আমার সঙ্গে কেউ দেখা করতে চাইলে, তার...\nবললেন অ্যাটর্নি জেনারেল ‘নির্বাচনে অংশ নিতে পারবেন না খালেদা জিয়া’\nবাহাদুর ডেস্ক জিয়া অরফানেজ ট্রাস্ট মামলায় বিএনপি চেয়ারপারসন খালেদা জিয়ার সাজা বাতিল না হলে নির্বাচনে অংশ নিতে পারবেন না বলে জানিয়েছেন অ্যাটর্নি জেনারেল মাহবুবে আলম। মঙ্গলবার সকালে এ মামলায় খালেদা জিয়ার সাজা পাঁচ থেকে বাড়িয়ে ১০ বছর করেন হাইকোর্ট। রায়ের পর তাৎক্ষণিক এক প্রতিক্রিয়ায় অ্যাটর্নি জেনারেল এ কথা বলেন। তিনি বলেন, সাক্ষ্যপ্রমাণে খালেদা জিয়া মুখ্য আসামি হিসেবে প্রমাণিত হয়েছেন, এজন্যই উনার সাজা বাড়িয়ে ১০ বছর করা হয়েছে। সাজা বাতিল না হলে তিনি নির্বাচন করতে পারবেন না। অপর আসামিদের ১০ বছরের সাজা বহাল রয়েছে। এছাড়া দুদকের আইনজীবী খুরশীদ আলম খান বলেন, খালেদা জিয়া ছিলেন এ মামলার মুখ্য আসামি। সেই গ্রাউন্ডে তার সাজা বাড়ানোর দাবি জানানো হয়েছিল। আদালত সেই আবেদন মঞ্জুর করে খালেদার সাজা পাঁচ বছর থেকে বাড়িয়ে ১০ বছর করেছেন। ফলে মামলায় সব আসামির সাজাই...\nতিন ভাইবোন মনোনয়নপ্রার্থী বিব্রত আওয়ামী লীগ\nবাহাদুর ডেস্ক আসন্ন সংসদ নির্বাচনে কক্সবাজার-৩ (সদর-রামু) আসনে ক্ষমতাসীন আওয়ামী লীগে প্রার্থীজট দেখা দিয়েছে। এখানে অন্তত ছয়জন নৌকা মার্কা পেতে চান। এর মধ্যে একই পরিবারের তিন ভাইবোন প্রার্থিতা ঘোষণা করে দলীয় মনোনয়ন লাভের চেষ্টায় দৌড়ঝাঁপ করছেন। তাদের একজন বর্তমান সাংসদ সাইমুম সরওয়ার কমল। দলীয় মনোনয়ন তিনিই পেতে যাচ্ছেন বলে নেতাকর্মীদের বিশ্বাস। সাংসদের বড় ভাই রামু উপজেলা আওয়ামী লীগের সভাপতি সোহেল সরওয়ার কাজলও বসে নেই। দলীয় প্রার্থী হওয়ার ঘোষণা দিয়ে তিনিও সভা-সমাবেশ করে যাচ্ছেন। অন্যদিকে তাদের ছোট বোন জেলা আওয়ামী লীগের সাংগঠনিক সম্পাদক নাজনিন সরওয়ার কাবেরীও প্রার্থী হওয়ার ঘোষণা দিয়ে মাঠে রয়েছেন। মনোনয়ন দৌড়ে তিন ভাইবোনের তৎপরতায় বিব্রত স্থানীয় আওয়ামী লীগ নেতারা। তৃণমূল কর্মীরাও বিভক্ত হয়ে পড়েছেন। তিন ভাইবোনই সাবেক রাষ্ট্রদূত ও আওয়ামী লীগের...\nবাহাদুর ডেস্ক আওয়ামী লীগের সঙ্গে জাতীয় ঐক্যফ্রন্টের বহুল প্রত্যাশিত সংলাপ শুরু হচ্ছে। পরশু বৃহস্পতিবার প্রধানমন্ত্রী শেখ হাসিনার সরকারি বাসভবন গণভবনে এই সংলাপ অনুষ্ঠানের সম্ভাবনা রয়েছে। এ জন্য নৈশভোজের আমন্ত্রণ জানিয়ে আজ মঙ্গলবার আনুষ্ঠানিক চিঠি দেওয়া হবে। এ ব্যাপারে আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের গতকাল সোমবার গণফোরাম সাধারণ সম্পাদক মোস্তফা মহসিন মন্টুর সঙ্গে টেলিফোনে কথা বলেছেন। এর আগে প্রধানমন্ত্রীর ধানমণ্ডির রাজনৈতিক কার্যালয়ে এক সংবাদ সম্মেলনে ওবায়দুল কাদের বলেছিলেন, জাতীয় ঐক্যফ্রন্টের সঙ্গে সংলাপ করবে আওয়ামী লীগ। এই সংলাপে আওয়ামী লীগের পক্ষে নেতৃত্ব দেবেন দলের সভাপতি ও প্রধানমন্ত্রী শেখ হাসিনা। একাদশ জাতীয় সংসদ নির্বাচনের তফসিল ঘোষণার আগেই এ সংলাপ অনুষ্ঠিত হবে। আওয়ামী লীগের পক্ষ থেকে...


স্টাফ রিপোর্টার ॥ ভারতের প্রধানমন্ত্রী নরেন্দ্র মোদির সঙ্গে সাক্ষাত করবেন জাতীয় সংসদে বিরোধী দলের নেতা বেগম রওশন এরশাদ। আজ রবিবার বিকেল ৩টা ১০ মিনিটে সোনারগাঁও হোটেলের সুরমা হলে এ সাক্ষাত অনুষ্ঠিত হবে। রওশন এরশাদের পর সোনারগাঁও হোটেলেই নরেন্দ্র মোদির সঙ্গে সাক্ষাত করবেন বিএনপি চেয়ারপার্সন খালেদা জিয়া।\nএদিকে ভারতের প্রধানমন্ত্রী নরেন্দ্র মোদির সঙ্গে খালেদা জিয়া সাক্ষাতের সুযোগ পাওয়ায় বিএনপিতে স্বস্তি ফিরে এসেছে। সাক্ষাতকালে খালেদা জিয়া বিএনপির পক্ষ থেকে একটি লিখিত বক্তব্য মোদির কাছে হস্তান্তর করবেন। এছাড়া দুই দেশের স্বার্থসংশ্লিষ্ট বিভিন্ন বিষয় নিয়ে কথা বলবেন। দেশে নির্দলীয় সরকারের অধীনে নির্বাচনের ব্যাপারে ভারতের সহযোগিতা চাবেন বলে জানা গেছে।\nদেশে গণতন্ত্র প্রতিষ্ঠায় মোদির হস্তক্ষেপ চাই- আহমেদ আজম ॥ দেশে গণতন্ত্রের সঙ্কট অভিযোগ করে বিএনপি চেয়ারপার্সনের উপদেষ্টা এ্যাডভোকেট আহমেদ আজম খান বলেছেন, গণতন্ত্র প্রতিষ্ঠায় ভারতের প্রধানমন্ত্রী নরেন্দ্র মোদির হস্তক্ষেপ চাই। শনিবার দুপুরে জাতীয় প্রেসক্লাবে ‘সাউথ এশিয়া ইয়ুথ ফর পিস এ্যান্ড প্রোসপারেটি সোসাইটি’ আয়োজিত আলোচনা সভায় প্রধান অতিথির বক্তব্যে তিনি এ কথা বলেন।\nআহমেদ আজম বলেন, ভারত আমাদের প্রতিবেশী, বন্ধুপ্রতিম ও বড় দেশ। সে দেশের নির্বাচিত প্রধানমন্ত্রী নরেন্দ্র মোদি আমাদের দেশে এসেছেন। তাই আমাদের দেশে ভোটের অধিকার ও গণতন্ত্র প্রতিষ্ঠায় মোদির হস্তক্ষেপ কামনা করছি। তিনি বলেন, দেশে গণতন্ত্র প্রতিষ্ঠা না হওয়ায় যদি জঙ্গীবাদের উত্থান হয় তার প্রভাব প্রতিবেশী দেশ ভারতেও পড়বে।\nআশা করি দেশের গণতন্ত্রের স্বার্থে পদক্ষেপ নেবেন মোদি- হান্নান শাহ ॥ ভারতের প্রধানমন্ত্রী নরেন্দ্র মোদিকে গণতন্ত্রের প্রবর্তক আখ্যা দিয়ে বিএনপির স্থায়ী কমিটির সদস্য ব্রিগেডিয়ার জেনারেল (অব) আ স ম হান্নান শাহ বলেছেন, আশা করি, বাংলাদেশের গণতন্ত্রের স্বার্থে প্রয়োজনীয় পদক্ষেপ নেবেন তিনি। শনিবার দুপুরে জিয়াউর রহমানের ৩৪তম মৃত্যুবার্ষিকী উপলক্ষে যুবদল আয়োজিত আলোচনা সভায় প্রধান অতিথির বক্তব্যে তিনি এ কথা বলেন।\nহান্নান শাহ? বলেন, ভারত একটি গণতান্ত্রিক দেশ। তারা নিজেদের স্বার্থে গণতন্ত্র নিয়ে কাজ করে। কিন্তু ভারতের কংগ্রেস সরকার বাংলাদেশে ২০১৪ সালের ৫ জানুয়ারির নির্বাচনে একটি দলকে সমর্থন দিয়ে বিনা ভোটের সরকার প্রতিষ্ঠিত করেছে। যে সরকার তাতে লজ্জাবোধ করে না। তাই মোদি সরকার কোন দলের না হয়ে গণতন্ত্রের স্বার্থে কাজ করবে বলে আমরা আশা করি। তিনি বলেন, ভারত ট্রানজিট সুবিধা নিয়েছে। তাতে দেশের এক পয়সাও লাভ হয়নি। অথচ ভারত আগে বলেছিল, ট্রানজিট দিলে বাংলাদেশ ট্যাক্স পাবে।\nযুবদল সভাপতি সৈয়দ মোয়াজ্জেম হোসেন আলালের সভাপতিত্বে আলোচনা সভায় আরও বক্তব্য রাখেন বিএনপির আন্তর্জাতিক বিষয়ক সম্পাদক ড. আসাদুজ্জআমান রিপন, সহসাংগঠনিক সম্পাদক এ্যাডভোকেট আব্দুস সালাম আজাদ, যুবদল নেতা গিয়াস উদ্দিন আল মামুন প্রমুখ।\n# খালেদা # মোদি # রওশন-এরশাদ


নির্বাচনে যাবেই বিএনপি: খালেদা জিয়া - রাজনীতি - observerbd.com\nনির্বাচনে যাবেই বিএনপি: খালেদা জিয়া\nPublished : Tuesday,2January, 2018 at 7:44 PM Count : 158\nবিএনপি চেয়ারপারসন বেগম খালেদা জিয়া বলেছেন, বিএনপি নির্বাচনে যাবেই। সরকার চাইলেও বিএনপিকে নির্বাচন থেকে দূরে রাখা যাবে না। তবে সেই নির্বাচন অবশ্যই হতে হবে সব দলের অংশ গ্রহণে নিরপেক্ষ নির্দলীয় সরকারের অধীনে। যেখানে সাধারণ মানুষ তাদের ভোটাধিকার প্রয়োগ করতে পারবে।\nমঙ্গলবার সন্ধ্যায় রাজধানীর ইঞ্জিনিয়ার্স ইনস্টিটিউশনে ছাত্রদলের ৩৯ তম প্রতিষ্ঠাবার্ষিকী উপলক্ষে আয়োজিত সমাবেশে প্রধান অতিথির বক্তব্যে তিনি একথা বলেন।\nবেগম জিয়া বলেন, ‘দেশে আজ গণতন্ত্র নেই, বৈধ সরকার নেই, আইনের শাসন ও কথা বলার অধিকার নেই। তার প্রমাণ একটু আগে দেখলাম। অনেকদিন ধরে ছাত্ররা আলোচনা সভার প্রস্তুতি নিয়েছে। অনুমতি দিয়েছে, ভাড়াও নিয়েছে। অথচ হঠাৎ করে হলরুমে তালা লাগিয়ে দিলো। এটা কোন ধরণের গণতান্ত্রিক আচরণ? আজকে দেশ এক ব্যক্তির দখলে দেশ পিছিয়ে যাচ্ছে। আওয়ামীলীগ তার জন্য দায়ী। গুম, খুন বেড়েছে, দ্রব্যমূল্যের দাম বেড়েছে। মানুষের অভাবের শেষ নেই।’\nতিনি বলেন,‘আওয়ামীলীগকে মানুষ বিশ্বাস করে না। তারা মানুষের ভোটে না, অন্যের কাঁধে ভর করে ক্ষমতায় এসেছে বারবার। অবৈধভাবে ক্ষমতায় এসে মানুষ নির্যাতন করছে। বিএনপি মানুষের ভোটে ক্ষমতায় আসে। অন্যের ওপর নির্ভর করে নয়।’\nখালেদা জিয়া আরো বলেন, 'মানুষের দুঃখের সীমা নেই। তার জন্য আওয়ামীলীগ দায়ী। সে জন্য তাদের চলে যেতে হবে। নতুন যেকোন সরকার আসতে হবে। পরিবর্তন আসতে হবে। সে জন্য একটি নিরপেক্ষ সহায়ক সরকার লাগবে। হাসিনার অধীনে কোন নির্বাচন সুষ্ঠু হয়নি, হবেও না। এ সরকার জনগণের ভোটে নির্বাচিত নয় বলেই তাদের অধীনে ভোট হতে পারবে না। পাল্লামেন্ট রেখে কোন নির্বাচন হবে না।'\nবেগম জিয়া বলেন, ‘পদ্মা সেতুর স্বপ্ন দেখাচ্ছে সরকার। কিন্তু পদ্মা সেতু আওয়ামীলীগের আমলে হবে না। এ সেতু জোড়া তালি দিয়ে বানানো হচ্ছে। এ সেতুতে কেউ উঠবেন না।’\nএসময় তিনি ভারতের প্রশংসা করেন বলেন, ‘ভারত আমাদেরকে স্বাধীন যুদ্ধের সময় সাহায্য করেছে। ভারতকে আমরা বন্ধুর মতো দেখতে চাই। বন্ধু হয়ে থাকতে চাই সবসময়।’\nখালেদা জিয়া বলেন, ‘দেশের পুলিশ খারাপ নয়, আওয়ামী লীগ পুলিশকে খারাপ বানাচ্ছে। পুলিশ নিজেদের কাজ করুক। তবে আমার অনুরোধ, আমার ছেলেদের বিনা অপরাধে, অহেতুক ধরবেন না। যারা জেলে আছে তাদের ছেড়ে দিন। পুরো দেশটি আজ কারাগার হয়ে গেছে। আমরা সবাই বন্দি। শুধু শেখ হাসিনা এবং তার ছেলে মুক্ত।’\nএসময় ছাত্রদলের নেতাকর্মীদের উদ্দেশ্যে করে বলেন, শুধু ছবি তোলে আন্দোলনে আছো তা না দেখিয়ে মনপ্রাণ উজাড় করে আন্দোলনে নামো। তিনি বলেন, ‘তোমরা ঐক্য, ঈমান, শৃংখলা ঠিক রাখলে সব কিছু জয় করা সম্ভব। শুধু স্লোগান দিলে হবে না। স্লোগানের ধারা পরিবর্তন করতে হবে। আগের স্লোগান দিলেন হবে না সময়ের প্রেক্ষাপট অনুযায়ী তা পরিবর্তন করতে হবে।’\nতোমরা এগিয়ে চলো। ২০১৮ সাল হবে গণতন্ত্রের বছর’।\nএর আগে ইঞ্জিনিয়ার্স ইনস্টিটিউটের সামনে অবস্থান নিয়ে দুপুর থেকে বিক্ষোভ করতে থাকে ছাত্রদল। বিকাল সাড়ে ৪ টায় সমাবেশ স্থলে আসেন বিএনপি চেয়ারপারসন বেগম খালেদা জিয়া। তিনি গাছ তলায় বসেই বক্তব্য দেয়ার সিদ্ধান্ত নেন।\nএসময় বাইরে অবস্থান করার দৃঢ় প্রত্যয় ব্যক্ত করেন বিএনপি মহাসচিব। মহাসচিবের বক্তব্যের সাথে সরকার বিরোধী স্লোগান দিতে থাকে ছাত্রদলের নেতাকর্মীরা। অবশেষে বিকাল ৫টার দিকে হল রুম খুলে দেয় ইঞ্জিনিয়ার্স ইনস্টিটিউট কর্তৃপক্ষ। পূর্ব অনুমতি থাকা সত্ত্বেও পুলিশ আলোচনা সভা করতে দিচ্ছিল না বলে অভিযোগ করে ছাত্রদল।\nছাত্রদলের সভাপতি বলেন, ‘ইঞ্জিনিয়ার্স ইনস্টিটিউটের সাধারণ সম্পাদকের কাছ থেকে দুই মাস আগে হল রুমে আলোচনা সভা করার অনুমতি নিয়েছিলো এবং নির্দিষ্ট পরিমাণ ভাড়াও আদায় করা হয়। কিন্তু আজকে তারা আলোচনা সভা করার অনুমতি দিচ্ছে না। হল কর্তৃপক্ষের এমন আচরণের তীব্র প্রতিবাদ ও প্রতিবাদ জানাই।’\nসমাবেশে ছাত্রদলের কেন্দ্রীয় নেতাকর্মী ছাড়াও উপস্থিত আছেন বিএনপি মহাসচিব মির্জা ফখরুল ইসলাম আলমগীর, স্থায়ী কমিটির সদস্য ব্যারিস্টার মওদুদ আহমদ, ড. মঈন খান, ভাইস চেয়ারম্যান আমান উল্লাহ আমান, যুগ্ম মহাসচিব খায়রুল কবির খোকন, সৈয়দ মুয়াজ্জেম হোসেন আলাল, হাবিব উন নবী খান সোহেল, প্রচার সম্পাদক শহিদ উদ্দীন চৌধুরী এ্যানি প্রমুখ।


বাবা হতে চলেছেন যুবরাজ? স্ত্রী হেজেল কিচের ছবিতে উঁকি দিচ্ছে বেবি বাম্প! Yuvraj Singh's wife Hazel Keech's birthday pics spark pregnancy rumours – News18 Bangla\nবাবা হতে চলেছেন যুবরাজ? স্ত্রী হেজেল কিচের ছবিতে উঁকি দিচ্ছে বেবি বাম্প!\nবিরাটের পর এ বার কী যুবরাজের পালা? সাম্প্রতিক ছবিতে হেজেলকে দেখে মনে হচ্ছে তিনি গর্ভবতী ।\nLast Updated : March 02, 2021, 15:30 IST\n#মুম্বই : যুবরাজ সিং ও হেজেল কিচের বিয়ে হয়েছে ২০১৬ সালের নভেম্বর মাসে ৷ তারপর থেকে এই সেলিব্রিটি কাপল সুখেই ঘর করছেন ৷ ক্যান্সার জয় করে ২২ গজে ফিরেছিলেন যুবরাজ । খেলার মাঠে যেমন সফল তিনি, তেমনই সংসার জীবনেও । এ বার কী তবে নতুন অতিথিকে স্বাগত জানাতে চলেছেন যুবি-হ্যাজেল? সম্প্রতি হ্যাজেলের বার্থ ডে সেলিব্রেশনের ছবি দেখে নেটিজেনদের মনে এই প্রশ্নটাই ঘুরপাক খাচ্ছে ।\nসম্প্রতি হেজেলের বার্থডে সেলিব্রেশন হয়েছে । ঘনিষ্ঠ বন্ধুবান্ধব আর পরিবারের সকলে উপস্থিত ছিলেন সেই ঘরোয়া পার্টিতে । সেই ছবিই নিজের সোশ্যাল মিডিয়ায় শেয়ার করেছেন যুবি । যা দেখে ফ্যানরা নিজেদের উৎসাহ যেন আর ধরে রাখতে পারছেন না । কারণ, ওই ছবিতে হেজেলকে দেখে অনেকেরই মনে হয়েছে তিনি গর্ভবতী । অনেকে আবার তাঁর ফ্লোরাল প্রিন্ট ড্রেসের সঙ্গে অনুষ্কার পোলকা ডট ড্রেসেরও মিল খুঁজে পেয়েছেন । যেটা পরে প্রেগন্যান্সির খবর সকলকে জানিয়েছিলেন অনুষ্কা ।\nতবে এর আগে হেজেল জানিয়েছিলেন ২০১৯ সালে তাঁর নাকে একটি অস্ত্রোপচার হয়েছিল । কারণ ভাল করে শ্বাস নিতে পারছিলেন না তিনি । এই অস্ত্রোপচারের পর ব্যায়াম করা বন্ধ করতে হয় তাঁকে । ফলে কিছুটা ওয়েট পুট অন করেছিলেন তিনি । সম্ভবত ছবিতে সে কারণেই একটু ভারী লাগছে দেখতে । তবে অনেকেই ভাবছেন সেটা বেবি বাম্প । যুবরাজ এবং হেজেল অবশ্য অফিসিয়ালি এ ব্যাপারে এখনও কিছুই জানাননি ।\nFirst published: March 02, 2021, 15:30 IST


[ফ্রান্সের স্ট্রসবার্গ ইসলামিক স্টাডি সেণ্টারের একদল খ্রিস্টান বিজ্ঞানী ও গবেষক কর্তৃক প্রকাশিত ‘জিনিয়াস অব দি ইসলামিক ওয়ার্ল্ড' গ্রন্থের বিষয়বস্তু অনুসরণে এই নিবন্ধ রচিত। গ্রন্থটিতে বিজ্ঞানের বিভিন্ন বিষয়ের ওপর বিশেষজ্ঞ লেখকগণ ইমাম জাফর আস-সাদিক (আ.)-এর জীবনের ওপর আলোকপাত করেন এবং তাঁর বাণীসমূহ বর্তমান বৈজ্ঞানিক আবিষ্কারের সাথে তুলনা করেন। এতে ইসলামী শিক্ষা এবং ইসলামী প্রতিভার প্রকৃত পরিচয় পাওয়া যায়।]\nপৃথিবী নিজের কক্ষপথে ঘূর্ণায়মান\nবিখ্যাত ফরাসি অংকশাস্ত্রবিদ ও দার্শনিক হেনরী পংকেয়ার (১৮৫৪-১৯১২) বলেছেন : ‘পৃথিবী তার নিজস্ব কক্ষপথে ঘুরছে' এ সম্পর্কে আমি নিশ্চিত নই।' জ্যোতির্বিজ্ঞানের প্রাথমিক বছরগুলোতে নভোচারীরাও পৃথিবীর নিজস্ব কক্ষপথে ঘোরার ব্যাপারটি উপলব্ধি করতে পারেননি। কেননা, ঐ সময় পর্যন্ত তাঁরা এ সংক্রান্ত কোন স্থায়ী ভিত্তি দাঁড় করাতে পারেননি। নভোচারীরা মহাকাশযানে করে মাত্র নব্বই মিনিট বা তার কিছু বেশি সময়ে পৃথিবী প্রদক্ষিণ করেন এবং তাঁদের প্রচেষ্টা অব্যাহত থাকে। কিন্তু নভোচারীরা ঐ সময় এতো দ্রুত এবং এতো উঁচু দিয়ে বিশ্ব প্রদক্ষিণ করেন যে, পৃথিবীর কক্ষপথে ঘোরা, না-ঘোরার বিষয়টি আঁচ করতেই পারেননি। মানুষ যখন চাঁদে পদার্পণ করে তখন এ বিষয়টির অনেকটা নিষ্পত্তি হয়ে যায় এবং পৃথিবীর তার কক্ষ পথে ঘোরার বিষয়টিও স্পষ্ট হয়ে ওঠে। এমনকি গ্যালিলিও, কেপলার ও টিকো ব্রাহীর মতো মহাবিজ্ঞানীরাও, যাঁরা সূর্যের চারিদিকে পৃথিবী ঘোরার প্রতি বিশ্বাসী ছিলেন, তাঁরাও পৃথিবীর নিজস্ব কক্ষপথে ঘোরার বিষয়ে কোন আভাস দিয়ে যাননি। অথচ এসব মহাবিজ্ঞানীর কয়েক শতাব্দী আগে ইমাম জাফর সাদিক (আ.) অত্যন্ত বিস্ময়করভাবে ঘোষণা করে গেছেন যে, পৃথিবী তার নিজস্ব কক্ষপথে ঘুরছে এবং দিবারাত্রির আবর্তন সূর্য ঘোরার সাথে সম্পর্কযুক্ত নয়। প্রাচীন বিজ্ঞানীরা অবশ্য বিশ্বাস করতেন যে, সূর্যই পৃথিবীর চারিদিকে ঘোরে। কিন্তু প্রকৃত কথা হলো, পৃথিবী নিজেই তার নিজস্ব কক্ষপথে ঘোরে। ইমাম জাফর সাদিক (আ.) পৃথিবীর চারিদিকে সূর্য ঘোরার ধারণাকে অযৌক্তিক আখ্যায়িত করে নাকচ করে দিয়ে গেছেন।\nপৃথিবীর জন্ম সম্পর্কে ইমাম জাফর সাদিক (আ.) বলেছেন, একটি অংকুর (জার্ম) থেকে পৃথিবীর জন্ম হয়। এই অংকুরটি আবার দুটি বিপরীত ভাগে বিভক্ত হয়। এর প্রত্যেকটি ভাগ থেকে সৃষ্টি হয় অণু-পরমাণু। অণু-পরমাণুর সমন্বয়ে সৃষ্টি হয় মৌলিক বস্তুরাজি। এই মৌলিক বস্তু বিস্তার লাভ করে বিভিন্ন রূপে অর্থাৎ ছোট ও বড় আকার বা অনুরূপ ধরনের বস্তুনিচয় তৈরি হয় এই রূপান্তরের মধ্য দিয়ে। ইমাম জাফর সাদিক (আ.) এই সূত্রের মধ্যে আমরা হুবহু আণবিক সূত্রই দেখতে পাই। অণুর মধ্যে আছে পজেটিভ ও নেগেটিভ ক্ষমতাসম্পন্ন দুটি বিপরীতধর্মী পদার্থ। এই দুটির সমন্বয়েই অণু গঠিত হয় এবং অণু থেকে সৃষ্টি হয় মৌল উপাদান। আর অণুর মধ্যে সংখ্যাগত বিভিন্নতা দেখা দেয়।\nইমাম জাফর সাদিক (আ.) বলেছেন, মাটিতে যেসব বস্তু আছে মানবদেহের মধ্যেও তা বিদ্যমান, তবে তা একেবারে সম পরিমাণে নয়। তিনি আরো বলেন, মানবদেহে চারটি উপাদান আছে প্রচুর পরিমাণে, আটটি উপাদান আছে কিছু পরিমাণ আর আটটি উপাদান আছে অতি সামান্য পরিমাণে।\nইমাম জাফর সাদিকে এই তত্ত্ব আজ বৈজ্ঞানিকভাবে প্রমাণিত। মানবদেহে যেসব বস্তু বা উপাদান কিছু পরিমাণে বিদ্যমান সেগুলোর বৈজ্ঞানিক নাম হচ্ছে : মলিবডেনাম, সিলিসিয়াম, ফ্লুওর, কোবাল্ট, ম্যাঙ্গানিজ, আয়োডিন, কপার ও জিংক। অন্য যে আটটি উপাদান মানবদেহে আছে সেগুলো হচ্ছে : ম্যাগনেশিয়াম, সোডিয়াম, পটাশিয়াম, ক্যালশিয়াম, ফসফরাস, ক্লোর, সালফার ও আইরন।\nএছাড়া মানবদেহে যে চারটি উপাদান প্রচুর পরিমাণে বিদ্যমান সেগুলো হচ্ছে : অক্সিজেন, কার্বন, হাইড্রোজেন ও নাইট্রোজেন।\nইমাম জাফর সাদিক (আ.) আমাদের ধারণা দিয়েছেন যে, যেহেতু পানির মধ্যে দাহ্য বস্তু রয়েছে, তাই পানিকে আগুনে রূপান্তরিত করা যায়। কি বিস্ময়কর ঘটনা যে, রং ও স্বাদ-গন্ধহীন একটি পদার্থের মধ্য থেকে তিনি হাইড্রোজেনের সন্ধান লাভ করেছেন। বিদ্যুৎ সঞ্চালন ছাড়া পানি গবেষণা সম্ভব নয়, অথচ এই পদ্ধতি আবিষ্কৃত হয় ইমাম জাফর সাদিক (আ.)-এর ইন্তেকালের বহু বছর পর।\nপৃথিবীতে শিল্প কারখানা যখন খুবই প্রাথমিক পর্যায়ে ছিল এবং তদজনিত কারণে পরিবেশের ওপর কোন বিপদের আশঙ্কা ছিল না, ইমাম জাফর সাদিক (আ.) তখনই সুপারিশ করেছিলেন যে, মানবসমাজকে এমনভাবে বসবাস করতে হবে যাতে পরিবেশ দূষিত না হয়। অন্যথায় পরিবেশ দূষণ এমন একটা পর্যায়ে পৌঁছবে যে, মানুষের বসবাসই অসম্ভব হয়ে উঠবে।\nআজকের বৈজ্ঞানিক আবিষ্কারে দেখা যাচ্ছে যে, মানুষ পরিবেশকে এমনভাবে দূষিত করে ফেলতে পারে যে, তা নিয়ন্ত্রণের বাইরে চলে যাবে। এখন থেকে কযেকশ' বছর পর ভূপৃষ্ঠে শ্বাস-প্রশ্বাস গ্রহণের অবস্থা হবে পৃথিবীর সর্বোচ্চ পর্বতমালা হিমালয়ের চূড়ায় উঠে শ্বাস-প্রশ্বাস গ্রহণের মতো ক্লেশকর।\nনবজাতক শিশুকে মায়ের বাম দিকে রাখা\nনবজাতক শিশুদের মায়ের বাম কোলে ঘুম পাড়ানো সংক্রান্ত ইমাম জাফর সাদিক (আ.)-এর পরামর্শটিও আজকের যুগে তাঁর বৈজ্ঞানিক জ্ঞানের পরিচয় তুলে ধরে। ঊনবিংশ শতাব্দীর দ্বিতীয়ার্ধ্বে মার্কিন যুক্তরাষ্ট্রের কর্নেল বিশ্ববিদ্যালয়ে এই মর্মে মত প্রকাশের আগ পর্যন্ত শতাব্দীর পর শতাব্দী ধরে ইমামের ঐ সুপারিশ খুব একটা বুদ্ধিবৃত্তিক বলে বিবেচিত হয়নি। এই বিশ্ববিদ্যালয়ে নবজাতক শিশুদের ওপর গবেষণার জন্য একটি ইনস্টিটিউট আছে। নবজাতক শিশুদের ওপর গবেষণা চালিয়ে প্রতিষ্ঠানটি ইতিমধ্যে যথেষ্ট সুনাম অর্জন করেছে। এক দীর্ঘমেয়াদি গবেষণা ও পরীক্ষা-নিরীক্ষার পর ইনস্টিটিউট এই সিদ্ধান্তে উপনীত হয়েছে যে, জন্মের প্রাথমিক দিনগুলোতে ঘুমানোর সময় শিশুরা মায়ের বাম কোলে থাকলে আরাম বোধ করে। বর্ণ নির্বিশেষে সকল শিশুর ওপর গবেষণা চালিয়ে ইনস্টিটিউট দেখেছে যে, এ ব্যাপারে সকল শিশুর প্রবণতা অভিন্ন। এক্সরের মাধ্যমে মাতৃগর্ভস্থ অপরিণত শিশু বা ভ্রূণের ওপর গবেষণা চালানো হচ্ছে। তবে এ পর্যন্ত এ ব্যাপারে নতুন কোন তথ্য লাভ করা যায়নি।\nশব্দ থেকে ছবি গ্রহণের পদ্ধতি আবিষ্কারের সাথে সাথে এই প্রতিষ্ঠান মায়ের হৃৎযন্ত্রের ওঠানামা প্রত্যক্ষ করতে সক্ষম হয়। হৃৎযন্ত্রের এই ওঠানামার শব্দ সমগ্র শরীরে ছড়িয়ে পড়ে এবং ভ্রূণ বা মাতৃগর্ভস্থ অপরিণত শিশুর কানে গিয়ে পৌঁছে। বহু গবেষণা ও পরীক্ষা-নিরীক্ষার পর ইনস্টিটিউট এই সিদ্ধান্তে উপনীত হয়েছে যে, মাতৃগর্ভে ভ্রূণ বা অপরিণত শিশু যেহেতু মায়ের হৃৎস্পন্দন শুনে অভ্যস্ত তাই নবজাতক শিশু মায়ের বামদিকের কোলে ঘুমিয়ে বেশি আরাম বোধ করে। ডানদিকে বা অন্য কোন জায়গায় শুলে মায়ের হৃৎস্পন্দন শিশুর কানে পৌঁছে না বিধায় শিশু বলতে গেলে বিশ্রামহীন সময় কাটায়।\nমানবদেহের উত্তাপ অসুস্থতা বিস্তার করে\nআরো একটি বিষয় উপস্থাপন করে ইমাম জাফর সাদিক (আ.) তাঁর বৈজ্ঞানিক জ্ঞানের এক উজ্জ্বল দৃষ্টান্ত স্থাপন করে গেছেন। তিনি বলেছেন, অসুস্থ মানুষের শরীরে এক ধরনের উত্তাপ সৃষ্টি হয়। এই উত্তাপ যখন সুস্থ মানুষের শরীরে সংক্রমিত হয় তখন সেও অসুস্থ হয়ে পড়ে। শতাব্দীর পর শতাব্দী ধরে ইমাম জাফর সাদিকের এই তত্ত্বকে কুসংস্কার বলে মনে করা হতো, কিন্তু রুশ বিজ্ঞানীরা প্রথম এই কথার প্রতি স্বীকৃতি দিলে ইমামের তত্ত্বকে সত্য বলে স্বীকার করে নেয়া হয়। সোভিয়েত ইউনিয়নের নভোসিবিরস্কে ঐ দেশের বৃহত্তম মেডিক্যাল, কেমিক্যাল ও বায়োলজিক্যাল রিসার্চ সেন্টার বৈজ্ঞানিকভাবে প্রমাণ করে দেখিয়েছে যে, অসুস্থ মানুষের শরীর থেকে নির্গত উত্তাপ সুস্থ মানুষের শরীরে বিরূপ প্রতিক্রিয়া সৃষ্টি করে।\nইমাম জাফর সাদিক (আ.)-কে একবার জিজ্ঞাসা করা হয়েছিল, কাকে নিরঙ্কুশ শিক্ষিত বলে বিবেচনা করা যাবে? তিনি জবাব দিয়েছিলেন : ‘সর্বশক্তিমান আল্লাহ ছাড়া আর সবজান্তা কেউ নেই। মানুষের পক্ষে সবজান্তা হওয়া সম্ভব নয়, তা সে যদি হাজার বছরও জীবন পায় এবং সমস্ত জীবন ধরে জ্ঞান অর্জন করে। কেউ যদি তার জীবনকালের হাজার বছর ধরে সমগ্র বিশ্বের সমস্ত জ্ঞান অর্জন করে ফেলে তাহলেও সে অপূর্ণ থাকে, কেননা, তার জীবনকালের বাইরেও পূর্বাপর বিশ্বে অনেক জ্ঞান রয়েছে যেগুলো জানা প্রয়োজন।'\nইমাম জাফর সাদিককে একবার অন্যান্য বিশ্বের বিজ্ঞান ও প্রকৃতি সম্বন্ধে জিজ্ঞাসা করা হয়েছিল। তিনি জবাবে বলেছিলেন : ‘আমরা যে দুনিয়ার বাস করছি তার বাইরেও একটি দুনিয়া আছে। সেই দুনিয়া আমাদের বর্তমান দুনিয়ার চেয়ে অনেক বড়। সেই দুনিয়ায় আমাদের এই দুনিয়ার চেয়ে ভিন্নতর আরো অনেক দুনিয়া আছে।'\nঅন্যান্য দুনিয়ার সংখ্যা কত সে সম্পর্কেও ইমামকে জিজ্ঞাসা করা হয়েছিল। তিনি জবাবে বলেছিলেন : ‘একমাত্র সর্বশক্তিমান আল্লাহ ছাড়া আর কেউ তা জানে না।' তাঁকে আরো জিজ্ঞাসা করা হয়েছিল, বিজ্ঞান যদি শিক্ষাযোগ্য হয়ে থাকে তাহলে তা বর্তমান দুনিয়ার বিজ্ঞান থেকে আলাদা বিবেচিত কিভাবে? ইমাম জাফর সাদিক (আ.) বলেছিলেন, ‘অন্য দুনিয়ায় দুই ধরনের বিজ্ঞান রয়েছে। এক ধরনের বিজ্ঞান এই দুনিয়ার মতোই আর এক ধরনের বিজ্ঞান আমাদের অনুধাবন ক্ষমতার বাইরে।' ইমাম জাফর সাদিক (আ.)-এর ইন্তেকালের পর তাঁর এই বক্তব্যে বিজ্ঞানীরা হতবাক হয়ে পড়েন এবং কোন কোন বিজ্ঞানী তাঁর এই বক্তব্যকে অযৌক্তিক আখ্যায়িত করে প্রত্যাখ্যান করেন। কিন্তু আমাদের এই শতাব্দীতে বিজ্ঞানী আইনস্টাইনের আপেক্ষিক তত্ত্ব এবং অন্য বিজ্ঞানীদের অবস্তুগত বিষয়ের অস্তিত্ব আবিষ্কারের ফলে ইমাম জাফর সাদিকের বক্তব্যের যৌক্তিকতা প্রমাণিত হয়েছে। অবস্তুগত জগতের ভৌতিক আইন আমাদের জগতের ভৌতিক আইন থেকে আলাদা। এছাড়া যুক্তিবিদ্যার সব নিয়মও আমাদের অনুধাবনক্ষমতার বাইরে।


অর্থ জালিয়াতি অভিযোগে বিপদ বাড়ল লালু কন্যা মিসার, দিল্লির বাড়িতে ইডির তল্লাশি | Lalus daughter Misa's home in delhi raided by ED in corruption case - Bengali Oneindia\n18 min ago মোদী ২য় বার প্রধানমন্ত্রী হওয়ার পর প্রথম সাক্ষাতেই রাজ্যে আমন্ত্রণ মমতার! বাড়ালেন জল্পনা\n34 min ago ফের 'দিদিমা' হলেন রবীনা ! ৪৪-এর 'মস্ত মস্ত গার্ল' দিলেন চমক\nঅর্থ জালিয়াতি অভিযোগে বিপদ বাড়ল লালু কন্যা মিসার, দিল্লির বাড়িতে ইডির তল্লাশি\n| Published: July 8 2017, 12:40 [IST]\nলালুপ্রসাদ যাদবের কন্যা রাজ্যসভার সাংসদ মিসা ভারতীর দিল্লির সৈনিক ফার্মের বাড়িতে তল্লাশি চালাল ইডি। তার বিরুদ্ধে চলা প্রিভেনশন অফ মানি লন্ডালিং কেসের প্রেক্ষিতেই শনিবার সকালে এই তল্লাশি চলে বলে জানা গেছে।\nএই বছরের মে-তে সিএ রাজেশ আগরওয়ালকে গ্রেফতার করে ইডি। রাজেশ মিসার সঙ্গেই ৮ হাজার কোটির পিএমএলএ মামলায় অভিযুক্ত। একই মামলায় অভিয়ুক্ত মিসার স্বামী শৈলেশ কুমারও । এক হাজার কোটি টাকার বেনামী জমি মামলায় কর ফাঁকির অভিযোগে জুন মাসে একাধিক বার আয়কর বিভাগের জিজ্ঞাসাবাদ এড়িয়ে গিয়েছেন লালু কন্যা মিসা ভারতী।\nশুক্রবারই রেলমন্ত্রী থাকাকালীন ২০০৬-এ রাঁচি ও পুরিতে হোটেল বন্টনে টেন্ডার দুর্নীতির অভিযোগে লালুপ্রসাদের পাটনার বাড়িতে হানা দেয় সিবিআই। দিল্লি. রাঁচি, পুরি, গুরুগ্রামসহ বারোটি জায়গায় একসঙ্গে তল্লাশি চালায় সিবিআই। আরজেডি প্রধান লালুপ্রসাদ যাদব ছাড়াও, স্ত্রী রাবড়ি দেবী, ছেলে বিহারের উপমুখ্যমন্ত্রী তেজস্বী যাদব এবং আইআরসিটিসির এক প্রাক্তন ম্যানেজারসহ আরও কয়েকজনের বিরুদ্ধে মামলা দায়ের করে সিবিআই। বারো বছর আগে লালু যখন রেলমন্ত্রী ছিলেন, তখন রেলের দুটি হোটেল একটি বেসরকারি সংস্থাকে হস্তান্তর করা হয়েছিল। সেই ঘটনারই তদন্ত করছে সিবিআই। অভিযোগ, হোটেলের বিনিময়ে সেই বেসরকারি সংস্থা লালুর কাছের একটি সংস্থাকে দুই একর জমি দিয়েছিল।\nপশুখাদ্য মামলায় হাজিরা দেওয়ার জন্য শুক্রবার রাঁচিতে ছিলেন লালু যাদব। বাড়িতে কেন্দ্রীয় তদন্তকারী সংস্থার হানার পর তাঁর অভিযোগ, প্রতিহিংসার রাজনীতি করছেন বিজেপি সভাপতি অমিত শাহ এবং প্রধানমন্ত্রী নরেন্দ্র মোদী। বিহারের মহাজোটে তারা ফাটল ধরানোর চেষ্টা করছেন বলেও অভিযোগ করেছেন লালু যাদব।\nরাজনৈতিক প্রতিহিংসার দাবি উড়িয়ে দিয়েছে বিজেপি। বিহারের বিজেপি নেতা সুশীল কুমার মোদী মুখ্যমন্ত্রী নীতীশ কুমারের কাছে বিষয়টি নিয়ে নীরবতা ভাঙার আহ্বান করেছেন। একইসঙ্গে লালু পুত্র বিহারের উপমুখ্যমন্ত্রী তেজস্বী যাদবকে ক্যাবিনেট থেকে বরখাস্তেরও দাবি করেছেন।\nlaluprasad yadav misa bharti ed corruption লালুপ্রসাদ যাদব মিসা ভারতী ইডি দুর্নীতি\nLaluprasad Yadav's daughter Misa Bharti's home in delhi raided by ED in corruption case. His husband isaco-accused in this case.\nStory first published: Saturday, July 8, 2017, 12:40 [IST]


র‌্যাপিড টেস্ট কিট দিয়ে করোনাভাইরাস শনাক্ত নয়: ওষুধ প্রশাসন\n২৮ জুন, ২০২০ ১০:১৬ এএম\nমেডিভয়েস রিপোর্ট: র‌্যাপিড টেস্ট কিট দিয়ে করোনাভাইরাস শনাক্ত করা যাবে না বলে জানিয়েছেন ওষুধ প্রশাসন অধিদপ্তরের উপপরিচালক মো. সালাউদ্দিন। তিনি জানান, এটি ব্যবহার হবে ভাইরাসের বিরুদ্ধে শরীরে অ্যান্টিবডি তৈরি হয়েছে কিনা, তা পরীক্ষার জন্য। তবে এই কিট ব্যবহার হবে কিনা সে ব্যাপারে স্বাস্থ্য অধিদপ্তরের অনুমোদনের অপেক্ষায় রয়েছে ওষুধ প্রশাসন অধিদপ্তর।\nরোববার (২৮ জুন) ওষুধ প্রশাসন অধিদপ্তর থেকে গণমাধ্যমকে এসব তথ্য জানানো হয়।\nঅধিদপ্তরের উপপরিচালক মো. সালাউদ্দিন বলেন, আরটিপিআর টেস্ট হচ্ছে করোনা শনাক্তের জন্য আর অ্যান্টিবডি টেস্ট হচ্ছে কারও শরীরে ইতোমধ্যে অ্যান্টিবডি তৈরি হয়েছে কিনা তা দেখার জন্য, একইসঙ্গে এটা প্লাজমা থেরাপির জন্যও প্রয়োজন হতে পারে। আমরা কেবল এখন স্বাস্থ্য অধিদপ্তরের উত্তরের অপেক্ষায়। এখনো যেহেতু স্বাস্থ্য অধিদপ্তর অ্যান্টিবডি সর্ম্পকে এবং এর ব্যবহারের প্রয়োজনীয়তা সর্ম্পকে আমাদেরকে জানায়নি, যদি তারা এর প্রয়োজন সর্ম্পকে জানায়, তাহলে আমরা দিয়ে দেবো।\nতিনি বলেন, এর আগেও স্বাস্থ্য অধিদপ্তরকে এ সর্ম্পকে জানানো হয়েছিল এবং তখন পর্যন্ত তারা এই কিটের দরকার নেই বলে জানিয়েছিল। এখন জাতীয় কারিগরি পরামর্শক কমিটি এবং স্বাস্থ্য অধিদপ্তর যদি মনে করে সার্ভিলেন্সের জন্য অ্যান্টিবডি পরিমাপ করা উচিত, তাহলে শিগগিরই আমরা অনুমোদন দেওয়া শুরু করবো।\nতিনি বলেন, আমরা ক্রাইটেরিয়া ঠিক করেছি, কোন কোন শর্ত পূরণ করতে পারলে আমরা কোন প্রতিষ্ঠানকে অনুমোদন দেবো। ক্রাইটেরিয়া নির্ধারণ জরুরি হয়ে পরায় বিশেষজ্ঞ কমিটি একটা নীতিমালা চূড়ান্ত করেছে। কিটের জন্য ওষুধ প্রশাসন অধিদফতরের কাছে প্রায় ২০ থেকে ২৫টি কোম্পানির আবেদনপত্র জমা হয়েছে। এগুলো আমরা মূল্যায়ন করবো।\nপ্রসঙ্গত, ইতোমধ্যে অ্যান্টিবডি টেস্ট কিটের ক্রাইটেরিয়া ঠিক করেছে ওষুধ প্রশাসন অধিদপ্তরের বিশেষজ্ঞ কমিটি। এছাড়াও এর স্ট্যান্ডার্ড, কোন কোন জায়াগায় ব্যবহার হবে ও এর লেভেলে কোন বিষয়গুলো উল্লেখ করা হবে তা নির্ধারণ করেছে। অন্যদিকে স্বাস্থ্য অধিদফতর সূত্রে জানা গেছে শিগগিরই কিটের বিষয়ে সিদ্ধান্ত জানানো হবে।\nকরোনাভাইরাস ওষুধ প্রশাসন অধিদপ্তর স্বাস্থ্য অধিদপ্তর র‌্যাপিড টেস্ট কিট\nকরোনা: বিশ্বে মৃতের সংখ্যা ৫ লাখ ছাড়ালো, আক্রান্ত কোটি


ঈদের মধ্যে ভোট হলেও খারাপ লাগত: ইশরাক | bangla.bdnews24.com\nঈদের মধ্যে ভোট হলেও খারাপ লাগত: ইশরাক\nজ্যেষ্ঠ প্রতিবেদন বিডিনিউজ টোয়েন্টিফোর ডটকম\nPublished: 15 Jan 2020 06:15 PM BdST Updated: 15 Jan 2020 06:29 PM BdST\nনির্বাচন কমিশনের নির্ধারিত তারিখ ধরে প্রচার চালালেও সরস্বতী পূজার মধ্যে ভোটগ্রহণ নিয়ে নিজের আপত্তির কথা জানিয়েছেন ঢাকা দক্ষিণ সিটি করপোরেশনে বিএনপির মেয়র প্রার্থী ইশরাক হোসেন।\nবুধবার ধানমণ্ডির বিভিন্ন এলাকায় প্রচার চালানোর সময় তিনি সাংবাদিকদের বলেন, “অবশ্যই নির্বাচন কমিশনকে বিষয়টি সর্বোচ্চ গুরুত্ব দিয়ে বিবেচনা করা উচিৎ। মুসলামানদের ঈদের এমন একটি আয়োজন হলে আমাদেরও খারাপ লাগত।”\n৩০ জানুয়ারি ভোটের দিন রেখে ইসি ঢাকা উত্তর ও দক্ষিণ সিটি করপোরেশন নির্বাচনের তফসিল ঘোষণার পর সরস্বতী পূজার জন্য ভোট পেছানোর দাবি ওঠে।\nকিন্তু ইসির সাড়া না পেয়ে একজন আইনজীবী রিট আবেদন করলেও আদালতও সাড়া না দেওয়ায় ৩০ জানুয়ারিই ভোটের দিন থেকে গেছে। তবে ভোটের দিন বদলের দাবিতে ঢাকা বিশ্ববিদ্যালয়ের একদল শিক্ষার্থী বুধবার শাহবাগে দ্বিতীয় দিনের মতো বিক্ষোভ করেছে।\nভোটের তারিখ পরিবর্তনের দাবি নির্বাচন কমিশনের বিবেচনায় নেওয়া উচিৎ বলে মন্তব্য করলেও আদালতের আদেশ রয়েছে বলে এনিয়ে আর কিছু বলতে চাননি বিএনপির প্রার্থী।\nইশরাক বলেন, “যেহেতু বিষয়টি আদালত পর্যন্ত গড়িয়েছে, তাই এ ব্যাপারটি নিয়ে চূড়ান্ত কোনো মন্তব্য করতে চাই না।”\nদুপুরে ধানমণ্ডির ১৮ নম্বর সড়কে বাংলাদেশ মেডিকেল কলেজ হাসপাতালের সামনে থেকে ধানের শীষের প্রচার শুরু করেন ইশরাক। ধানমণ্ডি, হাজারীবাগ, ঝিগাতলা, কলাবাগানের বিভিন্ন এলাকায় ও অলি-গলিতে হেঁটে হেঁটে লিফলেট বিলি করে ভোট চান তিনি।\nভোট চাওয়ার সময় এ নারীর শিশু সন্তানকে কোলে তুলে নেন অবিভক্ত ঢাকার সর্বশেষ মেয়র সাদেক হোসেন খোকার ছেলে ইশরাক।\nপ্রচারের সময় ইশরাকের সঙ্গে ছিলেন বিএনপি নেতা হাবিব উন নবী খান সোহেল, শামসুর রহমান শিমুল বিশ্বাস, শহীদউদ্দিন চৌধুরী এ্যানি, হাবিবুল ইসলাম হাবিব, সুলতান সালাউদ্দিন টুকু, আবদুল কাদের ভুঁইয়া জুয়েল, মীর নেওয়াজ আলী নেওয়াজ, ফজলুর রহমান খোকন।\nইশরাক বলেন, “ঢাকা এখন যানজটের নগরী, দূষণের নগরীতে পরিণত হয়েছে। উন্নয়নের নামের ঢাকার ছবিটা কী, আপনারা তা দেখছেন। নাগরিক সেবা বলতে কিছু নেই। আছে জনদুর্ভোগ আর দুর্নীতি।\n“এই অবস্থার পরিবর্তন করতে হলে ক্ষমতার পরিবর্তন আনতে হবে। নগরবাসী পরিবর্তন চায়। আসুন এই পরিবর্তন নিশ্চিত করতে ভোটের দিন ভোটারদের ভোট কেন্দ্র যেতে হবে। ভোট দিতে হবে পরিবর্তনের জন্য, গণতন্ত্র ফিরিয়ে আনার জন্য।”\nহাজারীবাগে গেলে সেখানে নাগরিকদের দুরবস্থা তুলে ধরে তিনি বলেন, “বাসযোগ্য এলাকা বলা যায় না এটাকে। মনে হয় না এটি ঢাকার একটি অংশ। রাস্তা-ঘাটের কী অবস্থা! আপনারাই বলুন, কী করেছেন ১২ জন যাবৎ সিটি মেয়ররা।”\nনির্বাচনী প্রচারে সব প্রার্থী সমান সুযোগ পাচ্ছে না অভিযোগ করে ইশরাক বলেন, “অনেক জায়গায় ধানের শীষের পোস্টার লাগাতে বাধা দেওয়া হচ্ছে। যেখানে লাগানো হচ্ছে, দেখা যাচ্ছে কিছুক্ষণের মধ্যে তা ছিড়ে ফেলছে সরকারি দলের লোকজন। আমরা নির্বাচন কমিশনকে এগুলো নিয়ে অনেক অভিযোগ দিয়েছি, কিন্তু তারা কর্ণপাতই করছে না।\n“এভাবে কি নির্বাচন সুষ্ঠু হবে? এটাকে তো নিরপেক্ষ নির্বাচন বলা যাবে না। তারপরেও আমরা শেষ রক্ত থাকা পর্যন্ত সুষ্ঠু নির্বাচনের জন্য, ভোটের অধিকার ফিরে পাবার জন্যে লড়াই করব, সংগ্রাম করব। যে কোনো পরিস্থিতি আমরা মোকাবেলা করতে প্রস্তুত আছি।”\nবিএনপির নেতা-কর্মী-সমর্থকদের সংগঠিত থাকার আহবানও জানান ইশরাক।


niemann pick type c: ছেলে গিনিপিগই সই , তাও প্রাণ বাঁচুক - debnil is suffering niemann pick type c | Eisamay\ndebnil is suffering niemann pick type c\nEiSamay.Com | Updated: 11 Feb 2017, 01:24:00 PM\nবেসরকারি হাসপাতালের বেডে যেন মিশে রয়েছে স্থির শরীরটা৷ দেখে বোঝার উপায় নেই সদ্য যৌবনে পা দিয়েছে সে৷ মুখে টুঁ-শব্দটি নেই৷ গালভর্তি সন্তাখানেকের না কাটা দাড়ির আড়াল থেকে উঁকি দেওয়া বড়বড় চোখ দু’টো কেবল জানান দিচ্ছে লড়াই চলছে৷ বাঁচার লড়াই৷ নিয়েম্যান -পিক টাইপ -সি (সংক্ষেপে , এনপিসি) নামের এক জটিল ও বিরল জিনঘটিত রোগে আক্রান্ত বছর চব্বিশের দেবনীল৷ বিরল এর চিকিত্সাও৷ চিকিত্সকদের কথায় , গোটা বিশ্বে এখন একমাত্র একটি ওষুধই রয়েছে যা এই রোগের জন্য৷ যার খরচ বছরে ৩০ লক্ষেরও বেশি৷ তা ব্যবহারের আর্থিক সংস্থান না থাকায় পাল পরিবারের সামনে রয়েছে আর একটিই পথ৷ এক মার্কিন ওষুধ প্রস্ত্ততকারক সংস্থা তৈরি করছে এনপিসি’র দ্বিতীয় ওষুধ৷ প্রাথমিক ভাবে মার্কিন ফুড অ্যান্ড ড্রাগ (এফডিএ )-র ছাড়পত্র পাওয়ার পর এখনও ক্লিনিক্যাল ট্রায়ালে থাকা সেই ওষুধই ছেলের শরীরে প্রয়োগ করা হোক, চাইছেন বাবা -মা৷ পরীক্ষার গিনিপিগই সই, তাতেও যদি সারে! দেবনীলের মা ভারতী পালের কথায়, ‘ছেলেটার কষ্ট চোখে দেখা যায় না৷ ডাক্তারবাবুরাও বলছেন এ রোগের কোনও ওষুধ নেই৷ ওই এক্সপেরিমেন্ট যদি চিকিত্সার সামান্যতমও দিশা দেখাতে পারে, তো তাই সই৷ আমরা প্রস্ত্তত৷ প্রতিদিন পদে পদে মরার থেকে যদি ইতিবাচক কিছু একটা হয়!’ এরই মধ্যে অবস্থার অবনতি হওয়ায় শুক্রবার রাতে ফের দেবনীলকে ভেন্টিলেশনে দিতে হয়েছে৷\nপ্রথম দিকে অল্প -অল্প হলেও সমস্যা বাড়তে থাকায় ক্লাস নাইনে চিকিত্সকের শরণাপন্ন হন পাল দম্পতি৷ মনোরোগ বিশেষজ্ঞ কেদাররঞ্জন বন্দ্যোপাধ্যায় জানিয়েছিলেন , ব্রেন ডেভেলপমেন্টে সমস্যা আছে৷ মনোরোগ বিশেষজ্ঞ ওষুধ দিয়েছিলেন বটে৷ কিন্ত্ত, তাতে সমস্যাটা কমেনি৷ ২০১৪ -য় জল খাবার সমস্যা শুরু হয় দেবনীলের৷ ততদিনে অবশ্য একদিকে হেলে গিয়েছেন তিনি৷ ‘দেখলাম , জল গিলতে পারছে না৷ নাক , মুখ দিয়ে বেরিয়ে আসছে জল বা যে কোনও তরল পদার্থ,’ বলেন ভারতী৷ শহরের দুই নামজাদা স্নায়ুরোগ বিশেষজ্ঞর কাছে ছুটে যায় পাল পরিবার৷ কিছু দিন চিকিত্সার পর হাল ছাড়েন তাঁরাও৷ ২০১৬’য় মেডিক্যাল বোর্ড বসিয়ে বেঙ্গালুরুর নিমহ্যান্স হাসপাতালে রেফার করেন তাঁরা৷ ‘ততদিন পর্যন্ত ভাই চলতে -ফিরতে পারত৷ কথা বলে স্বাভাবিকভাবেই৷ ২০১৫ ’র ডিসেম্বরে আমার বিয়ের সময় যাবতীয় কেনাকাটা , আনন্দ -মাতামাতি সব করেছে,’ জানান দিল্লিবাসী রীহা৷ অবশেষে ডিএনএ সিক্যুয়েন্সিং করানোর পর ধরা পড়ে নিমেন -পিক সি রোগে আক্রান্ত দেবনীল৷\nগত ২৩ জানুয়ারি মল্লিকবাজারের এক বেসরকারি স্নায়ু হাসপাতালে ভর্তি করা হয় দেবনীলকে৷ ‘মণির ওঠানামা তো বন্ধ হয়েছে অনেক আগেই৷ এখন ওর ডান হাতটা সোজা হয়ে গিয়েছে৷ গলার মাসল কাজ করা বন্ধ করে দেওয়ায় খাবার গিলতে পারছে না ও৷ হাসপাতালে অবস্থার অবনতি হওয়ায় ভেন্টিলেশনেও দিতে হয়েছিল৷ চিকিত্সকেরা এখন ওঁর সিস্টেমেটিক ট্রিটমেন্ট করছেন কেবল,’ জানান রীহা৷\nওষুধের সংস্থান পেতে ২০১৬ থেকেই দেশ বিদেশের বিভিন্ন চিকিত্সা প্রতিষ্ঠানের সঙ্গে যোগাযোগ শুরু করেছিলেন রীহা৷ সেখানেই জানতে পারেন ক্লিনিক্যাল ট্রায়াল চলছে ভিটিএস ২৭০ নামে এক ড্রাগের৷ এই মুহূর্তে মুম্বইয়ের এক শিশুর শরীরে চলছে সেই ট্রায়াল৷ মুম্বইয়ের যে চিকিত্সক ওই শিশুটির এনপিসি চিহ্নিত করেছিলেন সেই অনিল জালানের সঙ্গে ই -মেল বিনিময় হয়েছে পাল পরিবারের৷ অনিল জালান বলেন, ‘এই রোগে আক্রান্তরা সাধারণত এত বছর বাঁচেই না৷ এই মুহূর্তে বিশ্বে যে ওষুধটা রয়েছে সেটা রোগটাকে সারায় না৷ আশা করা যায়, ট্রায়ালে রয়েছে যে ওষুধটা তা এনপিসিকে সুস্থ করার দিশা দেবে৷ ’আর সেই আশায় এখন একমাত্র ছেলেকে ক্লিনিক্যাল ট্রায়ালের অংশ করাতে চাইছেন বাবা -মা৷ কিন্ত্ত , তাতেও রয়েছে বাধা৷ ক্লিনিক্যাল ট্রায়ালের যে পূর্বশর্ত রয়েছে (২০ বছরের মধ্যে বয়স, হাঁটতে , খাবার গিলতে পারার ক্ষমতা ইত্যাদি) তার কার্যকর নয় দেবনীলের জন্য৷ এমতাবস্থায় প্রধানমন্ত্রী থেকে রাষ্ট্রপতির পর্যন্ত দ্বারস্থ হয়েছে পাল পরিবার৷ তাঁরা সারা দেবেন , সে আশা বুকে চেপেই অধীর আগ্রহে অপেক্ষা করছেন তাঁরা৷ না -হলে যে , নীল মুছে যাবে তাঁদের জীবন থেকে! মৃত্যুপথযাত্রী ছেলেকে ক্লিনিক্যাল ট্রায়ালে অংশ হতে দিতে কাতর আর্জি মা -বাবার।\nশুশ্রুষার সঙ্গে দুর্ঘটনায় মৃতের অঙ্গ প্রতিস্থাপনেও উদ্যোগী লালবাজার পরের খবর\nবেঙ্গালুরুর নিমহ্যান্স হাসপাতাল দেবনীল এফডিএ type c niemann pick type c\nWeb Title : debnil is suffering niemann pick type c


প্রকাশিত: ০৫:৪৯ পিএম, ১৮ মে ২০২২\nপ্রায় ২৭ মাসের অপেক্ষার অবসান ঘটিয়ে মুশফিকুর রহিম করলেন ক্যারিয়ারের অষ্টম টেস্ট সেঞ্চুরি। আর মাঠের বাইরে তাকে নিয়ে চলমান আলোচনা-সমালোচনার উত্তর দিলেন স্ত্রী জান্নাতুল কেফায়াত মন্ডি। পাশাপাশি বাংলাদেশ ক্রিকেটের জন্য গুরুত্বপূর্ণ এক পরামর্শও দিয়েছেন তিনি।\nচলতি টেস্ট শুরুর ঠিক আগে মুশফিকের টি-টোয়েন্টি ক্যারিয়ার নিয়ে আলোচনা শুরু হয়। গুঞ্জন শোনা যায়, অভিজ্ঞ এ ব্যাটারের টি-টোয়েন্টির ভবিষ্যৎ নিয়ে ভাবতে শুরু করেছে বিসিবি। এমনকি বিসিবি সভাপতি নাজমুল হাসান পাপনও কিছুদিন আগে এ নিয়ে আকারে-ইঙ্গিতে কথা বলেছেন। তবে সংবাদমাধ্যমে এ বিষয়ে কোনো মন্তব্য করতে রাজি হননি বাংলাদেশের ব্যাটিং কোচ জেমি সিডন্স।\nএসব আলোচনার মাঝেই খেলতে নেমে দেশের প্রথম ব্যাটার হিসেবে টেস্ট ক্রিকেটে পাঁচ হাজার রানের ক্লাবে ঢুকেছেন মুশফিক। একই ইনিংসে ২৭০ বলে করেছেন ক্যারিয়ারের ধীরতম সেঞ্চুরি। এর আগে মুশফিক সর্বশেষ ২০২০ সালের ফেব্রুয়ারিতে জিম্বাবুয়ের বিপক্ষে করেছিলেন সেঞ্চুরি। মাঝে ২৭ মাসে আর তিন অঙ্কের দেখা পাননি তিনি।\nমুশফিকের এই ইতিহাসগড়ার দিনে সামাজিক যোগাযোগ মাধ্যমে সরব তার স্ত্রী জান্নাতুল কেফায়াত মন্ডি। ইন্সটাগ্রামে তিনি লিখেছেন, ‘আমরা হাসি মুখেই বিদায় নেবো ইনশাআল্লাহ! তবে আপনাদের রিপ্লেসমেন্ট (বদলি) আছে তো??? সেদিকেও একটু নজর দিলে বাংলাদেশ ক্রিকেটের উন্নয়ন হতো!’\nমন্ডির এমন পোস্টের পর উঠে আসছে নানান প্রশ্ন। ক্রিকেটপ্রেমীদের একাংশের প্রশ্ন, তাহলে কি টেস্ট ক্রিকেট থেকেও অবসর নেবেন মুশফিক? গত বছর জিম্বাবুয়ের বিপক্ষে ক্যারিয়ারসেরা দেড়শ রানের ইনিংস খেলার পর মাহমুদউল্লাহ রিয়াদ টেস্ট থেকে অবসর নেন। মুশফিকও একই পথে হাঁটবেন কি না সেটিই দেখার!\n১১৬ আলেমের বিরুদ্ধে প্রতিবেদন নিয়ে সংসদে প্রশ্ন


আহ্ছানিয়া মিশনের তামাক নিয়ন্ত্রণে ক্যাম্পেইন কর্মসূচী - bd Metro News\nআহ্ছানিয়া মিশনের তামাক নিয়ন্ত্রণে ক্যাম্পেইন কর্মসূচী\nবিডিমেট্রোনিউজ ডেস্ক ॥ ৬ এপ্রিল থেকে শুরু হলো দু’মাসব্যাপী ঢাকা আহ্ছানিয়া মিশনের তামাক নিয়ন্ত্রণে ক্যাম্পেইন কর্মসূচী। ঢাকার শ্যামলীতে অবস্থিত ঢাকা আহ্ছানিয়া মিশনের হেলথ সেক্টরের প্রশিক্ষণ কক্ষে সকাল ১০টায় “পাবলিক প্লেসে গ্যাটস পর্যালোচনা ও ঢাকা আহ্ছানিয়া মিশনের উদ্যোগ ”শীর্ষক আলোচনা সভা অনুষ্ঠিত হয়।\nসভায় বক্তরা বলেন, তামাক কোম্পানীর থেকে সরকারের ১৩% শেয়ার প্রত্যাহারের আহবান জানান। বক্তরা আরো বলেন, তামাকচাষেও সরকারকে বলিষ্ঠ পদক্ষেপ নিতে হবে। কারণ বাংলাদেশের প্রচুর জমিতে তামাকচাষ হচ্ছে এবং গ্রামে তামাক পাতা শুকানোর মত ভয়াবহ স্বাস্থ্য ক্ষতির কাজ করছে কৃষক ও গ্রামের মানুষ।\nঅনুষ্ঠানটিতে সভাপত্বিত করেন ঢাকা আহ্ছানিয়া মিশনের হেলথ সেক্টরের প্রধান ইকবাল মাসুদ। তিনি বলেন, নিজস্ব উদ্দ্যোগে ঢাকা আহ্ছানিয়া মিশন তামাক নিয়ন্ত্রণে কাজে করে যাচ্ছে এবং ভবিষ্যতেও কাজ করে যাবে। তিনি আরো বলেন, তামাক নিয়ন্ত্রনে সরকারকে আরো সক্রিয় হতে হবে। কারণ একদিকে সরকার তামাক নিয়ন্ত্রণে আইন প্রনয়ণ করছে অন্যদিকে তামাক কোম্পানী ১৩% শেয়ার কাছে সরকারের। যা তামাক নিয়ন্ত্রণে বিরোধীতা করে তাই দেশের ও জনগণের স্বার্থে এই শেয়ার প্রত্যাহার করা দরকার।\nঅনুষ্ঠানে আরো উপস্থিত ছিলেন, ঢাকা উত্তর সিটি কপোরেশনের অঞ্চলের -৫ এর হেলথ ইন্সেপেক্টর ও ফুড সেফটি ইন্সেপেক্ট আবদুল খালেক মজুমদ্দার, বাংলাভিশন টেলিভিশনের সিনিয়র নিউজ এডিটর মাসুদ কামাল, দ্যা বিডি এক্সপ্রেসের সম্পাদক সৈয়দ মুশফিকুর রহমান, প্রজ্ঞার কোঅডিনেটর হাসান শাহরিয়ার, ভাইটাল স্ট্রাটিজির কান্ট্রি ম্যানেজার মো: নাসির উদ্দিন সহ তামাক বিরোধী বিভিন্ন সংগঠনের প্রতিনিধিগণ ও স্বাস্থ্য সেক্টরের বিভিন্ন প্রকল্পের কর্মীগণ।\nএ সভায় মূল বক্তব্য প্রদান করেন ঢাকা আহ্ছানিয়া মিশন এর সহকারী পরিচালক ও তামাক নিয়ন্ত্রণ প্রকল্পের এর প্রকল্প সমন্বয়কারী মো. মোখলেছুর রহমান।সংবাদ বিজ্ঞপ্তি\n← ক্লাস চলাকালে শিক্ষার্থীদের মাথায় ভেঙ্গে পড়ল স্কুল!\nমতলব উত্তরে কৃষকদের বীজ-সার ও জেলেদের মাঝে ছাগল বিতরণ →


ডায়েট পিল মানেই ওজন কমানোর বিনিময়ে শরীরের অপূরণীয় ক্ষতি | SalamWebToday\nডায়েট পিল মানেই ওজন কমানোর বিনিময়ে শরীরের অপূরণীয় ক্ষতি\nছোট থেকেই শবনম একটু গোলগাল। আম্মি আদর করে গ্ল্যাক্সো বেবি বলে ডাকতেন। কিন্তু কলেজে বন্ধুদের কাছে তার নাম হয়ে গিয়েছে ফুলো। বন্ধুরাও মজা করে ডাকে, কিন্তু শবনমের তাতে মন খারাপ হয়। রাতারাতি গোলগাল চেহারা কমিয়ে স্লিম ও ট্রিম হয়ে যেতে চায় সে। সোশ্যাল মিডিয়ায় ইনফ্লুয়েন্সারদের স্টাইলিং দেখে আবিদেরও খুব ইচ্ছে করে সেরকম পোশাক পরতে। কিন্তু আয়নার দিকে তাকালেই পেটের চর্বি সেই ইচ্ছেয় একরাশ পানি ঢেলে দেয়। শবনম বা আবিদের মত রয়েছেন অজস্র মানুষ, যারা নিজেদের ওজন নিয়ে খুশি নন। রাতারাতি কোনও জিন-পরী তাঁদের যদি রোগা করে দেয় তাহলে যেন তাঁদের সব ইচ্ছেপূরণ হয়। আর সেই জন্যই বাজারচলতি ডায়েট পিল-গুলিকে তাঁরা নির্দ্বিধায় বিশ্বাস করেন।\nডায়েট পিল কাকে বলে?\nইন্টারনেটে বা ম্যাগাজিনে অনেকসময়ই ওজন কমানোর নানাবিধ বিজ্ঞাপন দেওয়া থাকে। তার মধ্যে সবচেয়ে বেশি বিজ্ঞাপন থাকে ডায়েটিং পিল বা পাওডারের। এই বিজ্ঞাপনগুলিতে বলা হয় এই পিল বা পাওডার খেলে একমাসের মধ্যে ওজন কমে আপনি রোগা হয়ে যাবেন। এর কিন্তু কোনও বিজ্ঞানসম্মত ভিত্তি নেই, বরং বেশিরভাগ ক্ষেত্রে এই বাজারচলতি রাসায়নিক ট্যাবলেট আপনার স্বাস্থ্যের সমূহ ক্ষতি করতে পারে।\nডায়েট পিল ও পাওডারের ব্যবহার কেন অনুচিত?\nসম্প্রতি ইন্টারপোল বিশ্বজুড়ে ডায়েটিং পিলের বিরুদ্ধে প্রচার শুরু করেছে, শুধু তাই নয় , বিশেষ কিছু পিল নিষিদ্ধ ঘোষণা করা হয়েছে। এর মধ্যে একটি পিল নিয়মিত খাওয়ার ফলে ব্রিটেনের এক কলেজছাত্রীর মৃত্যু ঘটে, তারপরেই ইন্টারপোল এই সিদ্ধান্ত নেয়।\nইউ এন এবং ইন্টারপোলের এই সিদ্ধান্তের মূল কারণ এই ডায়েটিং পিলে এক বিশেষ ক্ষতিকারক রাসায়নিকের উপস্থিতি। ২,৪ ডাইনাইট্রোফেনল বা ডিএনপি নামক এই পদার্থটি মানুষের শরীরে বিষক্রিয়া সৃষ্টি করে। কিন্তু দুর্ভাগ্যজনকভাবে বেশিরভাগ ডায়েটিং পিল ও সাপ্লিমেন্টে এই রাসায়নিকের ব্যবহার প্রচলিত। এর কারণ, ডিএনপি আমাদের মেটাবলিজম বা বিপাকক্রিয়ার হার বাড়িয়ে খুব তাড়াতাড়ি শরীরের মেদ কমিয়ে ফেলে। কিন্তু, এই বিপাকহার মাত্রাতিরিক্ত বাড়ানোর সঙ্গে সঙ্গে আসে বিপদ।\n২০১৩ সালে, ব্রিটেনের এক বিখ্যাত কলেজের ছাত্র হঠাৎই মারা যায়। তার বয়স ছিল মাত্র ১৮ বছর। ডাক্তাররা এই অস্বাভাবিক মৃত্যু খতিয়ে দেখতে গিয়ে জানতে পারেন সে ওজন কমানোর জন্য নিয়মিত ডায়েটিং পিল খেত। সেই শুরু, তারপর আরও তদন্ত করে জানা যায় গত দশকে শুধু ব্রিটেনেই ডায়েট পিল খেয়ে মারা গিয়েছে ষোল জন।\nঅন্যদিকে, ২০১১ সালে আমেরিকান কলেজ অফ মেডিকেল টক্সিকোলজির প্রকাশিত এক সমীক্ষা থেকে জানা যায়, সেদেশে মোট ৬২ জন মারা গিয়েছে ডায়েট পিলের বিষক্রিয়ায়।\nদুঃখের ব্যাপার হল, রোগা হওয়ার এক অসুস্থ নেশা সারাবিশ্বের সব বয়সের মানুষকে ছেয়ে ফেলেছে। এরফলেই ডায়েট পিল জাতীয় ক্ষতিকারক জিনিসের এত রমরমা।\nডায়েট পিল-এর ফলে কী কী ক্ষতি হয়?\nচটজলদি ওজন কমানো যে আদতে শরীরের পক্ষে ক্ষতিকারক সেই বিষয়ে জাতীয় স্বাস্থ্য পরিষেবার নিয়মিত প্রচারের পরেও বহু মানুষ ডায়েট পিল খেয়ে ওজন কমানোর কথা ভাবেন। যেহেতু এই ধরনের পিল মেডিকেল ড্রাগের আওতায় পড়ে না, তাই এগুলোর বিক্রির উপর ডাক্তারি নিষেধাজ্ঞা চাপানো যায় না। আইনের ফাঁক হিসাবে এই পিলের প্রস্তুতকারক কোম্পানি অনেকসময়ই ওজন হ্রাসের কথাটা বিজ্ঞাপনে লেখে না। কিন্তু নিয়মিত এই ডিএনপি বিশিষ্ট পিল খেলে শরীর স্বাস্থ্য একেবারে ভেঙ্গে পড়ে। এর অন্যতম উপসর্গ হল,\n১। তীব্র জ্বর ও মাথা যন্ত্রণা\n২। ডিহাইড্রেশন ও বমিভাব\n৩। অনিয়মিত হার্টবিট ও হার্টবার্ন\n৪। শ্বাসকষ্ট, অত্যন্ত বেশি ঘাম হওয়া\n৫। চিন্তাভাবনার অসংলগ্নতা\n৬। সম্ভাব্য মৃত্যু\nতবে এই উপসর্গ শুধু ডিএনপি রয়েছে এমন ডায়েট পিল ব্যবহার করলেই যে হয় তা নয়। যে সমস্ত পিলে এফিডারিন, ক্যাপসাইসিন ও অত্যধিক মাত্রায় ক্যাফিন রয়েছে সেগুলিও একই রকম ক্ষতিকর।\nহার্বাল ডায়েট সাপ্লিমেন্ট আসলে একটি মিথ\nডায়েট পিলের সঙ্গে পাল্লা দিয়ে বেড়েছে হার্বাল ডায়েটের প্রবণতা। এই ডায়েটে নাকি প্রাকৃতিক সাপ্লিমেন্টের মাধ্যমে ওজন কমানো হয়। উদাহরণ হিসাবে বলা যায় র‍্যাস্পবেরি কিটোন সাপ্লিমেন্টের কথা। যেকোনো মেডিকেল শপে বিনা প্রেসক্রিপশনেই এটি পাওয়া যায়। কিন্তু পরীক্ষা করে দেখা গিয়েছে এর মধ্যে আদতে রয়েছে উচ্চমাত্রায় ক্যাফিন! গত বছর, এই সাপ্লিমেন্ট অতিরিক্ত খেয়ে মৃত্যু হয়েছে ২৪ বছরের এক তরুণীর। সুতরাং, কোনওরকম বোতল বন্দি ওজন কমানোর দ্রব্য, তা যতই হার্বাল তকমা লাগাক না কেন, বিপদ মুক্ত ও স্বাস্থ্যকর নয়।\nচটজলদি রোগা হতে চাওয়ার পিছনে রয়েছে সামাজিক প্রভাব\nবর্তমান পৃথিবীর মানসিকতাই হল যে যত রোগা সে তত সুন্দর। এই ভুল ধারণার ফলে বহু মানুষ, বিশেষ করে যুবক যুবতীরা অস্বাস্থ্যকর ভাবে রোগা হওয়ার ফাঁদে পা দেয়। রোগা হওয়া আর স্বাস্থ্যকর ভাবে ওজন কমানোর মধ্যে বেশ স্থূল একটা ফারাক রয়েছে, এটা মনেই রাখাই শ্রেয়। সমীক্ষায় দেখা গিয়েছে ৬৬ শতাংশ যুবতী ও ৩১ শতাংশ যুবকের মধ্যে চটজলদি রোগা হওয়ার প্রবণতা রয়েছে। বাদ নেই বয়স্করাও, বিশেষ করে চল্লিশ অতিক্রম করলেই রোগা হয়ে নিজের বয়স লুকোনোর একটা প্রয়াস দেখা গিয়েছে অনেকের মধ্যে।\nঅতিরিক্ত ওজন কমিয়ে ছিপছিপে ও স্বাস্থ্যকর থাকা অবশ্যই ভাল প্রয়াস, কিন্তু সেটার জন্য চটজলদি কোনও উপায় নেই। নিয়মিত পুষ্টিকর খাদ্য ও ব্যায়ামের মাধ্যমেই আস্তে আস্তে এই লক্ষ্য অর্জন করতে হবে। এই সত্য যতদিন মানুষ মেনে নিতে পারবে না, ততদিন পর্যন্ত ডায়েট পিলের ক্ষতির শিকার হবে অনেকেই।


অসহিষ্ণুতার বিরুদ্ধে মঞ্চ করুন: মুখ্যমন্ত্রী -Deshebideshe\nঅসহিষ্ণুতার বিরুদ্ধে মঞ্চ করুন: মুখ্যমন্ত্রী\nআগরতলা, ২৫ জানুয়ারি- অসহিষ্ণুতার বিরুদ্ধে প্রতিবাদী মঞ্চ গড়ে তুলুন। রাজ্যের লেখক, শিল্পী, সাহিত্যিক, বুদ্ধিজীবীদের কাছে এই আহ্বান রাখলেন মুখ্যমন্ত্রী মানিক সরকার। রবিবার সন্ধ্যায় আগরতলা প্রেস ক্লাবে ভাষা প্রকাশনার নতুন ১০টি বইয়ের আবরণ উন্মোচন অনুষ্ঠানে এ কথা বলেন মুখ্যমন্ত্রী। তিনি বলেন, দেশে যে জটিল পরিস্থিতির সৃষ্টি হয়েছে, তাতে স্বৈরাচারী ও ফ্যাসিবাদী চিন্তা–চেতনা হাত ধরাধরি করে চলছে। এই পরিস্থিতি থেকে উত্তরণের পথ হিসাবে আপনাদের দায়িত্ব নিতে হবে। তা না হলে ভবিষ্যৎ প্রজন্মের কাছে প্রশ্ন উঠবে, আমাদের পূর্বসূরিরা কী রেখে গেলেন? ছোট হলেও মানবিকতা এবং সংস্কৃতিচর্চায় আমাদের রাজ্যটি শক্তিশালী। ভিন্ন রাজনৈতিক মতাদর্শ থাকলেও আমরা সবাই একসঙ্গে মিলেিমশে চলার চেষ্টা করি। এই ধারা অব্যাহত না রাখলে যেভাবে অসহিষ্ণুতার বিষবাষ্প ধেয়ে আসছে তাকে রক্ষা করা সম্ভব হবে না। তাই এখান থেকেই প্রতিবাদে মুখরিত হতে হবে।\nনব্য লেখকদেরও এই ভাবনাচিন্তায় জারিত হয়ে লেখালেখির ক্ষেত্রে গুরুত্বপূর্ণ ভূমিকা গ্রহণ করার জন্য আহ্বন রাখেন মুখ্যমন্ত্রী। স্বাধীন মত প্রকাশের ওপর যেভাবে আক্রমণ হচ্ছে, তাতে সমাজ দুর্বল হচ্ছে। ক্ষতবিক্ষত হচ্ছে। এতে সভ্যতার সঙ্কট বাড়বে বই কমবে না। তাই এই পরিস্থিতিতে সামাজিক দায়িত্ব হিসাবে লেখক, বুদ্ধিজীবী, সাহিত্যিক সকলে মিলে এর বিরুদ্ধে রুখে দাঁড়াতে হবে। এই প্রসঙ্গে তিনি চলচ্চিত্র প্রযোজক করণ জোহর এবং দলিত ছাত্রটির বিষয় টেনে আনেন। তাঁর প্রশ্ন, এটা কী হচ্ছে? যাঁরা মুখে ভাল কথা বলে বেড়ান, তাঁদের চিন্তাভাবনা স্বৈরাচারী ও ফ্যাসিবাদী তা বিভিন্ন ঘটনা থেকেই পরিষ্কার। কবি, সাহিত্যিকরাই পারেন এর বিরুদ্ধে গুরুত্বপূর্ণ ভূমিকা গ্রহণ করতে। একই সঙ্গে ভাষা–র এই ধারা অব্যাহত রাখার জন্য তিনি তার কর্মকর্তাদের কাছে আহ্বান জানান।\nএদিন ভাষা–র নতুন দশটি বইয়ের আবরণ উন্মোচিত হয়। এর মধ্যে দুটি বই মুখ্যমন্ত্রীর হাত ধরে উন্মোচিত হল। বইগুলো হল চিত্রসাংবাদিক রবীন সেনগুপ্তের লেখা ‘পুরাতনী’ (ত্রিপুরার রাজন্য যুগের স্মৃতিকথা) এবং শঙ্কর বন্দ্যোপাধ্যায়ের লেখা ‘মনে পড়ে’ (স্মৃতিকথা)। বইগুলো প্রসঙ্গে তিনি বলেন, এগুলো ইতিহাসকে জানতে ভাল দলিল হতে পারে। এ ছাড়া আশিস ভট্টাচার্যের লেখা কবিতার বই ‘উপেক্ষিত আকাশের আলো’, অরিত্র দে–র লেখা কবিতার বই ‘ছুটি নাও চেনা অন্ধকার’, অজয় বৈদ্যের লেখা গল্প সঙ্কলন ‘করিম মিঞার মাঠ’ বইগুলোর আবরণ উন্মোচন করেন কবি কল্যাণব্রত চক্রবর্তী।\nবিশিষ্ট লেখিকা মৈত্রী রায় মৌলিক উন্মোচন করেন কবি বিমলেন্দ্র চক্রবর্তীর ‘এক যে ছিল’, কবি প্রত্যুষ দেবের ‘আমাদের খুড়ির জীবন’ এবং কবি লক্ষ্মণ বণিকের লেখা ‘বৈশ্যবালক’ বইগুলো। কবি শুভেল চৌধুরি উন্মোচন করেন যতীন্দ্রকুমার ভট্টাচার্যের লেখা ‘একদা নন্দন বনে’ এবং ড. চন্দন সাহার লেখা ‘সাদা–কালো স্বপ্ন’ বই দুটোর। ভাষা–র পক্ষ থেকে আগরতলা প্রেস ক্লাবের সম্পাদকের হাতে কিছু বই তুলে দেওয়া হয়। অনুষ্ঠানে স্বাগত ভাষণ পেশ করেন প্রতিষ্ঠানের সম্পাদক বিমলেন্দ্র চক্রবর্তী।


হঠাৎ এমন কেন সাজলেন আমির খান !– News18 Bangla\nIS THIS AAMIR KHANS NEW LOOK FROM SECRET SUPERSTAR\nহঠাৎ এমন কেন সাজলেন আমির খান !\nএর জন্যই হয়তো বলিউডে আমিরের নাম মিস্টার পারফেকশনিস্ট ৷ সিনেমায় নিজের চরিত্রকে ঠিক করে ফুটিয়ে তুলতে সদা\nLast Updated : September 09, 2016, 15:56 IST\n#মুম্বই: এর জন্যই হয়তো বলিউডে আমিরের নাম মিস্টার পারফেকশনিস্ট ৷ সিনেমায় নিজের চরিত্রকে ঠিক করে ফুটিয়ে তুলতে সদা তৎপর আমির খান ৷ তা থ্রি ইডিয়ট- ছবির রাঞ্চো হোক বা পিকে ছবি ৷ এমনকী, আমিরের নতুন ছবি দঙ্গল-এ কুস্তিগীর সেজেও সবাইকে একেবারে চমকে দিয়েছেন আমির খান ৷ আর এবার ফের গোটা বলিউডকে চমকে দিতে আমির নিয়ে আসছেন ‘সিক্রেট সুপারস্টার’ !\nআপাতত, গোটা ইন্টারনেটে ভাইরাল আমির খানের নতুন ছবি ‘সিক্রেট সুপারস্টার’-এর লুক ৷ অদ্ভুত পোশাকে আমিরকে দেখে হতবাক সব্বাই ৷ আমিরের এই সিক্রেট সুপারস্টার ছবির পরিচালক তাঁরই সেক্রেটারি অদ্বেত চন্দন ৷ জানা গিয়েছে, এই ছবিতে দেখা যেতে পারে গায়িকা মোনালি ঠাকুরকেও ৷\nআমিরের এই ‘সিক্রেট সুপারস্টার’ ছবির গল্প তৈরি হয়েছে একটি বাচ্চার গায়ক হয়ে ওঠা নিয়ে ৷ ছবিতে আমির হয়েছেন গানের শিক্ষক ৷\nকুস্তিগীর ‘সুলতান’ ওরফে সলমন খান বক্স অফিসে তুমুল হিট ! মুক্তির এক সপ্তাহের মধ্যেই ৩০০ কোটির ক্লাবে ৷ এখন তো ৫০০ কোটির দিকে দৌঁড়ছে সলমনের ‘সুলতান’ ৷ বলিউডের আরেক খানজাদা আমির খানও কুস্তিগীর হয়ে বক্স অফিসে নামতে চলেছেন ডিসেম্বর মাসে ৷ ছবির নাম ‘দঙ্গল’ ৷ মহাবীর সিং ফুগতের বায়োপিক এই ছবি৷ আমিরের লক্ষ্য ‘দঙ্গল’-এর প্যাঁচে কীভাবে কাত করা যায় ‘সুলতান’কে ৷ আর সেই প্যাঁচের শুরুটাই হল নতুন কায়দায় প্রোমোশন দিয়ে !\n‘দঙ্গল’ ছবিতে আমির খান একেবারে কুস্তিগীর ৷ কিন্তু ছবির প্রোমোশনে একেবারে হিপহপ স্টার ! ব্যাপারটা অন্যরকম লাগলেও, একেবারে নতুন কায়দা ৷ আর নতুন নতুন প্রোমোশনের ফন্দি যে আমির খানের মাথায় রয়েছে, তা নতুন করে বলার কিছু নেই ৷ এবার সেই আইডিয়াকে ক্যাশ করেই ‘দঙ্গল’ প্রোমোশনে হিপহপ স্টার হলেন আমির খান৷\n‘দঙ্গল’ ছবির প্রোমোশনাল ভিডিও-র জন্য আমিরের র‍্যাপ গান আপাতত রেকর্ডিং হয়ে গিয়েছে ৷ এখন বাকি শুধু ভিডিও শ্যুট হওয়ার ৷ তবে প্রকাশ্যে এসেছে আমির খানের র‍্যাপ অবতার ৷ হাতে চেন, কানে দুল বলে আমিরের এই অবতার তাক লাগিয়েছে সবাইকেই ৷ আমিরের কথায়, ‘দারুণ এক্সপেরিয়েন্স ! একদিকে কুস্তি, অন্যদিকে র‍্যাপ গান!’ এর আগে ১৯৯৮ সালে ‘গুলাম’ ছবির জন্য ‘আতি কিয়া খন্ডালা’ গানটি গেয়েছিলেন আমির৷ তারপর ২০০৭ সালে ‘তারে জমিন পর’ ছবির জন্যও গান গেয়েছিলেন তিনি ৷\nFirst published: September 09, 2016, 15:56 IST\nAamir KhanBangla KhoborBengali NewsBollywoodsecret superstar


প্রকাশিত: ১৯:৩৪ ৭ জানুয়ারি ২০২২ আপডেট: ১৯:৫২ ৭ জানুয়ারি ২০২২\nপালিত শিয়াল নিয়ে যাওয়ায় দুই শিশু সন্তানসহ গৃহবধূর কান্না । ছবি: ডেইলি বাংলাদেশ\nএক বছর যাবত গৃহবধূর বাড়িতে পালিত হচ্ছিল একটি খেকশিয়াল। এরই মধ্যে অনেক বড় হয়ে গেছে শিয়ালটি। তবে এক বছর যাবত খাঁচায় বন্দী শেয়ালের খবর পেয়ে ঐ গৃহবধূর বাড়ি থেকে শিয়ালটি উদ্ধার করে নিয়ে যায় বন বিভাগ।\nদীর্ঘদিন নিজের সন্তানের মতো পালিত শিয়ালকে হঠাৎ করে বনবিভাগের লোকজন নিয়ে যাওয়ায় মেনে নিতে পারেননি তিনি। তাই নিজের পোষা শেয়ালের জন্য উপজেলা নির্বাহী কর্মকর্তা (ইউএনও) এর কার্যালয় পর্যন্ত ছুটে যান ঐ নারী। উপজেলা নির্বাহী কর্মকর্তার কার্যালয়ে এসে দুই শিশু সন্তানসহ কান্নায় ভেঙে পড়েন তিনি।\nনিজেদের খেলার সাথী শিয়ালকে হারিয়ে ঐ নারীর দুই প্রতিবন্ধী শিশুও কান্না করতে থাকে। পরে উপজেলা নির্বাহী কর্মকর্তা ও বন বিভাগের কর্মকর্তারা ঐ নারীকে বুঝিয়ে তার বাড়িতে পাঠিয়ে দেন। লক্ষ্মীপুরের কমলনগর উপজেলার চর ফলকন গ্রামে এ ঘটনা ঘটে।\nআরো পড়ুন >>> পাবনায় দু’পক্ষের রক্তক্ষয়ী সংষর্ষ, নিহত ১\nজানা যায়, কমলনগর উপজেলা নির্বাহী কর্মকর্তা (ইউএনও) মো. কামরুজ্জামানের কাছে খবর আসে হাজিরহাট সংলগ্ন ফলকন গ্রামে বেদে বধূ হাসিনার বাড়িতে একটি শিয়াল খাঁচায় বন্দী আছে।\nখবর পেয়ে উপজেলা নির্বাহী কর্মকর্তার নির্দেশে শুক্রবার দুপুরে বন বিভাগের লোকজন গিয়ে ওই গৃহবধূরর বাড়ি থেকে খাঁচায় বন্দী শেয়ালটি উদ্ধার করে নিয়ে যায়।\nপালিত শিয়ালের শোক সামলাতে না পেরে ঐ নারীও বনকর্মকর্তাদের পেছনে পেছনে ছুটে যান উপজেলা পরিষদ প্রাঙ্গণে। এ সময় ঐ নারীর প্রতিবন্ধী দুই শিশুও ছুটে আসে। আসতে আসতে কান্নায় ভেঙে পড়েন ওই গৃহবধূ।\nগৃহবধূ জানান, খুব ছোট অবস্থায় তিনি এক ব্যক্তির কাছ থেকে ২টি শিয়াল শাবক কিনে পালন করছিলেন। কিন্ত কয়েক দিন পর একটি শাবক মারা যায়। পরে বাকি একটিকে তিনি লালন পালন করে বড় করেন। তার দুই প্রতিবন্ধী শিশু ঐ শিয়ালটির বন্ধু হয়ে ওঠে। কিন্তু হঠাৎ করে তাদের খেলার সাথীকে নিয়ে যাওয়ার পর শিশু দুটি কান্নায় ভেঙে পড়ে। সে বিষয়টিকে মেনে নিতে পারছে না তারা।\nগৃহবধূ বলেন, শাবক শিয়ালটি লালন পালনে অনেক টাকা-পয়সা খরচ হয়েছে। কারণ তার সন্তানদের মতো করে লালন পালন করেছেন।\nউপজেলা বন বিভাগের ভারপ্রাপ্ত কর্মকর্তা আবদুল কাদের জানান, খাঁচায় বন্দী করে বন্যপ্রাণী লালন পালন করা অপরাধ। তাই শেয়ালটিকে উদ্ধার করা হয়েছে। রাতে তাকে অবমুক্ত করা হবে।\nউপজেলা নির্বাহী কর্মকর্তা (ইউএনও) মো. কামরুজ্জমান বলেন, গোপন সংবাদের ভিত্তিতে জানতে পারেন ওই গৃহবধূ শিয়ালটিকে আটকে রেখেছেন। এমন সংবাদ পেয়ে তাদের বাড়িতে গিয়ে শিয়ালটিকে উদ্ধার করি এবং গৃহবধূকে বুঝিয়ে বাড়ি পাঠিয়ে দেই।\nধান ক্ষেত থেকে বিরল প্রজাতির শকুন উদ্ধার\nলক্ষ্মীপুরে ৮৭ জনকে আর্থিক সহায়তা দিলো সমাজসেবা অধিদফতর


মান বাঁচানোর লড়াইয়ে বাংলাদেশের সংগ্রহ ১৩৩ | BD Times365\nমান বাঁচানোর লড়াইয়ে বাংলাদেশের সংগ্রহ ১৩৩\nআপডেট : ২৬ ফেব্রুয়ারি, ২০১৬ ২১:১৬\nশিয়া কাপে জয়ের খোঁজে সংযুক্ত আরব আমিরাতের মুখোমুখি হয়েছে বাংলাদেশ। শুক্রবার মিরপুর শেরেবাংলা জাতীয় ক্রিকেট স্টেডিয়ামে সন্ধ্যা সাড়ে সাতটায় মধ্যপ্রাচ্যের দলটির বিপক্ষে লড়াইয়ে নামেন মাশরাফি-সাকিবরা।\nতার আগে টসে জিতে ফিল্ডিংয়ের সিদ্ধান্ত নেন আমিরাতের অধিনায়ক আমজাদ জাভেদ। তাই প্রথমে ব্যাট করতে নামে বাংলাদেশ। মোহাম্মদ মিঠুন ও মাহমুদউল্লাহ রিয়াদের ব্যাটিংয়ে ভর করে নির্ধারিত ২০ ওভারে ৮ উইকেট হারিয়ে ১৩৩ রান করে স্বাগতিকরা জয়ের জন্য আমিরাতের সামনে ১৩৪ রানের টার্গেট ছুড়ে দিল বাংলাদেশ।\nস্বাগতিকদের উদ্বোধনী জুটিতে সৌম্য সরকারের সঙ্গে নামেন মোহাম্মদ মিঠুন। বাংলাদেশের শুরুটা বেশ ভালোই ছিল। উদ্বোধনী জুটিতে ৪৫ রান দলের স্কোরশিটে যোগ করেন সৌম্য সরকার ও মোহাম্মদ মিঠুন। এই জুটিতে আঘাত হানেন আমিরাত পেসার মোহাম্মদ শেহজাদ। দুর্দান্ত এক ডেলিভারিতে তিনি সাজঘরের পথ দেখান বাংলাদেশের ওপেনার সৌম্য সরকারকে। ২১ বলে ২টি চার ও একটি ছক্কায় ২৪ রান করেন সৌম্য।\nএকেই বলে ক্রিকেট! ভারতের বিপক্ষে বাংলাদেশের হয়ে সর্বোচ্চ রান ছিল সাব্বির রহমান রুম্মানের। ৩২ বলে করেছিলেন ৪৪ রান। আমিরাতের বিপক্ষে নিজেকে উপস্থাপন করলেন অন্যভাবে, অর্থাৎ টি-২০ নয়, টেস্ট মেজাজে! এই ম্যাচে ১২ বলে করেছেন ৬ রান। বাংলাদেশের টি-২০ স্পেশালিস্ট ক্রিকেটারের স্ট্রাইক রেট মাত্র ৫০! তার নামের পাশে এই পরিসংখ্যান সত্যিই বেমামান। রোহান মোস্তফার বল উড়িয়ে মারতে গিয়ে সাব্বির ধরা পড়লেন ফরহাদ তারিকের হাতে।\nআগের ম্যাচের মিঠুন, আর আমিরাতের বিপক্ষে খেলতে নামা মিঠুনের মিল পাওয়া গেল না। যেন সাব্বিরের বিপরীত মেরুতে তার অবস্থান। ভারতের বিপক্ষে ১৪ বলে ৭৮.৫৭ স্ট্রাইক রেটে করেছিলেন ১১ রান। আর আমিরাতের বিপক্ষে ৪১ বলে ১১৪.৬৩ স্ট্রাইক রেটে করেন ৪৭ রান। আমিরাতের বিপক্ষে ৩ রানের আক্ষেপ নিয়েই সাজঘরে ফিরতে হলো তাকে। রোহান মোস্তফার বলে স্টাম্পিং না হলে পেয়ে যেতেন টি-২০তে প্রথম ফিফটি।\nবলতে বলতে মুশফিকুর রহিমও সাজঘরে ফিরলেন। মিঠুনের বিদায়ের সঙ্গে মুশফিকের বিদায়টা হয় ২ রানের ব্যবধানে। মোহাম্মদ শেহজাদের বাউন্সার থেকে পাওয়া বলটি লাফিয়ে মোকাবিলার অযথা চেষ্টা করেন মুশফিক। বিপদে পড়েন বাংলাদেশের টেস্ট অধিনায়ক। ৮ বলে বাউন্ডারিহীন ৪ রানের ইনিংস খেলাই যথেষ্ট মনে করলেন তিনি!\nকিছুটা ফর্মহীনতা ভুগতে থাকা সাকিব আল হাসান ফর্মে ফিরতে পারতেন আমিরাতের বিপক্ষে। কিন্তু ১৩ বলে একটি চারে ১৩ রান করেই ধরাশায়ী হলে জাভেদের কাছে। ইমরুল কায়েসের পরিবর্তে একাদশে জায়গা পাওয়া নুরুল হাসান সোহানও পারলেন নিজেকে মেলে ধরতে। সাজঘরে ফিরলেন রানের খাতা না খুলেই। জাভেদের বল উড়িয়ে মারতে গিয়ে ফরহাদ তারিকের তালবন্দী হন সোহান। ‘গোল্লা’ নিয়ে অধিনায়ক মাশরাফিকে প্যাভিলিয়নের পথ দেখালেন ওই জাভেদ। আমিরাত অধিনায়ক একাই যেন বাংলাদেশের ব্যাটিং লাইন-আপকে ধুমড়েমুচড়ে দেয়ার চেষ্টায় লিপ্ত হলেন।\nআমিরাতের পক্ষে সেরা বোলার মোহাম্মদ নাভিদ। ১২ রানে দুই উইকেট নেন তিন। অধিনায়ক আমজাদ জাভেদ পকেটে জমা করেছেন ২ উইকেট। একটি করে উইকেট নিয়েছেন রোহান মোস্তফা ও মোহাম্মদ শেহজাদ।\nমাশরাফি-সাকিবের আঘাতে কেঁপে উঠল ইংল্যান্ড


প্রকাশ: ১৬ এপ্রিল ২০১৯, ১৪:০৬\nপ্রধানমন্ত্রী শেখ হাসিনা বলেছেন, বর্তমান সরকার স্বাস্থ্যসেবার মানোন্নয়নসহ স্বাস্থ্য ব্যবস্থাপনায় যুগান্তকারী পদক্ষেপ গ্রহণ করেছে। যার সুফল জনগণ ইতোমধ্যে পেতে শুরু করেছে। স্বাস্থ্যসেবার আরও ব্যাপক উন্নয়ন ও প্রসার ঘটানোর জন্য পর্যায়ক্রমে দেশে আরও ৮টি মেডিকেল বিশ্ববিদ্যালয় গড়ে তোলা হবে।\nআজ মঙ্গলবার (১৬ এপ্রিল) জাতীয় স্বাস্থ্য সেবা সপ্তাহ ও জাতীয় পুষ্টি সপ্তাহের উদ্বোধন এবং ২০১৭-১৮ অর্থবছরে সংগৃহীত সরকারি অ্যাম্বুলেন্স ও জিপগাড়ি বিতরণ অনুষ্ঠানে প্রধান অতিথির বক্তব্যে তিনি এ কথা বলেন।\nশেখ হাসিনা বলেন, সর্বজনীন স্বাস্থ্যসেবার উন্নয়নে শুধু সরকার একা নয়, সরকারের পাশাপাশি বিভিন্ন বেসরকারি সংস্থা ও প্রতিষ্ঠানকেও এগিয়ে আসতে হবে। তা হলেই আমরা মানুষের ঘরে ঘরে স্বাস্থ্যসেবা পৌঁছাতে পারব। বেসরকারি খাতে হাসপাতাল ও মেডিকেল কলেজ গড়ে তোলার জন্য এবং যন্ত্রপাতি ক্রয়ের ক্ষেত্রে আমরা বিশেষ সুযোগ দিচ্ছি। শিশুদের ইনকিউবেটর মেশিন আনার বিষয়ে ট্যাক্স ফ্রি করে দিয়েছি।\nপ্রধানমন্ত্রী বলেন, বর্তমান সরকার স্বাস্থ্যসেবার মানোন্নয়নসহ স্বাস্থ্য ব্যবস্থাপনায় যুগান্তকারী পদক্ষেপ গ্রহণ করেছে। যার সুফল জনগণ ইতোমধ্যে পেতে শুরু করেছে। চিকিৎসাসেবাকে সাধারণ মানুষের দোরগোড়ায় পৌঁছে দেয়ার লক্ষ্যে ইউনিয়ন পর্যায়ে স্বাস্থ্যসেবা সম্প্রসারণে যুগান্তকারী উদ্যোগ গ্রহণ করা হয়েছে। স্বাস্থ্য খাতের সাফল্যের স্বীকৃতিস্বরূপ বাংলাদেশ এমডিজি অ্যাওয়ার্ড, সাউথ সাউথ অ্যাওয়ার্ড ও গ্যাভি অ্যাওয়ার্ডের মতো আন্তর্জাতিক পুরস্কার অর্জন করেছে।\nতিনি বলেন, দেশে চিকিৎসাসেবার মানোন্নয়ন, অবকাঠামোগত উন্নয়ন, চিকিৎসা শিক্ষা ও জনশক্তি উন্নয়ন, পর্যাপ্ত সংখ্যক জনবল নিয়োগ, পরিবার পরিকল্পনা, নার্সিং সেবার উন্নয়ন, স্বাস্থ্য খাতে তথ্যপ্রযুক্তির ব্যবহার, আইন ও নীতিমালা প্রণয়নসহ স্বাস্থ্য খাতে তার সরকার ব্যাপক উন্নয়ন কর্মকাণ্ড বাস্তবায়ন করেছে। ফলে সমাজের সকল স্তরের জনগণের প্রয়োজনীয় মানসম্মত স্বাস্থ্যসেবা প্রাপ্তির ক্ষেত্রে ভোগান্তি বহুলাংশে লাঘব হয়েছে।\nপ্রধানমন্ত্রী বলেন, মানুষের দোরগোড়ায় স্বাস্থ্যসেবা পৌঁছে দিতে কাজ করে যাচ্ছে সরকার। আর নার্সিং একটি মহৎ পেশা। এ পেশায় নতুন প্রজন্মকে আগ্রহী করে তুলতে প্রয়োজনে আইন সংশোধন করা হবে।\nচিকিৎসক ও নার্সদের উদ্দেশ করে প্রধানমন্ত্রী বলেন, চিকিৎসাসেবা দেয়ার ক্ষেত্রে যতœবান হতে হবে। আমাদের বিশেষায়িত নার্সও লাগবে। যারা পোস্ট অপারেটিভ কিংবা হার্টের রোগীদের সেবায় নিয়োজিত থাকবে। সেক্ষেত্রে বিশেষায়িত নার্স তৈরি করতে হবে। বিদেশে ট্রেনিংয়ের ব্যবস্থা করা হয়েছে। তবে আমরা চাই দেশেই এর ব্যবস্থা হোক।\nশেখ হাসিনা বলেন, এরই মধ্যে দেশের বিভিন্ন উপজেলা স্বাস্থ্য কমপ্লেক্সে ও হাসপাতালে চিকিৎসক ও নার্স নিয়োগ দিচ্ছি। তবে এখনো কিছু কিছু উপজেলায় চিকিৎসকের অভাব রয়েছে। এ বিষয়ে আমরা উদ্যোগ নিচ্ছি।\nঅনুষ্ঠানে স্বাগত বক্তব্য রাখেন স্বাস্থ্য ও পরিবার কল্যাণ মন্ত্রণালয়ের সচিব মো. আসাদুল ইসলাম। বিশেষ অতিথি হিসেবে বক্তব্য রাখেন স্বাস্থ্য প্রতিমন্ত্রী ডা. মুরাদ হাসান। অনুষ্ঠানে স্বাস্থ্য মন্ত্রণালয়ের উন্নয়নের ওপর একটি প্রামাণ্যচিত্র প্রদর্শন করা হয়। এ ছাড়া বিভিন্ন উপজেলায় জিপ গাড়ি ও অ্যাম্বুলেন্স বিতরণ করেন প্রধানমন্ত্রী।


প্রকাশ: ০১:০৮ পিএম, ১৪ মে, ২০২২\nবর্তমান সময়ের আলোচিত অভিনেতা সিয়াম আহমেদ। পেশাগত দিকে নানাভাবে তাঁকে নানা ভাবে অনুপ্রাণিত করেন স্ত্রী শাম্মা রুশাফি অবন্তী। সিয়ামের কাজগুলো দেখে বিভিন্নভাবে ভালো লাগা প্রকাশ করেন অবন্তী। নতুন করে সিয়ামের ‘শান’ সিনেমায় তাকে অ্যাকশন লুকে দেখে মুগ্ধ হয়েছেন স্ত্রী অবন্তী। সম্প্রতি যমুনা ব্লকবাস্টারে ‘শান’ সিনেমার গেট টুগেদার প্রদর্শনীতে হাজির হয়েছিলেন অবন্তী।\nজানালেন, শান সিনেমাটি ঈদে মুক্তি পেলেই এদিনই প্রথম দেখলেন। কারণ সময় করে উঠতে পারেননি। কিছুদিন আগে তাঁর কোলজুড়ে এসেছে পুত্রসন্তান। এটাই মূলত কারণ।\nঅবন্তী বলেন, সিনেমা যেহেতু কম মুক্তি পায় সে কারণে খুব বেশি দেখা হয় না। তা ছাড়া অ্যাকশন ফিল্মও বেশি দেখা হয়নি। স্বামী হিসেবে ঘরে সিয়াম অ্যাকশনে খুব নমনীয়, সেখানে অ্যাকশনে আমি থাকি। সিয়াম খুবই চুপচাপ।\n‘শান’ সিনেমা মারকাটারি অ্যাকশনরূপে হাজির হয়েছেন সিয়াম। বলা যায়, এটি তার প্রথম অ্যাকশন ফিল্ম! রোমান্টিক ইমেজ থেকে বেরিয়ে সিয়ামের সেই অ্যাকশন রূপ অবন্তীকে মুগ্ধ করেছে। তিনি বলেন, সিয়ামের অ্যাকশন আমাকে মুগ্ধ করেছে।\nঅবন্তী বলেন, সিয়াম ঝগড়া করলে পাশের মানুষ বুঝতে পারে না। তবে শান সিনেমার মাধ্যমে সিয়ামের অ্যাকশন আমার পাশাপাশি দর্শকরাও পছন্দ করেছে। সিনেমায় সিয়ামকে ১০-এ কত নম্বর দেবেন? কিছুটা চুপ থেকে হেসে অবন্তী বলেন, ‘ইনফিনিটি’।\nশান চলচ্চিত্রে মুখ্য ভূমিকায় অভিনয় করেছেন সিয়াম আহমেদ ও পূজা চেরী। চলচ্চিত্রটি পরিচালনা করেছেন এম এ রাহিম। এই চলচ্চিত্রটি পোড়ামন-২ ও দহন-এর পর সিয়াম-পূজা জুটির তৃতীয় চলচ্চিত্র।\nবিশেষ এই প্রদর্শনীতে সিয়াম ও শান টিমকে শুভেচ্ছা জানাতে ঢালিউড সুপারস্টার আরেফিন শুভ, রিয়াজ, রোজিনা, অঞ্জনা তারিক আনাম খানের মতো বড় বড় তারকারা উপস্থিত হোন। আরো হাজির হোন অভিনত্রী সুনেরাহ বিনতে কামাল, এ বি এম সুমন, নাদের চৌধুরী, পরিচালক সমিতির সভাপতি সোহানুর রহমান ।\nসিয়াম শান স্ত্রী অবন্তী


Duare Sarkar: রাজ্যে ফের দুয়ারে সরকার, তৎপর নবান্ন – News18 Bangla\nBangla News: রাজ্যে ফের দুয়ারে সরকার, তৎপর নবান্ন\nআদিবাসীদের জন্যই এই দুয়ারে সরকার কর্মসূচি ফের শুরু করছে রাজ্য। জেলাশাসকদের সঙ্গে বুধবার দীর্ঘক্ষণ ভার্চুয়ালি বৈঠক করেন মুখ্য সচিব।\nLast Updated : June 02, 2022, 09:07 IST\nসোমরাজ বন্দ্যোপাধ্যায়, কলকাতা: আদিবাসী প্রধান এলাকায় এবার দুয়ারে সরকার (Duare Sarkar) বসানোর সিদ্ধান্ত নিল রাজ্য সরকার। আগামী ১৩ জুন থেকে ৩১ জুলাই পর্যন্ত এই দুয়ারে সরকার চলবে। সপ্তাহে চারদিন এই দুয়ারে সরকার হবে। শনিবার এবং রবিবারও দুয়ারে সরকার অনুষ্ঠিত হবে। বুধবার জেলাশাসকদের সঙ্গে ভার্চুয়ালি বৈঠকে এমনটাই জানান মুখ্যসচিব হরি কৃষ্ণ দ্বিবেদী, নবান্ন সূত্রে খবর। মূলত জমি মিউটেশন, খাদ্যসাথী স্বাস্থ্যসাথীর মত প্রকল্পগুলি দুয়ারে সরকারের মাধ্যমে আদিবাসীদের কাছে পৌঁছনোর লক্ষ্য রাজ্যের।\nআরও পড়ুন- 'রূপঙ্কর বোধহয় কেকে বলতে কমল কান্তকে বুঝিয়েছেন' কিশোর কুমার নয় তো?'! গভীরে গিয়ে প্রশ্ন তুললেন অভিনেতা সুদীপ\nগত সোমবার পুরুলিয়ায় প্রশাসনিক বৈঠক করতে গিয়ে ভূমি রাজস্ব দফতরের কাজকর্ম নিয়ে প্রকাশ্যে ক্ষোভ প্রকাশ করেন মুখ্যমন্ত্রী মমতা বন্দ্যোপাধ্যায়। শুধু তাই নয়, জমি মিউটেশন করতে গিয়ে আদিবাসী গরিব মানুষদের কী সমস্যার মধ্যে পড়তে হয়েছে তার লাইভ সম্প্রচারের মাধ্যমে দেখান মুখ্যমন্ত্রী। এমনকী, জমির মিউটেশন করতে গিয়ে হয়রানির শিকার হচ্ছেন আদিবাসী এলাকায় বহু গরিব মানুষ ৷ তথ্য তুলে তা দেখান খোদ মুখ্যমন্ত্রী। পাশাপাশি তিনি বলেন এখানে কড়ি না ফেললে সাধারণ মানুষ কাজ পায় না। বৈঠক থেকে মুখ্যসচিবকেও সমস্যা সমাধানের পথ খোঁজার কথা বলেন। তারপরই এদিন জরুরী ভিত্তিতে বৈঠকে বসেন মুখ্যসচিব।\nআরও পড়ুন- চেকআপ না করানোই কি ভুল ছিল কেকে-র? ময়নাতদন্তে উঠে এল চাঞ্চল্যকর তথ্য\nবৈঠকে ঠিক হয়েছে রাজ্যের জেলাগুলিতে আদিবাসী প্রধান এলাকা রয়েছে সেই অঞ্চলগুলোতেই দুয়ারে সরকার শিবির অনুষ্ঠিত হবে। সে ক্ষেত্রে বিশেষভাবে প্রশিক্ষণ দিয়ে স্থানীয় যুবকদের মাধ্যমে আদিবাসী গরিব মানুষদের যাতে আবেদনপত্র পূরণের কোনও সমস্যা না হয় তার জন্য বিশেষভাবে নজর দেওয়া হবে। এলাকায় এলাকায় গিয়েও প্রচার করা হবে যাবতীয় তথ্য তুলে। প্রসঙ্গত আদিবাসী এলাকায় বহুৎ গরিব মানুষ জমির মিউটেশন করতে গিয়ে হয়রানির শিকার হচ্ছেন। শুধু তাই নয়, মিউটেশন না থাকায় তারা কৃষক বন্ধু প্রকল্পের সুযোগ থেকে বঞ্চিত হচ্ছিল। বুধবারের এই সিদ্ধান্তে সেই সমস্যা অনেকটা মিটবে বলেই মত প্রশাসনিক আধিকারিকদের। বৃহস্পতিবার এই বিষয় নিয়ে মুখ্যমন্ত্রীর সঙ্গে বিস্তারিত বৈঠক করার কথা রয়েছে মুখ্যসচিবের বলেই নবান্ন সূত্রে খবর।\nপাশাপাশি এই দিনের বৈঠকে ঠিক হয়েছে মুখ্যমন্ত্রী মমতা বন্দ্যোপাধ্যায় ফের ছাত্রছাত্রীদের হাতে স্টুডেন্ট ক্রেডিট কার্ড তুলে দেবেন। আগামী ৯ জুন প্রায় ৫ হাজার ছাত্রছাত্রীদের হাতে ক্রেডিট কার্ড তুলে দেবেন মুখ্যমন্ত্রী। তার জন্য জেলাগুলিকে বিশেষভাবে ব্যবস্থা নেওয়ার নির্দেশ এই দিনের বৈঠকে দেন মুখ্য সচিব। ইতিমধ্যেই স্টুডেন্ট ক্রেডিট কার্ডের জন্য জেলাব্যাপী একাধিক ক্যাম্প করেছে উচ্চ শিক্ষা দফতর। ফেব্রুয়ারিতে স্টুডেন্ট ক্রেডিট কার্ড তুলে দেওয়ার মাধ্যমে এই প্রকল্পে আরও গতি বাড়বে বলেই মনে করছে উচ্চ শিক্ষা দফতরের আধিকারিকরা।


আপডেট: ০৯৩৬ ঘণ্টা, ডিসেম্বর ২৭, ২০১৭\nকক্সবাজার জেলা পুলিশ সুপার কার্যালয়ে স্থাপিত হবে সিসিটিভির কন্ট্রোল রুম। ছবি; বাংলানিউজ\nকক্সবাজার: অপরাধ দমন ও নিয়ন্ত্রণ, অপরাধীদের পাকড়াও করা এবং প্রকৃত অপরাধীকে আদালতে দোষী সাব্যস্ত করতে বিশ্বের উন্নত দেশগুলোতে এখন ব্যবহৃত হয় ডিজিটাল পদ্ধতি। ভিডিও ফুটেজের মাধ্যমে সনাক্ত করা হয় প্রকৃত অপরাধীদের। এভাবেই খুব সহজে ও দ্রুত অপরাধীদের আইনের কাঠগড়ায় দাঁড় করানো সম্ভব হয়। আইন-শৃঙ্খলা পরিস্থিতির নানামুখি চ্যালেঞ্জ মোকাবেলা করতে এবার সমুদ্র-শহর বা পর্যটন-শহর বলে খ্যাত কক্সবাজারকেও সিসিটিভির আওতায় আনছে পুলিশ।\nকক্সবাজার এবার সিসিটিভির আওতায় আসছে বাংলানিউজকে একথা জানালেন কক্সবাজার জেলা পুলিশ সুপার ড. একে. এম ইকবাল হোসাইন।\nএ প্রসঙ্গে তিনি বলেন, একটি ছবি এক হাজার শব্দের চেয়ে শক্তিশালী।\nআর একটি ফুটেজ লক্ষ শব্দের অর্থ ফুটিয়ে তুলতে পারে। সে কারণেই পর্যটকদের নিরাপত্তাসহ জেলার আইনশৃঙ্খলা পরিস্থিতি স্বাভাবিক রাখতে ও নানা চ্যালেঞ্জ মোকাবেলা করতে শহরের কলাতলী থেকে বার্মিজ মার্কেট পর্যন্ত ১৫০টি সিসিটিভি বসানো হবে।\nকক্সবাজার সদর থানার ওসি রণজিৎ বড়ুযা বলেন, ২৫ ডিসেম্বর বেলা ১২টায় কক্সবাজার জেলা পোস্ট অফিসের সামনে থেকে এক যুবকের মোটর সাইকেল চুরি যায়। এর কিছুক্ষণ পরই সদর থানায় অভিযোগ করেন সেই যুবক। অভিযোগ পেয়ে সদর থানার পুলিশ মোটর সাইকেল চোরকে চিহ্নিত করতে ওই এলাকার বিভিন্ন ভবনের সিসি টিভি’র ফুটেজ সংগ্রহ করে। ফুটেজ থেকেই মোটর সাইকেল চোরকে চিহ্নিত করে পুলিশ। সেদিন রাতেই মোটর সাইকেল চুরির দায়ে ফুটেজে শনাক্ত হওয়া দুই মোটর সাইকেল চোরকে আটক করা হয়।\nকক্সবাজারের অতিরিক্ত পুলিশ সুপার আফরাজুল হক টুটুল বলেন, ১০/১৫ দিন আগে সমুদ্র-শহরের হোটেল-মোটেল জোন এলাকায় এক বিদেশি পর্যটক তার ব্যাগ হারিয়ে ফেলেন। ব্যাগে তার পাসপোর্ট, ক্যামেরা, টাকা ও অন্যান্য আনুষঙ্গিক জিনিসপত্র ছিল। পরে তিনি জেলা পুলিশের সহযোগিতা চান। আমরা তার মৌখিক অভিযোগের ভিত্তিতে হোটেল মোটেল জোনে কয়েকটি হোটেলে থাকা সিসিটিভি’র ফুটেজ সংগ্রহ করি। সেখান থেকে দেখতে পাই ওই পর্যটক একটি টমটমে(ব্যাটারিচালিত অটোরিকশা) তার ব্যাগটি ফেলে এসেছেন। এরপর আমরা টমটম চালককে চিহ্নিত করে পর্যটকের ব্যাগটি উদ্ধার করি।\nশুধু অপরাধীদের ধরতে নয়, সিসিটিভি অপরাধীদের সাজা নিশ্চিত করতেও গুরুত্বপূর্ণ ভুমিকা পালন করে দাবি করে কক্সবাজার সদর থানার ওসি (অপারেশন ) মাঈন উদ্দিন বলেন, একজন অপরাধীকে আটক করার পর পুলিশের কাজ হয় আদালতে তার অপরাধ প্রমাণ করা। সেক্ষেত্রে অনেক সময় স্বাক্ষীর অভাবে বা আলামত নষ্ট হয়ে যাওয়ার কারণে পুলিশ সেটি প্রমাণ করতে পারে না। তবে ফুটেজ থাকলে আদালতে অপরাধীকে দোষী সাব্যস্ত করা অনেক সহজ হয়। ন্যায়বিচার প্রতিষ্ঠায় সিসিটিভি একজন প্রত্যক্ষদর্শীর ভূমিকা পালন করে।\nএ বিষয়ে কক্সবাজারের অতিরিক্ত পুলিশ সুপার আফরাজুল হক টুটুল বলেন, পুলিশ সিসিটিভির ফুটেজ দেখে অপরাধীদের চিহ্নিত করেছে--এরকম উদাহারণ অহরহ রয়েছে। আধুনিক যুগে আইনশৃঙ্খলা পরিস্থিতি স্বাভাবিক রাখতে সিসিটিভি গুরুত্বপূর্ণ ভূমিকা পালন করছে। এবিষয়টিকে মাথায় রেখেই অপরাধ নিয়ন্ত্রণে সমুদ্র-শহর কক্সবাজারকে সিসিটিভি’র আওতায় পরিকল্পনা নিয়েছে জেলা পুলিশ।\nকক্সবাজারের পুলিশ সুপার ড. একে.এম ইকবাল হোসাইন জানান, কক্সবাজার পৌরসভা, হোটেল-মোটেল মালিক সমিতি, রেস্তোরাঁ মালিক সমিতি, ব্যাংক বীমার কর্মকর্তাগণ ও কক্সবাজার চেম্বার অব কর্মাসের সার্বিক সহযোগিতায় পর্যটন শহর কক্সবাজারকে সিসিটিভির আওতায় আনা হচ্ছে। প্রাথমিক পর্যায়ে কলাতলী থেকে শুরু করে বার্মিজ মার্কেট পর্যন্ত ১৫০টি সিসি ক্যামেরা স্থাপন করা হবে। এই সিসি ক্যামেরার নিয়ন্ত্রণকক্ষ থাকবে জেলা পুলিশ কার্যালয়ে। এর জন্য একটি একতলা ভবন করে দেবে পৌরসভা।\nতিনি আরো জানান, ২০১৮ সালের ফেব্রুয়ারি মাসের প্রথম দিকেই সিসিটিভি চালু হবে। এই লক্ষ্যে এরই মধ্যে জেলা পুলিশ বিভিন্ন পর্যায়ের নেতাদের সাথে কয়েকদফা বৈঠকও করেছে। তারা সবাই জেলা পুলিশকে সহযোগিতা করতে রাজি হয়েছেন। তাছাড়া ৪ জন সিভিল আইসিটি এক্সপার্ট সহ ১০ জন পুলিশের একটি টিম ঠিক করা হয়েছে মনিটরিংয়ের জন্য।\nকক্সবাজার পৌরসভার মেয়র মাহবুবুর রহমান চৌধুরী বলেন, আইসিটি ভবন অর্থাৎ কন্ট্রোল রুম নির্মাণের জন্য ১৬ লক্ষ টাকা ব্যয় করা হবে। আশা করছি, জানুয়ারি মাসেই এর নির্মাণকাজ শেষ করতে পারব।\nএদিকে সিসিটিভি পূর্ণাঙ্গ রুপে চালু হলে অপরাধ প্রবণতা অর্ধেকের নিচে নেমে আসবে দাবি করে কক্সবাজারের অতিরিক্ত পুলিশ সুপার আফরাজুল হক টুটুল বলেন, অপরাধীরা এমনিতেই মানসিকভাবে দুর্বল প্রকৃতির হয়। সমাজ ও আইনকে ফাঁকি দিয়ে তারা সচরাচর অগোচরেই অপরাধ করে। কিন্তু অপরাধীরা যখন জানতে পারবে পুরো শহর সিসিটিভির আওতায় আর এর মনিটরিং করছে জেলা পুলিশ, তখন তারা অপরাধ করার সাহস পাবে না।\nতার মতে, সিসিটিভি’র কারণে কমপক্ষে ৬০ শতাংশ অপরাধী অপরাধের অন্ধকার পথ ছেড়ে দেবে।\nজেলা পুলিশ সুপার ড. একে.এম ইকবাল হোসাইন বলেন, পর্যটন-শহরকে ছিনতাইমুক্ত ও পর্যটকদের চলাফেরা নির্বিঘ্ন করতে বেশকিছু পদক্ষেপ গ্রহণ করা হয়েছে। এসবেরই একটি হচ্ছে শহরকে সিসিটিভির আওতায় এনে মনিটরিং করার পদক্ষেপ। আমরা আশা করছি, সব ভবনমালিক তাদের ভবনের সামনের রাস্তায় সিসিটিভি লাগাবেন। তবে এর সংযোগ জেলা পুলিশের মনিটরিং রুমের সাথে থাকবে। সবার সহযোগিতা পেলে দ্রুত এর সুফলও পাবে জনগণ।\nবাংলাদেশ সময়: ১৫১১ ঘণ্টা, ডিসেম্বর ২৭, ২০১৭


জুলাই 19, 2018 ফরেক্স অফার লেখক সোহানী শীল 2995 দর্শকরা\nগন্ধ পাচ্ছি সামনে আরও অনেক কথা আছে. আগ্রহ নিয়ে পড়ছি হলিউড বা বলিউডের সুন্দরি নায়িকারা বিকিনিতে এমএসিডি নির্দেশক ক্যামেরার সামনে ধরা দিলেই সে ছবি মুহূর্তে ভাইরাল হয়ে যায় সোশ্যাল মিডিয়ায়। বিশ্বের বিখ্যাত সব ফ্যাশন পত্রিকাগুলির কভারে, বিভিন্ন বিজ্ঞাপনে বিকিনি পরা মডেলদের ছবি বা সিনেমার পর্দায় বিকিনি পরা লাস্যময়ী সুন্দরীদের দেখে আমাদের অনেকেরই রক্তচাপ বেড়ে যায়। মেয়েদের আল্ট্রা-মডার্ন ফ্যাশনেবল পোশাকের তালিকায় বিকিনি সবচেয়ে উপরে। কিন্তু জানেন কি, বিকিনি মোটেও হাল ফ্যাশানের পোশাক নয়, বরং ‘মান্ধাতার আমলের’ও অনেক আগের পোশাক?\nবর্তমানে, গ্যাস এখনও বিশ্বের মূলধারার বিকল্প জ্বালানি, চীন এর বিকল্প জ্বালানী গাড়ির 90% জন্য দায়ী। মার্কিন লক্ষ্য হচ্ছে ২010 সালের মধ্যে, 7% বাস সেক্টর প্রাকৃতিক গ্যাস ব্যবহার করবে, 50% টাকায় এবং বাসগুলি উত্সর্গকৃত প্রাকৃতিক গ্যাস যানবাহনগুলিতে রূপান্তরিত হবে; ২010 সালের মধ্যে, জার্মান প্রাকৃতিক গ্যাসের সংখ্যা 100,000 থেকে 400,000 হবে, ভর্তি স্টেশন বর্তমান 180 থেকে কমপক্ষে 300 টি আসন বৃদ্ধি পাবে। ভোক্তাদের প্রকৃতির উপর নির্ভর করে বয়লার উদ্ভিদ, ক্ষমতা, শিল্প, গরম এবং গরম বিভক্ত করা হয়। উত্পাদিত কুল্যান্টের ধরন অনুসারে, তারা বাষ্প (বাষ্প প্রজন্মের জন্য) এবং জল গরম করার (গরম পানির প্রজন্মের জন্য) বিভক্ত।\nব্যবসায়ীদের জন্য একটি গুরুত্বপূর্ণ সুবিধা প্রচার এবং আনুগত্য প্রোগ্রাম দালাল বাইনারি অপশন হতে পারে, বিশেষত যদি তারা আউট বাহিত হয় না এমএসিডি নির্দেশক শুধুমাত্র নতুন ব্যবসায়ীদের লাভ করার, কিন্তু অর্ডার বাণিজ্য বিদ্যমান ব্যবসায়ীদের উদ্দীপিত হবে। এবং পুরস্কার সঙ্গে Konkrusy বিভিন্ন টুর্নামেন্ট ট্রেডিং প্রক্রিয়ার একটি স্বতন্ত্র বৈচিত্র্য এবং এটি সম্ভব করতে "অন্যদের তাকান এবং নিজেদের প্রদর্শন করতে" যে ট্রেডিং বাইনারি বিকল্প হিসাবে এই পৃথক প্রক্রিয়া খুবই গুরুত্বপূর্ণ এবং দরকারী। আসন্ন এই সেমিনারটি আয়োজন করা হবে Country Club Lima Hotel এ, যেখানে আমরা আমাদের বিদ্যমান এবং সম্ভাব্য ক্লায়েন্টদের আমন্ত্রণ জানাচ্ছি, ইভেন্ট অতিথিদের কন্ট্রাক ফর ডিফারেন্সের মত নানা ফিনান্সিয়েল ইন্সট্রুমেন্টে কিভাবে ট্রেড করতে হয় তার নানা প্রয়োজনীয় কৌশল সম্পর্কে জানার সুযোগ পাবে।\nআরো একজন ছোট ভাই সে মাত্র দেড় মাসে তেরো টি প্রোজেক্ট কমপ্লিট করেছে তার আর্নিং 250 ডলারের কাছাকাছি।\nএমএসিডি নির্দেশক - ট্রেডে সফলতা\nকারণ সংখ্যা3- খুব অমনোযোগী আপেক্ষিক বা বন্ধু যিনি, তার পরামর্শ দিয়ে, আপনার বিয়েকে ধ্বংস করে। এই ক্ষেত্রে, আপনি অবিলম্বে একটি অবিলম্বে উপদেষ্টা সঙ্গে কথা বলতে হবে, আপনার পত্নী প্রতি আপনার সত্য মনোভাব স্পষ্ট, এবং তাকে জিজ্ঞাসা করা উচিত আপনার ব্যবসা না। কথোপকথন যদি সাহায্য না করে তবে এ ধরনের অশোভন আপেক্ষিক বা বন্ধুর সাথে কোনও যোগাযোগ কমিয়ে আনতে চেষ্টা করুন। আফগানিস্তানে মার্কিন সামরিক উপস্থিতির ফলে দেশটিতে যে কেবল সন্ত্রাস ও সন্ত্রাসী গোষ্ঠীগুলোর সংখ্যাই বেড়েছে তা নয়, একই সঙ্গে মাদকদ্রব্য উৎপাদনও বেড়েছে বিপুল মাত্রায়। বলা হচ্ছে আফগানিস্তানে আফিমের ক্ষেতগুলো আমেরিকার কাছে জ্বালানী তেলের কুপগুলোর চেয়েও বেশি আকর্ষণীয়।\nফরেক্স ট্রেডিং নিয়ে ৫ টি প্রধান ভুল ধারনা: এমএসিডি নির্দেশক\nএই কোর্সের সামগ্রিক উদ্দেশ্য হচ্ছে মেশিন শেখার নীতিগুলি এবং অ্যালগরিদমের গুরুত্ব শিখতে। এমএসিডি নির্দেশক ফাউন্ডেশনের প্রমাণ দেখানোর জন্য ব্যবসায়ের সম্পর্ক\nএকটি ব্যক্তিগত কম্পিউটারের হার্ডওয়্যার গঠিত কি? প্রথমত, সিস্টেম ইউনিট থেকে, যা ভিতরে অবস্থিত অভ্যন্তরীণ ডিভাইসএবং বহিরাগত ডিভাইসেরওয়্যারলেস তথ্য চ্যানেল (ইনফ্রারেড বিকিরণ, রেডিও তরঙ্গ ইত্যাদি ব্যবহার করে) এর মাধ্যমে তথ্য কেবলে ব্যবহার করে সিস্টেম ইউনিট সংযুক্ত করা বা তার সাথে যোগাযোগ স্থাপন করা। 13 বছর বয়সী যে কোনও অনলাইন ব্যবহারকারী ফেসবুকে নিবন্ধন করতে পারেন। নিবন্ধন করার জন্য, এমএসিডি নির্দেশক আপনাকে অবিচ্ছিন্ন ইন্টারনেট অ্যাক্সেস, ব্যক্তিগত ইমেল ঠিকানা এবং মোবাইল ফোন নম্বর থাকতে হবে।\nপ্রযুক্তির কল্যাণে দেশে বসে আন্তর্জাতিক শেয়ার বাজারে বিনিয়োগ করার ঘটনা এখন স্বাভাবিক। তবে সেখানেও একটি ‘স্মার্ট’ প্রতারক চক্রের সন্ধান পেয়েছে পুলিশের অপরাধ তদন্ত বিভাগ (সিআইডি)। এ চক্রটি দেশজুড়ে প্রায় সাড়ে পাঁচ হাজার মানুষের কাছ থেকে প্রতারণার মাধ্যমে হাতিয়ে নিয়েছে শত কোটি টাকা। * শুধুমাত্র ১ম বারের মত অংশগ্রহণকারীদের জন্য এমএসিডি নির্দেশক প্রযোজ্য। আপনি যদি ইতোমধ্যে ইন্সটাফরেক্সে একটি বোনাস অ্যাকাউন্টের মালিক হয়ে থাকেন, তবে ২য় ধাপটি এড়িয়ে যান।


বুয়েট ভিসির ওয়ালটন কারখানা পরিদর্শন – Dailysharebazar.com\nHome / অর্থনীতি / বুয়েট ভিসির ওয়ালটন কারখানা পরিদর্শন\nMarch 16, 2021\tঅর্থনীতি\nডেইলি শেয়ারবাজার ডেস্ক: ইলেকট্রনিক্স জায়ান্ট ওয়ালটনের কারখানা পরিদর্শন করছেন বাংলাদেশ প্রকৌশল বিশ্ববিদ্যালয়ের (বুয়েট) ভাইস-চ্যান্সেলর প্রফেসর সত্য প্রসাদ মজুমদার।\nউদ্দেশ্য, দেশীয় প্রযুক্তিপণ্য উৎপাদন শিল্পের অভাবনীয় অগ্রগতি পর্যবেক্ষণ। বাংলাদেশি রপ্তানিমুখী শিল্প প্রতিষ্ঠানের প্রযুক্তিগত উন্নয়ন, উৎপাদন প্রক্রিয়া ও পণ্যের উচ্চ গুণগতমান সরেজমিনে দেখবেন তিনি।\nছবি ১: বুয়েট ভিসি প্রফেসর ড. সত্য প্রসাদ মজুমদারকে কারখানায় স্বাগত জানান ওয়ালটন হাই-টেক ইন্ডাস্ট্রিজ লিমিটেডের ভাইস চেয়ারম্যান এস এম শামছুল আলম এবং ম্যানেজিং ডিরেক্টর প্রকৌশলী গোলাম মুর্শেদ।\nসোমবার সকালে (১৫ মার্চ ২০২১) বুয়েট ভিসি এবং তার সফরসঙ্গীরা গাজীপুরের চন্দ্রায় ওয়ালটন কারখানা পরিদর্শনে আসেন। ১০ সদস্যের বুয়েট প্রতিনিধিদলে আরও আছেন ইলেট্রিক্যাল অ্যান্ড ইলেকট্রনিক্স ইঞ্জিনিয়ারিং বিভাগের প্রধান ড. মোহাম্মদ কামরুল হাসান, একই বিভাগের প্রফেসর ড. আনিসুজ্জামান তালুকদার, প্রফেসর ড. মোহাম্মদ ফয়সাল, প্রফেসর ড. আসিফুল ইসলাম, প্রফেসর ড. হারুন-উর রশিদ, প্রফেসর ড. কাজী মুজিবুর রহমান, প্রফেসর ড. জিয়াউর রহমান খান, ম্যাকানিক্যাল ইঞ্জিনিয়ারিং বিভাগের প্রফেসর ড. মোহাম্মদ মামুন এবং প্রফেসর ড. মোহাম্মদ এহসান।\nকারখানা কমপ্লেক্সে পৌঁছালে অতিথিদের ফুল দিয়ে স্বাগত জানান ওয়ালটন হাই-টেক ইন্ডাস্ট্রিজ লিমিটেডের ভাইস চেয়ারম্যান এস এম শামছুল আলম এবং ম্যানেজিং ডিরেক্টর প্রকৌশলী গোলাম মুর্শেদ।\nছবি ২: ওয়ালটন কম্পিউটার কারখানায় বুয়েট ভিসি প্রফেসর ড. সত্য প্রসাদ মজুমদার, ওয়ালটন ডিজি-টেক ইন্ডাস্ট্রিজ লিমিটেডের চেয়ারম্যান এস এম রেজাউল আলমসহ অন্যরা।\nসে সময় অন্যদের মধ্যে উপস্থিত ছিলেন ওয়ালটন হাই-টেক ইন্ডাস্ট্রিজ লিমিটেডের ডেপুটি ম্যানেজিং ডিরেক্টর আলমগীর আলম সরকার, ওয়ালটন ডিজি-টেক ইন্ডাস্ট্রিজ লিমিটেডের ডেপুটি ম্যানেজিং ডিরেক্টর লিয়াকত আলী, এক্সিকিউটিভ ডিরেক্টর আজিজুল হাকিম, তৌফিক-উল কাদের, ইউসুফ আলী, ইয়াসির আল ইমরান, ডেপুটি অপারেটিভ ডিরেক্টর মোহসিন আলী মোল্লা প্রমুখ।\nছবি ৩: ওয়ালটন কারখানার ডিসপ্লে সেন্টারে বিভিন্ন পণ্য দেখছেন বুয়েট ভিসি প্রফেসর ড. সত্য প্রসাদ মজুমদার এবং বিশিষ্ট শিক্ষকগণ।\nকারখানা প্রাঙ্গণে পৌঁছে অতিথিরা প্রথমে ওয়ালটনের বিশাল কর্মযজ্ঞের ওপর নির্মিত ভিডিও ডকুমেন্টারি উপভোগ করেন।\nএরপর তারা ওয়ালটনের সুসজ্জিত প্রোডাক্ট ডিসপ্লে সেন্টার ঘুরে দেখেন। পর্যায়ক্রমে অতিথিরা বিশ্বমানের রেফ্রিজারেটর উৎপাদন প্রক্রিয়া, মেটাল কাস্টিং, কম্প্রেসর, এয়ার কন্ডিশনার, টেলিভিশন, এসএমটি প্রোডাকশন, পিসিবি, কম্পিউটার এবং মোবাইল ফোন উৎপাদন ইত্যাদি কারখানা সরেজমিনে পরিদর্শন করবেন।\nTags বুয়েট ভিসির ওয়ালটন কারখানা পরিদর্শন\nPrevious ইন্টারন্যাশনাল লিজিংয়ের এমডিসহ তিন কর্মকর্তা রিমান্ডে\nNext ব্যাংকের লভ্যাংশের পরিমাণ বাড়িয়ে নির্দেশনা জারি